গর্ভাবস্থায় নাকের ফোলাভাব - এটি কেন ঘটে\nগর্ভাবস্থায় নাকের ফোলাভাব: কারণ, লক্ষণ ও প্রতিরোধ | Nose Swelling during Pregnancy: Causes, Symptoms & Prevention in Bengali\nHome গর্ভাবস্থা প্রসব পূর্ববর্তী যত্ন গর্ভাবস্থায় নাকের ফোলাভাব – এটি কেন ঘটে\nগর্ভাবস্থার অস্বাভাবিক লক্ষণগুলি কি কি?\nগর্ভাবস্থায় নাক কেন ফুলে যায়?\nগর্ভাবস্থায় নাকের আকার কিভাবে পরিবর্তিত হয়?\nকখন নাক তার সাধারণ আকারে ফিরে আসবে?\nকিভাবে গর্ভাবস্থায় নাকের ফোলাভাব রোধ করা যায়\nকখন কোনো চিকিৎসকের পরামর্শ নিতে হবে\nআপনি যদি গর্ভবতী হন তবে আপনি আপনার শরীরে কিছু পরিবর্তন আসতে বাধ্য। এর মধ্যে কিছু পরিবর্তন, যেমন স্তনের কোমলতা, পিগমেন্টেশন, গোড়ালি ফোলা এবং আরও অনেক কিছু। তবে তারপরে নাকের ফোলাভাবের মতো নির্দিষ্ট কিছু পরিবর্তন মোটেই প্রত্যাশিত নয়। হ্যাঁ, নাক ফুলে যাওয়াও গর্ভাবস্থার একটি লক্ষণ। আপনি যদি মনে করেন যে আপনার নাকটি আরো বড় এবং প্রশস্ত হচ্ছে, তবে এটি হরমোনের পরিবর্তনের কারণে হতে পারে। যেহেতু গর্ভাবস্থায় প্রজেস্টেরন এবং ইস্ট্রোজেন হরমোনের মাত্রা বেশি থাকে, তাই এটি আপনার নাক ও শরীরের অন্যান্য অংশেও ফোলাভাব হতে পারে।\nনাকের ফোলাভাব ছাড়াও গর্ভাবস্থার প্রচুর অন্যান্য অস্বাভাবিক লক্ষণ রয়েছে। তবে, সমস্ত মহিলারা গর্ভাবস্থায় এই সমস্ত অস্বাভাবিক লক্ষণগুলি অনুভব করবেন না। কিছু মহিলার পিগমেন্টের কারণে চুলের রঙ পরিবর্তন করতে পারে, কারও কারও পেটে চুল গজানোর বিষয়টি লক্ষ্য করতে পারে এবং এমনকি কিছু মহিলা পায়ের লোম লম্বা হয়ে উঠতে দেখতে পারেন। এই সমস্ত লক্ষণগুলি গর্ভাবস্থায় শরীরে হরমোন পরিবর্তনের কারণে ঘটে। তবে প্রসবের পরে তাদের স্বাভাবিক অবস্থায় ফিরে আসা উচিত।\nগর্ভাবস্থায় নাকের ফোলা গর্ভাবস্থার কোনো সাধারণ লক্ষণ নয় এবং অবশ্যই আপনি উদ্বেগ প্রকাশ করবেন। তবে এটি কেন হয় তার সম্পর্কে যদি আপনার সঠিক ধারণা থাকে, তবে আপনি এই সমস্যাগুলি যত্ন নিতে সক্ষম হতে পারেন।\nগর্ভাবস্থার প্রথম ত্রৈমাসিকে, রক্তনালীগুলি ক্রমবর্ধমান ভ্রূণের আরও বেশি পরিমাণ রক্ত প্রেরণের জন্য প্রসারিত হয়। এই রক্তনালীগুলি সাইনাস এবং নাকের ভিতরেও প্রসারিত হয়, ফলে নাকের মধ্যে কিছুটা ফোলাভাব ঘটে।\nগর্ভাবস্থার শেষ ত্রৈমাসিকে জল ধরে রাখার ফলে নাকটি অনেকাংশে ফুলে যেতে পারে।\nগর্ভাবস্থায় উচ্চ রক্তচাপের মাত্রার কারণেও নাক ফুলে যেতে পারে।\nনাকের ফোলাভাব বা নাকের আকার বৃদ্ধি শরীরের হরমোনের পরিবর্তনের জন্য দায়ী হতে পারে।\nশরীরের ইস্ট্রোজেনের মাত্রা বৃদ্ধি রক্তের প্রবাহ শ্লেষ্মা ঝিল্লি বৃদ্ধি করতে পারে যা নাকের ঠিক নীচে থাকে। বর্ধিত রক্ত প্রবাহ নাকের পেশীগুলিকে প্রসারিত করে।\nগর্ভাবস্থায়, একজন মহিলার দেহের অঙ্গগুলি ক্রমবর্ধমান শিশুর জন্য সামঞ্জস্য করে। নাকের ক্ষেত্রেও একই ঘটে। গর্ভাবস্থায় ইস্ট্রোজেনের স্তরের বৃদ্ধির ফলে শ্লেষ্মা ঝিল্লিতে রক্ত প্রবাহ ঘটে। নাকের নীচে পেশী এবং ঝিল্লিগুলি প্রসারিত হয়, কারণ নাক দিয়ে আরও রক্ত পাম্প হয়। নাকের নরম হাড়গুলি সহজেই প্রভাবিত হয় এবং তাই এটি অন্যরকম আকার নেয়। এবং এই কারণেই কিছু মহিলা নাক ফুলে যাওয়া এবং গর্ভাবস্থায় একটি ভিন্ন আকার গ্রহণ অনুভব করতে পারে।\nগর্ভবতী মহিলার শরীরে হরমোনের পরিবর্তনের কারণে গর্ভাবস্থায় নাকের বৃদ্ধি ঘটে। তবে এই পরিবর্তনগুলি অস্থায়ী। প্রসবের পরে, হরমোন তার স্বাভাবিক স্তরে ফিরে যায় এবং এই সমস্ত পরিবর্তনগুলি এক মাস থেকে চল্লিশ দিনের মধ্যে স্বাভাবিক অবস্থায় ফিরে আসে।\nযদিও গর্ভাবস্থায় নাকের ফোলা খুব স্বাভাবিক, তবে ফোলাভাবটি পরিচালনা এবং হ্রাস করার উপায় রয়েছে। যদি আপনি আপনার নাকের মধ্যে ফোলাভাব লক্ষ্য করেন, আপনার সামগ্রিক লবণ গ্রহণের পরিমাণ হ্রাস করুন, এটি জল ধরে রাখার স্তরকে হ্রাস করবে এবং উচ্চ রক্তচাপ পরিচালনা করবে। আপনি বেশি জল পান করতে পারেন, কারণ জল পান করার ফলে জল ধরে রাখার পরিমাণ হ্রাস পায় যা ফলস্বরূপ ফোলাভাব হ্রাস করে। চিকিৎসকের পরামর্শ অনুযায়ী সঠিক সতর্কতা অবলম্বন করা গর্ভাবস্থায় নাকের ফোলাভাব রোধ করার সেরা উপায়।\nসাধারণত, গর্ভাবস্থায় নাকে ফোলাভাব স্বাভাবিক এবং আপনার উদ্বেগের দরকার নেই। তবে, যদি আপনি শরীরে অন্য কোথাও, যেমন- হাত, মুখ বা পায়ে ফোলাভাব লক্ষ্য করেন তবে আপনার ডাক্তারের সাথে পরামর্শ করা উচিত। আপনি যদি গুরুতর বা হঠাৎ ফোলাভাব লক্ষ্য করেন তবে এটি উচ্চ রক্তচাপের কারণে হতে পারে। এবং প্রিক্ল্যাম্পসিয়া (গর্ভাবস্থায় উচ্চ রক্তচাপ) এবং জল ধরে রাখা গর্ভাবস্থার পক্ষে সত্যিই অনুকূল নয়, তাই দেরি না করে আপনার চিকিৎসকের সাথে পরামর্শ করা ভাল।\nগর্ভাবস্থা তার সাথে নির্দিষ্ট অদ্ভুত এবং অযাচিত পরিবর্তন আনতে পারে। যেমন- ফোলা নাক, তবে আপনি আশ্বস্ত হতে পারেন যে এই পরিবর্তনগুলি প্রসবের পরে হ্রাস পাবে। গর্ভাবস্থায় শরীরে যা কিছু পরিবর্তন ঘটে সেগুলি হরমোনের ওঠানামার কারণ হয় এবং আপনার উদ্বেগের দরকার নেই। গর্ভাবস্থা একটি দুর্দান্ত সময়, তাই এটি উপভোগ করুন। স্বাস্থ্যকর খাবার খেলে আপনার নিরাপদ এবং স্বাস্থ্যকর গর্ভাবস্থা থাকবে!\nপ্রিয়াংকা কুণ্ডু - January 23, 2020\nগর্ভাবস্থার শেষ পর্যায়ে রক্তপাত\nগর্ভাবস্থাকালে উষ্ণ জল পান করা\nআপনার4মাসের শিশুর বৃদ্ধি এবং বিকাশ


Sidhu Moose Wala case update, Sidhu Moose Wala হত্যার 'মাস্টারমাইন্ড' Lawrence Bishnoi-ই, দাবি Delhi Police-এর - lawrence bishnoi was responsible for singer turned politician from punjab sidhu moose wala incident claims delhi police - Eisamay\nlawrence bishnoi was responsible for singer turned politician from punjab sidhu moose wala incident claims delhi police\nSidhu Moose Wala হত্যার 'মাস্টারমাইন্ড' Lawrence Bishnoi-ই, দাবি Delhi Police-এর\nProduced by Pritha Mukherjee | EiSamay.Com | Updated: Jun 8, 2022, 9:22 PM\nPunjab -এর জনপ্রিয় Singer Sidhu Moose Walla - র মৃত্যুর জন্য দায়ী Gangster Lawrence Bishnoi -ই! তদন্তে এমনটাই উঠে এসেছে, জানাল Delhi Police। গত ২৯ মে প্রতিভাবান সংগীত শিল্পীকে খুনের অভিযোগ ওঠে। ঘটনায় চাঞ্চল্য ছড়ায় গোটা দেশে। প্রথম থেকেই সন্দেহের তির ছিল লরেন্স বিষ্ণোইয়ের দিকে। এবার জানা গেল আসল সত্য...\nসিধু মুসে ওয়ালার হত্যার তদন্তে নয়া মোড়!\nদিল্লি পুলিশের তরফে দাবি করা হয়েছে যে Lawrence Bishnoi -ই এই ঘটনার মাস্টারমাইন্ড।\nসে-ই সিধুকে হত্যার ছক কষেছিল বলে জানিয়েছে Delhi Police।\nসিধু মুসে ওয়ালার হত্যার তদন্তে নয়া মোড়! দিল্লি পুলিশের তরফে দাবি করা হয়েছে যে Lawrence Bishnoi -ই এই ঘটনার মাস্টারমাইন্ড। সে-ই সিধুকে হত্যার ছক কষেছিল বলে জানিয়েছে Delhi Police। ২৮ বছরের সংগীত শিল্পী সিধু মুসে ওয়ালার হত্যাকান্ডের পর থেকেই পুলিশের চোখে সন্দেহভাজন ছিল লরেন্স। কিন্তু, সে খুনের দায় স্বীকার করেনি। বরং সে জানিয়েছিল যে তার গ্যাং গোটা ঘটনার পরিকল্পনা করেছে এবং ঘটনাটি ঘটিয়েছে। বর্তমানে তিহার জেলে থাকা লরেন্সকে ক্রমাগত জেরা করে চলেছে পুলিশ। একাধিকবার ম্যারাথন জিজ্ঞাসাবাদ করা হয়েছে তাকে। সম্প্রতি গোল্ডি ব্রার নামের কানাডা নিবাসী এক গ্যাংস্টার ফেসবুকে সিধু মুসে ওয়ালার হত্যার দায় স্বীকার করে। লরেন্স জানায় গোল্ডির সঙ্গে তার যোগসাজশ রয়েছে।\nগত ২৯ মে পঞ্জাবের মনসা জেলায় গায়ক তথা রাজনীতিক সিধু মুসে ওয়ালাকে গুলি করে হত্যা করা হয়। শিল্পীর দেহে ১৯টি বুলেটের ক্ষত মিলেছে। পুলিশের তরফ থেকে জানানো হয়েছিল, ১০ জন শার্প শ্যুটার সিধুকে আক্রমণ করার ১৫ মিনিটের মধ্যেই তাঁর মৃত্যু হয়েছিল।\nMoose Wala-র গ্রামে Rahul Gandhi\nএদিন পুলিশের এক উচ্চপদস্থ আধিকারিক সংবাদমাধ্যমকে জানিয়েছেন, সিধুর হত্যার ঘটনায় কমপক্ষে পাঁচ জন যুক্ত ছিল। তাদের মধ্যে একজনকে গ্রেফতার করা হয়েছে এদিন। ধৃতের নাম সিদ্ধেশ হীরামন কামলে ওরফে মহাকাল। শ্যুটারদের সহযোগিতা করলেও সে সরাসরি এই খুনের ঘটনাটি ঘটায়নি। পুলিশের তরফে জানানো হয়েছে, খুব শীঘ্রই ঘটনার কিনারা করা হবে। শার্প শ্যুটারদেরও গ্রেফতার করা হবে।\nSalman Khan-কে হুমকির ঘটনায় গ্রেফতার ১, ঘটনায় Lawrence Bishnoi যোগ?\nএদিকে ধৃত মহাকাল নামের ব্যক্তি সলমান খান এবং সেলিম খানকে হুমকি চিঠি পাঠানোর ব্যাপার নিয়েও অনেক কিছু জানিয়েছে বলে সূত্রের খবর। পুলিশের একটি সূত্রের দাবি, Salman Khan এবং Salim Khan -কে প্রাণনাশের হুমকি দেওয়ার ঘটনায় Lawrence Bishnoi Gang -এর যোগসাজশ রয়েছে।\nSidhu Moose Wala-র মৃত্যুর জের! VIP-দের নিরাপত্তা ফেরানোর নির্দেশ পঞ্জাব-হরিয়ানা হাইকোর্টের\nবুধবারই মুম্বই পুলিশের ক্রাইম ব্রাঞ্চের একটি টিম Gangster Lawrence Bishnoi -কে জিজ্ঞাসাবাদ করার জন্য দিল্লি পৌঁছেছিল। যদিও শেষ পাওয়া খবর অনুযায়ী, সলমান খান এবং তাঁর বাবা সেলিম খানকে হুমকি চিঠি পাঠানোর যাবতীয় অভিযোগ অস্বীকার করেছে লরেন্স বিষ্ণোই। তবে বিষয়টি নিয়ে ফের জিজ্ঞাসাবাদ করা হবে বলে খবর।\nMOOSE WALA খুনে অপরাধী ধরতে ৫ লাখের পুরস্কার ঘোষণা! সিবিআই তদন্তের দাবি পরিবারের\nপরের খবরস্থায়ী হল না প্রেম, সম্পর্ক চুকিয়ে ফের সিঙ্গল Raqesh Bapat-Shamita Shetty\nWeb Title : lawrence bishnoi was responsible for singer turned politician from punjab sidhu moose wala incident claims delhi police


সুনামগঞ্জে জিততে পারলেন না নৌকার প্রার্থীরা\nPublished : Monday, 29 November, 2021 at 11:32 AM\nসুনামগঞ্জ সদর উপজেলার ৯টি ইউনিয়ন পরিষদের (ইউপি) একটিতেও জিততে পারেননি আওয়ামী লীগের প্রার্থী। সেখানে বেসরকারিভাবে নির্বাচিত হয়েছেন স্বতন্ত্র ও বিদ্রোহী প্রার্থীরা।\nরোববার (২৮ নভেম্বর) সকাল ৮টা থেকে বিরতিহীনভাবে একযোগে ৪টা পর্যন্ত চলে ভোটগ্রহণ।\nভোটের ফলাফল নিশ্চিত করেছেন রিটার্নিং কর্মকর্তা উত্তম কুমার রায়।\nসুনামগঞ্জ সদর উপজেলার লক্ষণ শ্রী ইউপিতে স্বতন্ত্র (বিএনপি) প্রার্থী আব্দুল ওয়াদুদ আনারস প্রতীক নিয়ে ২ হাজার ৯৩৯ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী জাতীয় পার্টির প্রার্থী আব্দুল মান্নান লাঙ্গল প্রতীকে পেয়েছেন ২ হাজার ২১৪ ভোট। এছাড়া তরুণ স্বতন্ত্র প্রার্থী মোশাহিদ আলম মহিম তালুকদার পেয়েছেন ২ হাজার ২২ ভোট।\nমোল্লাপাড়া ইউপি চেয়ারম্যান পদে স্বতন্ত্র (বিএনপি) প্রার্থী নূরুল হক মোটরসাইকেল প্রতীক নিয়ে ৩ হাজার ৪২৮ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী আব্দুস সালাম মোটরসাইকেল প্রতীক নিয়ে পেয়েছেন ৩ হাজার ১৩৩ ভোট।\nজাহাঙ্গীরনগর ইউপি চেয়ারম্যান পদে জাতীয় পার্টির পার্থী রশিদ আহম্মেদ লাঙ্গল প্রতীক নিয়ে ৫ হাজার ৮৩১ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী আওয়ামী লীগ বিদ্রোহীপ্রার্থী আব্দুল কাদির আনারস প্রতীক নিয়ে পেয়েছেন ৪ হাজার ৬৯৪ ভোট।\nমোহনপুর ইউপি চেয়ারম্যান পদে আওয়ালীগের বিদ্রোহী প্রার্থী মো. মইন উল হক মোটরসাইকেল প্রতীক নিয়ে ৩ হাজার ১৭২ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী আওয়ামী লীগ প্রার্থী শীতেশ তালুকদার মঞ্জু নৌকা প্রতীকে ৩ হাজার ৩০ ভোট পেয়েছেন।\nগৌরারং ইউপি চেয়ারম্যান পদে জাতীয় পার্টির প্রার্থী শওকত আলী ৬ হাজার ৯৩২ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী (বিএনপি) শহীদুল ইসলাম অটোরিকশা প্রতীকে ৪ হাজার ৮৬৭ ভোট পেয়েছে।\nকুরবাননগর ইউপি চেয়ারম্যান পদে স্বতন্ত্র প্রার্থী আবুল বরকত মোটরসাইকেল প্রতীকে ৩ হাজার ৫২ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী আওয়ামী লীগ প্রার্থী মো. শামস্ উদ্দিন নৌকা প্রতীকে ২ হাজার ৯২১ ভোট পেয়েছেন।\nসুরমা ইউপি চেয়ারম্যান পদে আওয়ামী লীগের বিদ্রোহী প্রার্থী আমির হোসেন রেজা ৫ হাজার ১৪২ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী জাতীয় পার্টির প্রার্থী শামসুল ইসলাম লাঙ্গল প্রতীক নিয়ে পেয়েছেন ৪ হাজার ১১০ ভোট।\nরঙ্গারচর ইউপি চেয়ারম্যান পদে স্বতন্ত্র প্রার্থী (বিএনপি) আব্দুল হাই মোটরসাইকেল প্রতীক নিয়ে ৪ হাজার ৬৩৫ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী জাতীয় পার্টির প্রার্থী মো. ফয়জুর রহমান লাঙ্গল প্রতীক নিয়ে ৪ হাজার ২০২ ভোট পেয়েছেন।\nকাঠরই ইউপি চেয়ারম্যান পদে জমিয়তুল উলামায়ে ইসলামের প্রার্থী শামসুল ইসলাম খেজুর গাছ প্রতীক নিয়ে ১ হাজার ৭৯২ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী জাতীয় পার্টির প্রার্থী ফারুক মিয়া লাঙ্গল প্রতীক নিয়ে ১ হাজার ৭৩৯ ভোট পেয়েছেন।


Home / slide / বামশক্তি কনসোলিটেড হয়ে দাঁড়াতে না পারলে ফিল ইন দ্য ব্লাংক করে ফেলবে ধর্মীয় শক্তি : আবুল বারকাত\nডিসেম্বর ১০, ২০১৬, ৪:৫৭ অপরাহ্ণ\tLeaveacomment\nড. আবুল বারকাত ‘গণমানুষের অর্থনীতিবিদ’ হিসেবে খ্যাত। বাংলাদেশের প্রগতিশীল অর্থনীতিবিদদের অন্যতম। ঢাকা বিশ^বিদ্যালয়ের অর্থনীতি বিভাগের শিক্ষক। বাংলাদেশ অর্থনীতি সমিতির সাবেক সভাপতি ও রাষ্ট্রীয় মালিকানাধীন জনতা ব্যাংক লিমিটেড এর পরিচালনা পর্ষদের সাবেক চেয়ারম্যান। বাংলাদেশে বৈদেশিক সাহায্যের ব্যবহার, কালো টাকা, মৌলবাদ-জঙ্গিবাদের অর্থনীতি, কৃষি সংস্কার ইত্যাদি বিষয়ে তার রয়েছে ব্যতিক্রমী গবেষণা। বিশ^ব্যাংক-আইএমএফ তথা সা¤্রাজ্যবাদের বিরুদ্ধে তার কলম ও কণ্ঠ বিরতিহীন সোচ্চার। ২০০৯ সালে আওয়ামী লীগের ‘দিন বদলের সনদ’ শীর্ষক নির্বাচনী ইশতেহার প্রণয়নে তিনি অন্যতম প্রধান ভূমিকা পালন করেন। সম্প্রতি তিনি যশোরে স্থানীয় দৈনিক সত্যপাঠ এবং বাংলাদেশ অর্থনীতি সমিতির যৌথ আয়োজনে একটি সেমিনারে যোগ দিতে গেলে তার মুখোমুখি হন ওই সেমিনারের আয়োজক কমিটির অন্যতম সদস্য মোস্তাফিজুর রহমান কাবুল। সাক্ষাৎকারে ড. আবুল বারকাত বাংলাদেশের উন্নয়ন কৌশল, সরকারের ভূমিকা এবং চলমান বিভিন্ন ইস্যুর উপর কথা বলেন। সাক্ষাৎকারটি সাহেব-বাজার২৪.কমের পাঠকদের জন্য প্রকাশিত হলো।\nমোস্তাফিজুর রহমান কাবুল : মধ্যম আয়ের দেশ বা দিন বদলের স্লোগানের সাথে আমাদের সরকার যে উন্নয়ন কৌশল অনুসরণ করছে সেখানে সঙ্গতি এবং অসঙ্গতি সম্পর্কে বলুন।\nড. আবুল বারকাত : এমনি ইনফ্রা স্ট্রাকচার রিলেটেড বা অবকাঠামো যা আছে, শিল্প সম্পর্কে যা বলা ছিলো, দিনবদলের অঙ্গীকার বা মধ্যম আয়ের দেশ হওয়ার জন্য যা লাগে ব্রিজ, কালভার্ট, বিদ্যুৎ, রাস্তা– এই নিরিখে খারাপ না। কিন্তু মূল কথা যেটা ছিলো, ‘মধ্যম আয়ের দেশ’– কথাটা কিন্তু ছিলো না, ছিলো ‘কম বৈষম্যের মধ্যে মধ্যম আয়ের দেশ’। শুধু মধ্যম আয় না। মধ্যম আয় তো সোজা কথা, টোটাল জিডিপিকে পপুলেশন দিয়ে ভাগ করা। এই পপুলেশনের কার কাছে কতোটুকু পৌঁছালো সেটা এর মধ্যে নেই। সেই কারণে দিন বদলের সনদের মধ্যে খুব সচেতনভাবেই লেখা হয়েছিলো ‘কম বৈষম্যপূর্ণ মধ্যম আয়ের দেশ’। বৈষম্য কমছে না। এটা হচ্ছে মূল কথা। অবকাঠামোগত দিক থেকে অনেক কিছুই ঘটছে, যেটা উন্নয়নের জন্য প্রয়োজন। কিন্তু বৈষম্য হ্রাসের জন্য যা যা করণীয় সেগুলোর অনেক কিছুই বলা আছে, অনেক কিছুই প্লানিং কমিশনের ডকুমেন্টে… অনেক জায়গায় বলা আছে, কিন্তু সেগুলো হচ্ছে না।\nকাবুল : এজন্য কোথায় কোথায় হাত দিতে হবে?\nবারকাত : এখানে বড় ধরনের শিল্পায়ন এবং কৃষিভূমি ও জলা সংস্কার– নিঃসন্দেহে এটা করতেই হবে। না হলে হবে না। বৈষম্য কমবে না এগুলো না করলে। তৃতীয়ত, বাংলাদেশে কম্পারেটিভ এ্যাডভ্যান্টেজ যেগুলোতে আছে, তাতে তুলনামূলক সুবিধা অন্যদের তুলনায় কারণ বিশ্বায়নের এই যুগে কমপিট করতে হবে। হোলসেল প্রাইভেটাইজেশান উত্তর না কিন্তু। যা পাওয়া যাবে তাই বিরাষ্ট্রীয়করণ করা– তা নয়। বরঞ্চ রাষ্ট্রীয় মালিকানাধীন যেসব বড় বড় প্রতিষ্ঠান আছে, যেমন- পাটকল ইত্যাদি রাষ্ট্রের নিয়ন্ত্রণে নিয়ে এ্যাকটিভলি পরিচালনা করা উচিত।\nকাবুল : এখান থেকে একটা প্রশ্ন আসতে পারে যে, যেটা সেমিনারে আপনার বক্তব্যে আপনি বলেছেন, কৃষি সংস্কার সম্পর্কে খুব কম বলা হয়েছে, ভূমি সংস্কার সম্পর্কে বলা হয়েছে বেশি– এটা ঠিক আছে। একই সময়ে আমরা যেটা লক্ষ্য করি…\nবারকাত : (থামিয়ে দিয়ে) ভূমি সংস্কার সম্পর্কে কথা হয়েছে, কিন্তু কাজ হয় নি। কৃষি সংস্কার নিয়ে তো কোনো কথাই তেমন হয় নি। কিন্তু ভূমি সংস্কার নিয়ে কথা হয়েছে, কাজ হয় নি। যেমন ‘দিন বদলের সনদে’ ভূমি সংস্কার নিয়ে কথা ছিলো এরকমÑ ভূমি সংস্কার কমিশন গঠন করা হবে। সময়টা ২০০৯। সব কমিশনই হয়েছে, এই একটা কমিশন কিন্তু হয় নি। এটা কী সচেতনভাবেই হয় নি নাকি… সচেতনও হতে পারে, কারণ ভূমি সংস্কার কমিশন গঠন করলে কাজটাও করতে হবে। আর ভূমিতে হাত দেয়া, আমি আগেও বলেছি, আগুনে হাত দেয়া– একই রকম জিনিস। ক্যাডার বেজড্ পলিটিক্স ছাড়া ভূমি সংস্কার সম্ভব না, কৃষি সংস্কার সম্ভব না।\nকাবুল : আমরা দেখেছি, আশির দশক থেকে প্রধানত ‘কাঠামোগত সংস্কারের’ নামে বিশ্বব্যাংক-আইএমএফ এর পরামর্শে আমাদের দেশে ব্যাপক বি-শিল্পকরণ হয়েছে। এই গভর্নমেন্ট বলেছিল, এইগুলো তারা আবার স্থাপন করবে, কিন্তু সেটা আমরা লক্ষ্য করছি না। তাহলে কৃষিখাতের এই অবস্থা, শিল্পের এই অবস্থা, সে ক্ষেত্রে ‘ডেভেলমেন্ট’ বলতে আমরা যেটা বুঝি, যেটা আপনি বললেন, সবার শেয়ারিং সেটা আসলে হবে কী না?\nবারকাত : হবে না। আমি উত্তর দিয়েছি, সেটা হবার জন্য একটি রাজনৈতিক কাঠামো দরকার। যদি তাই হতো, তাহলে যশোর বিজ্ঞান ও প্রযুক্তি বিশ্ববিদ্যালয়ের ভাইস চ্যান্সেলর তো একথা বলতেন না যে, ‘সরকার কই? রাজনীতি কই? এটা কোন সরকার আছে?’ বলতে বলতে তিনি বললেন, ‘সরকার আওয়ামী লীগের না, শেখ হাসিনার সরকার।’ তার মানে কী? গুরুতর কথাবার্তা বললেন তিনি।\nকাবুল : আপনি যেটাকে বলছেন যে, ‘ফ্রি ইকোনমি’ বলতে যেটা বোঝায় ঠিক সেটা হয়নি– বিকৃত…\nবারকাত : মুক্তবাজার অর্থনীতি বললে যা বোঝায়, প্রথমত মুক্ত বাজার অর্থনীতি ইতিহাসে কখনোই কোনোদিনও মুক্তও ছিলো না, দরিদ্রবান্ধবও ছিলো না। নেইদার ফ্রী নর পুওর ফ্রেন্ডলি। সেই মুক্তবাজারের মধ্যে আবার, আমি যেটা দেখাতে চেষ্টা করেছি, ‘রেন্ট সিকাররা’ (অবৈধ সম্পদ আহরণকারী) সব করে। সেটা তো হাইলি ডিসপুটেড। আবার রেন্ট সিকারদের বস হচ্ছে আন্তর্জাতিক মুদ্রা তহবিল, আন্তর্জাতিকভাবে একদম সাম্রাজ্যবাদকে যারা হ্যান্ডল করে তাদের এজেন্ট হিসাবে। এতো কিছু চুঁইয়ে পড়ে লাস্টে গিয়ে আমি ভূমি সংস্কার করবো, বৈষম্যহীন করবো– একটুও হবে না। যেখানে পেলা হিসাবে তারা অনেক জিনিস তৈরি করে, যেমন গ্রামীণ ব্যাংক– এরকম অনেক পেলা আছে তাদের।\nকাবুল : প্রাকটিক্যালি আপনি যে কথা বলেছেন যে, ফ্রি ইকোনমি কখনোই ফ্রি ছিলো না। গত শতকের গ্রেট ডিপ্রেশনের সময় জেএম কেইনস যখন গভর্নমেন্ট ইন্টার ফেয়ারন্সের (সরকারি হস্তক্ষেপ) কথা বলেন, তখন অনেকেই তাকে মার্কসবাদী বলে ‘গালি’ দিয়েছিলেন।\nবারকাত : না, ইতিহাসে কখনোই ছিলো না। … হ্যাঁ, বলা হয়ে থাকে যে, দেয়ার আর টু মার্কর্স। ওয়ান ইজ কার্ল মার্কর্স যিনি ক্যাপিটালিজম ধ্বংস করার কাজ করেছেন, এ্যানাদার ইজ জন মেনার্ড কেইনস– সেকেন্ড মার্কস যিনি ক্যাপিটালিজমকে ধ্বংসাবস্থা থেকে উদ্ধার করেছেন এবং ডিটারমিনেশান্স পলিসি দিয়েছেন।\nরামপাল নিয়ে যে বিষয়টা আমি কোনো কিছুই পাচ্ছি না, সেটা হলো, পশুর নদী দিয়ে দেড়শ’ দু’শ ট্রলার যায়, জাহাজ যায়। রুজভেল্ট সেতু পর্যন্ত আসে। কয়লা আনার প্রসঙ্গ যখন আসবে, তখন তো এই সংখ্যাটা দ্বিগুণ হয়ে যাবে। দুইশ’ ট্রলার-জাহাজ যদি আসে তার সমস্যা আছে। ট্রলার-জাহাজের সাউন্ড আছে। এগুলো সুন্দরবন দিয়েই আসবে। এগুলো সুন্দরবনকে কিভাবে এ্যাফেক্ট করবে, তার জীববৈচিত্র্যের কী হবে না হবে, এই নিয়ে খুব সিরিয়াস কোনো কথাবার্তা কিন্তু নেই।\nকাবুল : তাহলে আমরা কি একথা বলতে পারি, সেই সূচনা থেকেই এ পর্যায় পর্যন্ত মুক্তবাজার অর্থনীতির চরিত্রে মৌলিক কোনো পরিবর্তন হয় নি?\nবারকাত : না, না কোনো পরিবর্তন হয় নি।\nকাবুল : যে কৃষি ও শিল্পের কথা আমরা বললাম জাতীয় আয়ে তার অবদান তো কম।\nবারকাত : না, না। কৃষির কম এটা ভুল। এটা হচ্ছে সরকারি কথা। আমাকে সঠিক কথাটাই বলতে হবে। কৃষি পণ্যের মূল্যটা হিসাব করেই তো জিডিপিতে যোগ করে। বাংলাদেশে কৃষি পণ্যের মূল্য সবসময় ইন্ডাস্ট্রিয়াল কমোডিটির তুলনায় সচেতনভাবে তলার দিকে রাখা হয়। তো মূল্যটা যদি এ্যাডজাস্ট করা হয়, কৃষি পণ্যের রিয়াল মূল্য যতো হবে, সেইটা এ্যাডজাস্ট করে যদি জিডিপি হিসাব করা হয় তাহলে কৃষিতে জিডিপির যে অবদান দেখানো হয় তা দ্বিগুণ বাড়বে।\nকাবুল : কিন্তু আমরা এখানে দেখি যে, গার্মেন্টস ইন্ডাস্ট্রি এবং আমাদের…।\nবারকাত : (আবার থামিয়ে দিয়ে) এটা তো সরকারি তথ্য… সরকারি তথ্য! আমি তথ্যটাকেই চ্যালেঞ্জ করছি। কৃষির অবদান বলতে যে পার্সেন্টেজটা দেখানো হয়, মিনিমাম তার দ্বিগুণ হবে যদি কৃষিপণ্যের প্রাইস কম্পেয়ার টু শিল্প পণ্য। কারণ কৃষক তো শিল্প পণ্য কেনে। কৃষক তো সার কেনে। এটা তো কৃষি পণ্য না। কৃষক তো সেচের যন্ত্র কেনে, এটা তো কৃষি পণ্য না। সেইগুলোর দাম কেন বেশি? আর তা দিয়ে যে পণ্যসেবা কৃষকরা দেয় তার দাম কেন তুলনামূলকভাবে কম? দামের সমীকরণ যদি আমি ধরি, তাহলে কৃষিপণ্যের দামটা যা হয় সেই দামটা তার দাম না। তার অন্তর্নিহিত মূল্যে দ্বিগুণ বেশি। তাই যদি হয়, কৃষিপণ্যের জিডিপিতে যে শেয়ার দেখানো হয় সে শেয়ার তো দ্বিগুণ বেশি।\nকাবুল : সেমিনারের বক্তব্যে আপনি যে ‘ট্রায়ঙ্গলের’ কথা বলেছেন সেখান থেকে এটা পরিষ্কার যে, করাপশান নির্মূল বা গুড গভর্নেন্সের যে কথা আমরা বলি সেটা আসলেই এ অবস্থায় সম্ভব না।\nবারকাত : এ ট্রায়ঙ্গল রেখে হবে না। দুটিকে ভাঙতে হবে। ভেঙ্গে ‘সরকার-রাষ্ট্র’ এবং ‘রাজনীতি’ মাথায় নিয়ে ‘রেন্টসিকা’তলায় নিতে হবে। ট্রায়ঙ্গলটা এরকম আছে– উপরে রেন্টসিকার, নিচে স্টেট ও সরকার এবং পলিটিক্স। এই ট্রায়ঙ্গলটা এরকম হতে হবে, স্টেট-সরকার ও রাজনীতি এখানে (উপরে) থাকবে আর রেন্টসিকাররা তার অধীনস্ত থাকবে। এখন রেন্টসিকারদের অধীনস্ত সবাই, ওরা যা বলে তাই-ই হয়।\nকাবুল : তাহলে তো যে পলিটিক্স এখন আছে তা রিপ্লেস করে অন্য পলিটিক্স আনতে হবে।\nবারকাত : এখন প্রশ্ন যদি এমন হয়, যারা রাজনীতি করছেন এবং যারা রাষ্ট্র পরিচালনা করছেন তারা এটা পারবে কি না– এই তো ? আমার মতে, পারবেন না। তারা যেটা পারবেন, বিভিন্ন রকম ছোটখাটো পেলা-টেলা দিতে পারবেন। যেমন বলা হয়ে থাকে যে, বাংলাদেশে দারিদ্র্য হ্রাসের জন্য সোশ্যাল সেফটি প্রোগ্রাম আছে ৯৪টা। বয়স্ক ভাতা, বিধবা ভাতা, অমুক তমুক ইত্যাদি। আমি হিসাব করে দেখেছি যে, এইসব ভাতা ওই যে বিধবা বা বয়স্কদের দেয়া হয় তার যা আয় সেই আয়ে এই ভাতাগুলো যোগ করলে তার দারিদ্রবস্থার তেমন কোনো উন্নতি হয় না, কাছাকাছিও যায় না।\nকাবুল : আপনি জনতা ব্যাংকের চেয়ারম্যান ছিলেন পাঁচ বছর প্রায়। আমাদের দেশে পাবলিক সেক্টর এবং প্রাইভেট সেক্টরে অনেকগুলো ব্যাংক আছে। অনেকেই সরকারি ব্যাংকগুলোর বিরুদ্ধে যে অভিযোগগুলো ঢালাওভাবে করেন, যেগুলো আপনার জানা আছে। আপনার অভিজ্ঞতায় কী বলে?\nবারকাত : যারা সরকারি ব্যাংকের বিরুদ্ধে অভিযোগ করেন এবং যারা করান, অভিযোগ তো আসে মিডিয়া থেকে। তাই তো? ওই মিডিয়ার মালিক যারা তারা সবাই সরকারি ব্যাংকের টাকা মেরে মালিক হয়েছেন বেশিরভাগ। লিখে দেন, আমার নাম দিয়েই লিখে দেন। যারা অভিযোগগুলো করেন, মিডিয়ার মাধ্যমে অভিযোগগুলো আপনাদের কাছে আসে। পত্রিকা বা টেলিভিশন থেকে আপনাদের কাছে আসে। এটা তো আকাশ থেকে আসে না, এইসব কিছু এবং মিডিয়াগুলোর যারা মালিক তারা প্রায় সবাই সরকারি ব্যাংকের টাকা মেরে মালিক। এখন এই সেন্স-এ যদি হয় তাহলে সরকারি ব্যাংকের তুলনায় ওরা এফিসিয়েন্ট, টাকাটা মেরে দিতে পারেন। এইটার বিরুদ্ধে আমরা বলতে পারি। দ্বিতীয়ত সরকারি ব্যাংকের বিরুদ্ধে বলার নাই, তার কারণ হলো– ৫৬টি ব্যাংক। এই ৫৬টি ব্যাংকের মধ্যে যদি সরকারি ব্যাংক ইনএফিসিয়েন্ট হয়, অদক্ষ হয় তাহলে জনতা ব্যাংক কী করে ২০১২-১৩ সালে সর্বোচ্চ অপারেটিং প্রফিট এবং নেট প্রফিট করলো? এটা তো রাষ্ট্র-মালিকানাধীন ব্যাংক। তার মানে, পারে। হয়তো করে না। কথাটা এই জায়গায়, আমার ধারণা, পারে কিন্তু করে না। জনতা ব্যাংক কেন পারলো ৫৬টা ব্যাংকের মধ্যে সর্বোচ্চ অপারেটিং প্রফিট, নেট প্রফিট, সিএসআর– তার কারণ ব্যাংকের টপে যারা থাকেন– একজন না, একাধিক ব্যক্তি, চেয়ারম্যান থেকে শুরু করে ম্যানেজমেন্ট। আমি মনে করি ব্যাংকের একেবারে টপ যিনি থাকেন, তার ব্যক্তিগত কোনো ইন্টারেস্ট যদি না থাকে, চেয়ারের প্রতি যদি মোহ না থাকে এবং তার যদি স্বকীয়তা থাকে এবং তিনি যদি অনেস্ট হন এবং তিনি যদি একটু জ্ঞানসমৃদ্ধ হন, ভাল হয়। এতোগুলো গুণ একসঙ্গে পাওয়া কঠিন, হলে ভাল।\nকাবুল : ব্যাংক সম্পর্কিত আরেকটি প্রশ্ন– সারা দুনিয়াব্যাপী যে আলোচিত ঘটনা, আমাদের সেন্ট্রাল ব্যাংকের টাকা আত্মসাতের ঘটনা, ড. ফরাসউদ্দীনের নেতৃত্বে তার যে তদন্ত রিপোর্ট তা প্রকাশ হচ্ছে না কেন?\nবারকাত : বিষয়টি সারা দুনিয়াব্যাপী আলোচিত হচ্ছে না। এটা বাংলাদেশে হচ্ছে, বাইরে কোথাও হচ্ছে না। কারণ সারা দুনিয়াতে এটা ঘটছে। আমি যেটা শুনেছি, সেটা হচ্ছে যে, ড. ফরাসউদ্দীন সাহেবের রিপোর্টের মধ্যে যা আছে তাতে সেন্ট্রাল ব্যাংকের অনেককে অভিযুক্ত করা হয়েছে, এদের মধ্যে অনেকেই আছেন যারা আদৌ কোনোভাবে জড়িত না। পাশাপাশি সিআইডি যে রিপোর্টটা করেছে, সেই রিপোর্টের মধ্যে ফরাসউদ্দীন সাহেব যেসব নাম দিয়ে অভিযোগ করছেন, সেই অভিযোগগুলো ওখানে নেই। এখন সিআইডির রিপোর্টটা গ্রহণযোগ্য হবে না ফরাসউদ্দীন সাহেবেরটা হবে। আমার মতে, দুইটার কোনোটাই গ্রহণ না করে দুটো রিপোর্টই বাংলাদেশ ব্যাংকের বোর্ডে দিয়ে দেয়া উচিত। বোর্ড জনগণকে জানিয়ে দিক, ঘটনাটা কী। আর ফরাসউদ্দীন সাহেবের রিপোর্টে যদি অভিযুক্ত করা হয়ে থাকে বাংলাদেশ ব্যাংকের লোকজনদেরকে তা হলে বাংলাদেশ ব্যাংক টাকা ফেরত পাবে না, বাংলাদেশ ফেরত পাবে না। কারণ বিদেশি সুইফট এবং রিজাল কমার্শিয়াল ব্যাংক যারা আছে, তারা বলবে, তোমাদের লোকজনই জড়িত, আগে এদের ঠিক কর।\nকাবুল : এই মুহূর্তের বার্নিং ইস্যু রামপাল বিদ্যুৎ কেন্দ্র নিয়ে যে বিতর্ক হচ্ছে এক্ষেত্রে আপনার অবস্থান বা মনোভাব কোন দিকে?\nবারকাত : রামপাল নিয়ে দুটি এক্সট্রিম পক্ষ তৈরি হয়েছে। সরকার এবং তেল-গ্যাস-বিদ্যুৎ-বন্দর রক্ষা জাতীয় কমিটি– শহীদুল্লাহ ভাই-আনু ভাইয়েরা, কেউই স্পষ্ট করে বুঝাতে পারছেন না– এখানে বিদ্যুৎ কেন্দ্র হলে সুন্দরবনের কী ক্ষতি হবে। কারণ বাতাসের যে গতি– এ গতির ৯ মাস বাতাসটা সুন্দরবনের দিকে যায় না, অন্যদিকে যায়। ৩ মাস সুন্দরবনের দিকে যায়। তো ১২-১৪ কিলোমিটার পথ। ১০০ সেন্টিগ্রেড ওই চিমনির মাথায়। বিজ্ঞানীরা বলেন যে, এক কিলোমিটার-দুই কিলোমিটার যাওয়ার পর ওটা ৫০, ৩০, ২০ সেন্টিগ্রেড হয়। এটা কতদূর ঠিক-বেঠিক আমরা জানি না। কিন্তু এ কথাগুলো শুনছি। এখন বেস্ট হতো প্রধানমন্ত্রী প্রায়ই যেগুলো করেন, যদি প্রতিপক্ষ সবাইকে ডেকে বলতেন, উন্মুক্ত কনভেনশনে আমরা একদিন আলাপ করবো। আমার লোকজনেরা, আপনারা যারা– আসেন আমরা বাহাস করি এবং এ বাহাসটা (মিডিয়ায় এতোকিছু দেখান) সারাদিন দেখাতেন। দেখিয়ে একটা জায়গায় পৌঁছাতেন। জনগণও একটা জিনিস পেতো। জনগণও তো বুঝতে পারছে না, আসলে ঘটনা কী। রামপাল নিয়ে যে বিষয়টা আমি কোনো কিছুই পাচ্ছি না, সেটা হলো, পশুর নদী দিয়ে দেড়শ’ দু’শ ট্রলার যায়, জাহাজ যায়। রুজভেল্ট সেতু পর্যন্ত আসে। কয়লা আনার প্রসঙ্গ যখন আসবে, তখন তো এই সংখ্যাটা দ্বিগুণ হয়ে যাবে। দুইশ’ ট্রলার-জাহাজ যদি আসে তার সমস্যা আছে। ট্রলার-জাহাজের সাউন্ড আছে। এগুলো সুন্দরবন দিয়েই আসবে। এগুলো সুন্দরবনকে কিভাবে এ্যাফেক্ট করবে, তার জীববৈচিত্র্যের কী হবে না হবে, এই নিয়ে খুব সিরিয়াস কোনো কথাবার্তা কিন্তু নেই। সেটা সম্ভবত ইউনেস্কো তার রিপোর্টে বলছে যে, এনভায়রনমেন্ট নিয়ে আ্যাসেসমেন্টে যা বলা হয়েছে তা অসম্পূর্ণ এবং তাতে কোনো কিছু নেই। সুন্দরবন তো প্রোক্রিয়েট করা যাবে না, পুনরায় তৈরি, বিনির্মাণ করা সম্ভব না। এটা ওয়ার্ল্ড হেরিটেজ। অতএব, সুন্দরবনের মিনিমাম ক্ষতি হয় এমন কোনো কিছু সে অঞ্চলে না করা বেটার। বিতর্কেই যাওয়ার দরকার নেই। যদি অন্য কোনো জায়গায় (বাংলাদেশে জায়গার অভাব নাকি?)…। অনেকেই সুন্দরবন থেকে দশ কিলোমিটার দূরে যাবার কথা বলছেন। বদরুদ্দীন উমরের পত্রিকায় দেখলাম সুন্দরবন থেকে দশ কিলোমিটার দূরে যাবার কথা বলছেন। এদিকেই বা কেন ? আর এ অঞ্চলে তো দেখা যাচ্ছে অনেক জায়গা আছে। কোল-বেজড্ পাওয়ার প্লান্ট নিয়েও কথাবার্তা হতে হবে। কারণ কোল-বেজড্ পাওয়ার প্লান্ট ক্লিন কি না। ইন্ডিয়াতেও কোল-বেজড্ পাওয়ার প্লান্ট অনেক জায়গায় বন্ধ হয়ে গেছে। এটা সামগ্রিকভাবে ভাবা দরকার। দ্রুত ৩ হাজার মেগাওয়াট, ২ হাজার মেগাওয়াট বিদ্যুৎ আনা দরকার– এটা যেমন সত্য, এ্যাট দ্যা সেম টাইম এটা আনার ফল কী ঘটবে, নেকস্ট জেনারেশন… সেটা তো ভাবতে হবে। সেই ভাবনাগুলোই তো এনভায়রনমেন্ট এ্যাফেক্ট এ্যাসেসমেন্টে আসে। সেগুলো প্রো-পাবলিক তো করা হয় নি তেমন। দুই পক্ষের মূল প্রসঙ্গ প্রো-পাবলিক করা, দুই পক্ষ বসে মারামারি না করে, এমন যদি হয়, সরকারের বিপক্ষে যে পক্ষ, রামপালে বিদ্যুৎ কেন্দ্র করা যাবে না, তাদের পয়েন্টগুলোও পরিষ্কার করা দরকার। তাদের অনেক পয়েন্টে স্লোগানিস্টিক। এতে স্লোগান স্লোগান ভাব বেশি। মানুষ গ্রহণও করছে। মানুষ স্লোগান তাড়াতাড়িই গ্রহণ করে। যুক্তির কথা গ্রহণ করতে একটু দেরি হয়। প্রধানমন্ত্রী যেটা করছেন, সেটা হলো এক ধরনের একগুয়েমি যে, এখানে করবোই– এরকম একটা ভাব। এইটারও খুব প্রয়োজন নেই। আপনি যখন দেশের প্রাইম মিনিস্টার হন, আপনার দেশপ্রধান হওয়া উচিত। কে আপনাকে কী বললো, কে গালি দিলো– এগুলো বিষয় হওয়া উচিত না। এখানে অনেকটা এরকম হয়ে গেছে। এক পর্যায়ে তো প্রশ্নই করছেন– ‘আপনারা এই যে স্লোগান দিচ্ছেন, মিটিং করছেন, টাকা কই পান?’ এটার আবার তারা উত্তরও দিয়ে দিয়েছেন– ‘আমরা ’৬৯ এর গণঅভ্যুত্থানে টাকা যেখানে পেয়েছি, ’৭১ এর মুক্তিযুদ্ধে টাকা যেখানে পেয়েছি… আমরা জনগণের টাকায় করি। আমরা এরশাদবিরোধী আন্দোলনে টাকা যেখান থেকে পেয়েছি, টাকা সেখান থেকে পাই’– এটাও বলছেন। তো এই প্রশ্নও করার দরকার ছিলো না, এই উত্তর শোনাবারও দরকার ছিলো না।\nগ্রামে, শহরে, শিক্ষাপ্রতিষ্ঠানে, ব্যবসা প্রতিষ্ঠানে সব জায়গায়। এবং তারা কিন্তু একটা আইডোলোজিক্যাল পার্টি। মানে দুই রকম টুপি আছে, লাল টুপি আর সাদা টুপি– মাঝখানে আর কিছু নেই, কিউবা আর ইরান। এখানে আমার যেটা ভয়, যদি প্রগতিশীল শক্তি-বাম বলেন আর যাই বলেন, যদি কনসোলিটেড হয়ে দাঁড়াতে না পারে সেই ফিল ইন দ্য ব্লাংক করে ফেলবে ধর্মীয় শক্তি এবং তাতে রাষ্ট্রক্ষমতায় যাওয়ার মতো অবস্থা তাদের হয়েও যেতে পারে। তখন হা-হুতাশ করা ছাড়া কোনো উপায় থাকবে না।\nকাবুল : বাংলাদেশে মৌলবাদের অর্থনীতির উপর একমাত্র আপনারই গবেষণা আছে– এ সম্পর্কে কিছু বলুন।\nবারকাত : (সর্বশেষ ২৯ আগস্ট ২০১৬ তারিখে প্রকাশিত নিজের গবেষণাপত্র ‘বাংলাদেশে ধর্মভিত্তিক মৌলবাদী জঙ্গিত্বের রাজনৈতিক অর্থনীতি : এককেন্দ্রিক সাম্রাজ্যবাদে যখন বহিস্থঃ কারণ অভ্যন্তরীণ কারণকে ছাপিয়ে যায়’ কে রেফারেন্স হিসাবে উল্লেখ করে) বাংলাদেশে এখন ক্যাডারভিত্তিক রাজনীতির সহায়তায় মৌলবাদ যেসব আর্থ-সামাজিক মডেলের তুলনামূলক কার্যকারিতা পরীক্ষা-নিরীক্ষা করছে তার মধ্যে ১২টা বৃহৎ বর্গ হলো এরকম: (১) আর্থিক প্রতিষ্ঠান, (২) শিক্ষাপ্রতিষ্ঠান, (৩) ঔষধ শিল্প ও স্বাস্থ্য প্রতিষ্ঠান, (৪) ধর্ম প্রতিষ্ঠান, (৫) ব্যবসায়িক-বাণিজ্যিক প্রতিষ্ঠান, (৬) যোগাযোগ-পরিবহন ব্যবস্থা সম্পৃক্ত প্রতিষ্ঠান, (৭) জমি ও রিয়েল এস্টেট, (৮) সংবাদ মাধ্যম ও তথ্য প্রযুক্তি, (৯) স্থানীয় সরকার, (১০) বেসরকারি সংস্থা, ট্রাস্ট ও ফাউন্ডেশন, (১১) ইসলামী জঙ্গি সংগঠন (যেমন বাংলাভাই, জেএমবি, হুজি-বি এবং অনুরূপ কর্মসূচিভিত্তিক সংগঠন/সংস্থা/গ্রুপ এবং (১২) কৃষক-শ্রমিকসহ বিভিন্ন পেশাজীবী সমিতির কর্মকাণ্ডভিত্তিক প্রতিষ্ঠান। এ সব প্রতিষ্ঠানের অনেকগুলোই আনুষ্ঠানিক অর্থে মুনাফা অর্জনযোগ্য প্রতিষ্ঠান নয় (যেমন– স্থানীয় সরকার ও পেশাজীবী সমিতি)। এক্ষেত্রে ক্রসভর্তুকি দেয়া হয় এবং সেই সাথে মুনাফা-অযোগ্য প্রতিষ্ঠানেও তারা উচ্চ মুনাফা করেন (যেমন বাংলাভাই জাতীয় প্রকল্প যেখানে ভূমি খাজনা, চাঁদাবাজি প্রতিষ্ঠা করা হয়; এমনকি কোনো কোনো অঞ্চলে মাদ্রাসাতেও অত্যুচ্চ মুনাফা অর্থাৎ বছর শেষে ব্যয়ের চেয়ে আয় বেশি হয়)। মানুষের ধর্মীয় আবেগ অনুভূতি ব্যবহার করে আপাত দৃষ্টিতে মুনাফা-অযোগ্য প্রতিষ্ঠানে মুনাফা সৃষ্টির নিরঙ্কুশ তুলনামূলক সুবিধা তাদের আছে)।\nমৌলবাদের অর্থনীতির ওইসব মডেলসমূহের ব্যবস্থাপনা-পরিচালন কৌশল সাধারণ ব্যবসা-বাণিজ্যের-নীতিকৌশল থেকে অনেক দিক থেকে ভিন্ন। তাদের অর্থনৈতিক মডেল পরিচালন কৌশলের অন্যতম কয়েকটি বৈশিষ্ট্য এরকম:\n১. প্রতিটি মডেলই রাজনৈতিকভাবে উদ্বুদ্ধ উচ্চমানসম্পন্ন বিশেষজ্ঞ কর্তৃক রাজনৈতিক লক্ষ্যার্জনে নিয়োজিত।\n২. প্রতিটি মডেল বহুস্তর বিশিষ্ট ব্যবস্থাপনা পদ্ধতি প্রয়োগ করা হয় যেখানে নির্দিষ্ট স্তরের মূল নীতি নির্ধারণী কর্মকাণ্ড রাজনৈতিক নেতৃত্বের অধীনস্ত।\n৩. বিভিন্ন মডেলের মধ্যে কো-অর্ডিনেশন থাকলেও উচ্চ স্তরের কো-অর্ডিনেটরদের পরস্পর পরিচিতি যথেষ্ট গোপন রাখা হয় (এক ধরনের গেরিলা যুদ্ধের রণনীতি বলা চলে)।\n৪. প্রতিটি মডেলই সামরিক শৃঙ্খলার আদলে পরিচালিত সুসঙ্গবদ্ধ-সুশৃঙ্খল ব্যক্তিখাতের প্রতিষ্ঠান।\n৫. কোনো মডেল যখনই আর্থ-রাজনৈতিক উদ্দেশ্য সাধনে অন্য মডেলের তুলনায় অধিক ফলপ্রদ মনে করা হয় তখনই তা যথাসাধ্য দ্রুত অন্য স্থানে বাস্তবায়িত করা হয়।\nসুতরাং এ কথা নির্দ্বিধায় বলা চলে যে, মৌলবাদীরা তাদের অর্থনৈতিক মডেল বাস্তবায়নে ‘রাষ্ট্রক্ষমতা দখলের লক্ষ্যে’ রাজনৈতিকভাবে সম্পূর্ণ সচেতন এবং তা বাস্তবায়নে বিজ্ঞান-প্রযুক্তিকে তারা তাদের মতো করে ঢেলে সাজাতে সচেষ্ট। এ থেকে এও প্রতীয়মান হয় যে, মৌলবাদের মূলে আছে ভীতি ও আবেগ। আর এ আবেগ আসে ক্রমবর্ধমান অসমতা থেকে তথাপি এসব আবেগানুভূতি কেবল সেকেলে এবং পিছুটান নয় বরং তারা সৃজনশীল ‘আধুনিকতা’র ধারক বাহকও।\nএ দেশে সশস্ত্র ধর্মীয় জঙ্গি গোষ্ঠীর বিদেশি অর্থ প্রাপ্তির বিভিন্ন উপায় থাকতে পারে বা আছে। তবে ইতোমধ্যে তারা নিজস্ব অর্থনৈতিক শক্তি ভিত তৈরি করতে সক্ষম হয়েছে। তারা ১৯৭১-এর মুক্তিযুদ্ধে জনগণের সম্পদ হরিলুট করেছে এবং পরবর্তীতে বিভিন্ন দল-উপদলে বিভক্ত হয়ে বিভিন্ন কর্মকাণ্ড পরিচালনে ১৯৭০-৮০’র দশকে প্রচুর পরিমাণে বৈদেশিক অর্থ সরবরাহ পেয়েছে; এসব অর্থ সম্পদ তারা সংশ্লিষ্ট আর্থ-রাজনৈতিক মডেল গঠনে বিনিয়োগ করেছে; অধিকাংশ ক্ষেত্রে তাদের বিনিয়োজিত প্রতিষ্ঠান উচ্চ মুনাফা করেছে; আর এ মুনাফার একাংশ তারা ব্যয় করছে সাংগঠনিক কর্মকাণ্ডে, একাংশ সংশ্লিষ্ট প্রতিষ্ঠানের প্রসারে, আর (কখনও কখনও) একাংশ নতুন খাত-প্রতিষ্ঠান সৃষ্টিতে।\nআমার ২০১৫ সনের হিসেবে বাংলাদেশে মৌলবাদের অর্থনীতির বার্ষিক নিট মুনাফা আনুমানিক ২,৮৭৪ কোটি টাকা। এ মুনাফার সর্বোচ্চ ২৭.৮ শতাংশ আসে বিভিন্ন আর্থিক প্রতিষ্ঠান থেকে (ব্যাংক, বীমা, লিজিং কোম্পানি ইত্যাদি); দ্বিতীয় সর্বোচ্চ ১৯.৪ শতাংশ আসে বিভিন্ন বেসরকারি সংস্থাসহ ট্রাস্ট ও ফাউন্ডেশন থেকে; বাণিজ্যিক প্রতিষ্ঠান থেকে আসে ১০.৬ শতাংশ; ঔষধসহ ডায়াগনস্টিক সেন্টারসহ স্বাস্থ্য প্রতিষ্ঠান থেকে আসে ১০.০ শতাংশ; শিক্ষাপ্রতিষ্ঠান থেকে আসে ৯.৪ শতাংশ; জমিসহ রিয়েল এস্টেট ব্যবসা থেকে আসে ৮.০ শতাংশ; সংবাদ মাধ্যম ও তথ্য প্রযুক্তি থেকে আসে ৭.৪ শতাংশ, আর পরিবহন-যোগাযোগ ব্যবসা থেকে আসে ৭.৪ শতাংশ। নিট মুনাফার এ প্যাটার্ন কিছুটা অনুমাননির্ভর হলেও যথেষ্ট দিক নির্দেশনামূলক অর্থাৎ খাত-প্রতিষ্ঠানওয়ারি মৌলবাদের অর্থনীতির বিকাশধারা নির্দেশে যথেষ্ট সহায়ক। সেই সাথে তা মূল স্রোতের অর্থনীতির সাথেও যথেষ্ট সাযুজ্যপূর্ণ যেখানে ইতোমধ্যেই রেন্ট সিকিং উদ্ভূত অর্থনৈতিক ও রাজনৈতিক দুর্বৃত্তায়ন নিয়ামক ভূমিকায় অবতীর্ণ। বিগত ৪০ বছরে (১৯৭৫-২০১৫) মৌলবাদের অর্থনীতি সৃষ্ট ক্রমপুঞ্জীভূত নিট মুনাফার মোট পরিমাণ হবে বর্তমান বাজার মূল্যে কমপক্ষে ২ লক্ষ কোটি টাকা যে পরিমাণ অর্থ সরকারের গত অর্থবছরের উন্নয়ন বাজেট বরাদ্দের দ্বিগুণ অথবা সরকারের মোট রাজস্ব আয়ের সমপরিমাণ।\nকাবুল : এই সরকার মৌলবাদের অর্থনীতি নিয়ন্ত্রণে কোনো অগ্রগতি অর্জন করতে পেরেছে কি না? আপনার কি মনে হয়?\nবারকাত : না, পারে নি। দৃশ্যমান কোনো অগ্রগতি আমি দেখি না। ইসলামী ব্যাংকে ৮ জন ইনডিপেনডেন্ট ডিরেক্টর দিয়েছেন, সেই ৮ জন কী করলেন? তারা বোর্ড মিটিংয়ে বসেই, প্রথম বোর্ডেই, আমি শুনেছি, ইসলামী ব্যাংকের অফিসারদের বেতন বিশ পার্সেন্ট বাড়িয়ে দিয়েছেন।\nকাবুল : আমরা যে যতো কথাই বলি না কেন কমিটমেন্ট, আইডোলজি এবং পলিটিক্যাল লিডারশিপ ছাড়া কিছুই হবে না। বাংলাদেশে বামপন্থী রাজনীতির ভবিষ্যৎ কি? সংক্ষেপে যদি একটু বলেন।\nবারকাত : বাংলাদেশে আওয়ামী-বিএনপি এই যে রাজনীতি-বাইপার্টিজান, বুর্জোয়া-পেটিবুর্জোয়া যাই বলেন, এই রাজনীতিতে একটা ব্যাপক অংশ এক সময় আওয়ামী লীগ, এক সময় বিএনপিকে ভোট দেয়। এবং গণতন্ত্র বলতে তো ভোটের প্রসেস ছাড়া অন্য কোনো প্রসেসও নেই। এই জায়গায় তাদের যে ইরোশান-ক্ষয়, এটা জনগণের সামনে কিন্তু স্পষ্ট প্রমাণ হয়ে গেছে। এই ক্ষয়ে কিছুই ভ্যাকুম যেহেতু থাকে না, আমি বারবার যেটা বলেছি, এই ক্ষয়ের ফিল ইন দ্য ব্লাংক করছে কিন্তু জামাতে ইসলামী। গ্রামে, শহরে, শিক্ষাপ্রতিষ্ঠানে, ব্যবসা প্রতিষ্ঠানে সব জায়গায়। এবং তারা কিন্তু একটা আইডোলোজিক্যাল পার্টি। মানে দুই রকম টুপি আছে, লাল টুপি আর সাদা টুপি– মাঝখানে আর কিছু নেই, কিউবা আর ইরান। এখানে আমার যেটা ভয়, যদি প্রগতিশীল শক্তি-বাম বলেন আর যাই বলেন, যদি কনসোলিটেড হয়ে দাঁড়াতে না পারে সেই ফিল ইন দ্য ব্লাংক করে ফেলবে ধর্মীয় শক্তি এবং তাতে রাষ্ট্রক্ষমতায় যাওয়ার মতো অবস্থা তাদের হয়েও যেতে পারে। তখন হা-হুতাশ করা ছাড়া কোনো উপায় থাকবে না।\nবাম শক্তি বর্তমানে গ্রামের কৃষক নিয়ে কোনো রাজনীতি করে না। বাম শক্তি বলতে পারবে না পাকিস্তান আমলের মতো আমরা আদমজী জুট মিল থেকে শুরু করে শ্রমিক শ্রেণি যেখানে আছে, রাজনীতি করছি। … নেই। বামশক্তি শিক্ষাপ্রতিষ্ঠানেও জোর দিয়ে কথা বলতে পারছে না। বিক্ষিপ্তভাবে যে বামগুলো আছে, ১০টা দল, তাদের শক্তি যদি গাণিতিকভাবে যোগ করেন, শক্তি কিন্তু কম না। অর্থাৎ বামশক্তির প্রয়োজন এই মুহূর্তে একটা স্ট্রং তত্ত্বকাঠামো– যে তত্ত্বকাঠামো তাদের হাতে নেই। এবং সেই তত্ত্বকাঠামো নির্মাণ করবেন একজন মার্কস, একজন এঙ্গেলস, একজন লেনিন– বাংলাদেশি। সে কে? আমরা বামের মধ্যে এখনো সেটা দেখি না। এ ধরনের লোক তো দৃশ্যমান হয় দেখারও দশ বছর আগে। দেখতে পাওয়ার-পরিচিত হওয়ারও দশ বছর আগে, আমরা তা দেখছি না।\nএমনও তো হতে পারে, রাজনৈতিক শক্তি রাজনীতিতে প্রধান না হয়ে অন্য কোনো শক্তি– আমি সেনাবাহিনী বলছি না, পজিটিভ সেন্স-এ বলছি, বুদ্ধিজীবী মহলের কেউ– তথাকথিত, কেউ বা কারা– এটা হয় কী না জানি না– হতেও পারে… এরকম।\nকাবুল : সময় দেবার জন্য আপনাকে অনেক ধন্যবাদ।\nবারকাত : ধন্যবাদ।


» মুক্তামনির সফল অস্ত্রোপচার প্রধানমন্ত্রীর অভিনন্দন The Daily Karatoa :: Online Edition\nবিরল রোগে আক্রান্ত সাতক্ষীরার শিশু মুক্তামনির প্রথম অস্ত্রোপচার সফলভাবে সম্পন্ন হয়েছে। এরপর তাকে নিবিড় পর্যবেক্ষণ কেন্দ্রে (আইসিইউ) রাখা হয়েছে। তবে পরবর্তীতে তার আরও কয়েকটি অস্ত্রোপচার প্রয়োজন হবে বলে ঢাকা মেডিকেল কলেজ হাসপাতালের বার্ন এন্ড প্লাস্টি সার্জারি ইউনিটের সমন্বয়কারী ডা. সামন্ত লাল সেন জানান। অন্যদিকে মুক্তামনির অস্ত্রোপচার সফল হওয়ায় চিকিৎসকদের ধন্যবাদ ও অভিনন্দন জানিয়েছেন প্রধানমন্ত্রী শেখ হাসিনা।\nহাসপাতাল সূত্র জানায়, শনিবার সকাল ৮টা ২০ মিনিটে মুক্তামনিকে অস্ত্রোপচার কক্ষে ঢোকানো হয়। প্রায় আড়াই ঘণ্টার অস্ত্রোপচারে তার ডান হাতের আক্রান্ত অংশটি ফেলে দেওয়া হয়। ২০ সদস্যের বেশি চিকিৎসকদের একটি দল জটিল এই অস্ত্রোপচার সম্পন্ন করে। এদিকে বেলা সোয়া ১১টার দিকে অস্ত্রোপচার কক্ষ থেকে বেরিয়ে এক সংবাদ সম্মেলনে ডা. সামন্ত লাল বলেন, ‘আমরা প্রাথমিকভাবে সফল। হাতটি রক্ষা করে ডিজিজড অংশটি কেটে নেওয়া হয়েছে।’ হাতের ফুলে যাওয়া সংক্রমিত অংশটি কেটে ফেলে দেওয়ার পর হাতটি ভালো আছে বলে জানান তিনি। সামন্ত লাল বলেন, এরপর পর্যায়ক্রমে আরও পাঁচ-ছয়টি অস্ত্রোপচার করতে হবে।\nঢাকা মেডিকেল কলেজের প্লাস্টিক সার্জারি বিভাগের প্রধান অধ্যাপক ডা. মো. আবুল কালাম বলেন, ‘স্কিন গ্রাফটিংসহ আরও পাঁচ-ছয়টি অপারেশন লাগতে পারে। প্রতি সপ্তাহে অথবা ১০ দিন অন্তর এই অপারেশনগুলো হবে। ডান হাতটি প্রিজার্ভ করাই ছিল আমাদের মূল লক্ষ্য। সম্মিলিত প্রচেষ্টার কারনেই প্রাথমিক সফলতা পেয়েছে। মুক্তামনি পুরোপুরি ঝুঁকিমুক্ত কি না- সাংবাদিকদের এ প্রশ্নে ডা. আবুল কালাম বলেন, ‘বুক ও কাঁধের সংক্রমিত অংশ এখনও রয়ে গেছে। আমরা তা সরিয়ে দেব। এতে কিছুটা সময় লাগবে। আমরা হাতের যে সকল অংশে এগ্রেসিভ সংক্রমণ হয়েছিল তা সরিয়ে দিয়েছি। আগামী ৪-৫ দিন মনিটরিংয়ে রাখব। এরপর পরবর্তী সিদ্ধান্ত নেওয়া হবে।’\nঅস্ত্রোপচার শুরুর আগে মুক্তামনির মা আয়েশা খাতুন বলেন, ‘ডাক্তাররা বলেছেন, অপারেশন করলে ও ভালো হয়ে যাবে। এখন আমাদের দোয়া ছাড়া কিছু করার নাই, সবাই যদি দোয়া করে আমার বাচ্চা ঠিক হয়ে যাবে।’ মুক্তার রোগটি ‘হেমানজিওমা’ বলে জানিয়েছেন চিকিৎসকরা। গত শনিবার বায়োপসি সম্পন্ন করার পর সোমবার চিকিৎসকরা জানান, মূলত রক্তনালীতে টিউমার হওয়ার কারণে হাত ফুলে যায় মুক্তামনির। সাতক্ষীরা সদর উপজেলার কামারবায়সা গ্রামের মুদি দোকানি ইব্রাহীম হোসেনের ১২ বছরের মেয়ে মুক্তামনির ডান হাতে দেড় বছর বয়সে একটি ছোট গোটা দেখা দেয়। পরে তা বাড়তে থাকে। বছর চারেক আগে এমন পর্যায় যায় যে তার স্বাভাবিক চলাফেরা ব্যাহত হচ্ছে। আক্রান্ত হাতটি তার দেহের চেয়ে ভারি হয়ে উঠেছে, যন্ত্রণায় সব সময় অস্থির থাকে সে। মুক্তামনির খবর গণমাধ্যমে আসার পর তার চিকিৎসার দায়িত্ব নেয় সরকার, তাকে আনা হয় ঢাকায়।


ইদের দিন বেড়াতে নিয়ে দুই ছাত্রীকে ধর্ষণ! - Dhaka News Time\nইদের দিন বেড়াতে নিয়ে দুই ছাত্রীকে ধর্ষণ!\nPosted by: Dhaka News Time in জাতীয় 195 Views\nনোয়াখালীর হাতিয়ার নিঝুম দ্বীপের আবাসিক হোটেলে নিয়ে দুই ছাত্রীকে ধর্ষণের অভিযোগে মামলা হয়েছে। গতকাল মঙ্গলবার করা এ মামলার দুই আসামিকে গ্রেপ্তার করা হয়েছে। আজ বুধবার তাদের আদালতে পাঠানো হয়েছে।\nহাতিয়া থানার ভারপ্রাপ্ত কর্মকর্তা (ওসি) আবদুল মজিদ প্রথম আলোকে বলেন, সোমবার ঈদের দিন বেড়াতে নিয়ে যাওয়ার কথা বলে দুই ছাত্রীকে ধর্ষণ করা হয়েছে অভিযোগে মামলা হয়েছে। ওই দুই ছাত্রী হাতিয়ার একটি মাদ্রাসার অষ্টম শ্রেণি ও দশম শ্রেণিতে পড়ে। এক ছাত্রীর বাবা বাদী হয়ে গতকাল হাতিয়া পৌরসভার মো. আরিফ (২৮) ও ছোট দেল গ্রামের মো. কামরুল ইসলামকে (২৬) আসামি করে নারী ও শিশু নির্যাতন দমন আইনে মামলা করেন।\nPrevious: গুগলের ২৭০ কোটি ডলার জরিমানা! কেন এই জরিমানা?\nNext: স্কুলছাত্রী খালাসহ শিশুকে গণধর্ষণ


বিষয়ভিত্তিক আল কোরআন - প্রত্যেক জিনিসের নিয়ন্ত্রন আল্লাহর হাতে\nAuthor Topic: বিষয়ভিত্তিক আল কোরআন - প্রত্যেক জিনিসের নিয়ন্ত্রন আল্লাহর হাতে (Read 1133 times)\nRe: বিষয়ভিত্তিক আল কোরআন - প্রত্যেক জিনিসের নিয়ন্ত্রন আল্লাহর হাতে\n« Reply #15 on: May 07, 2020, 02:04:39 AM »\n১৬। আল্লাহ ইচ্ছা করলে তোমাদের সবাইকে এক জাতি করে দিতে পারতেন, কিন্তু তিনি যাকে ইচ্ছা বিপথগামী করেন এবং যাকে ইচ্ছা পথ প্রদর্শন করেন। তোমরা যা কর সে বিষয়ে অবশ্যই জিজ্ঞাসিত হবে। - (সূরা নাহল ৯৩)\n« Reply #16 on: May 07, 2020, 02:04:47 AM »\n১৭। এরাই তারা, আল্লাহ তা’য়ালা এদেরই অন্তর, কর্ণ ও চক্ষুর উপর মোহর মেরে দিয়েছেন এবং এরাই কান্ড জ্ঞানহীন। - (সূরা নাহল - ১০৮)\n« Reply #17 on: May 07, 2020, 02:05:01 AM »\n১৮। আল্লাহ নভোমন্ডল ও ভূমন্ডলের জ্যোতি, তাঁর জ্যোতির উদাহরণ যেন একটি কুলঙ্গি, যাতে আছে একটি প্রদীপ, প্রদীপটি একটি কাঁচপাত্রে স্থাপিত, কাঁচপাত্রটি উজ্জ্বল নক্ষত্র সদৃশ্য। তাতে পুতঃপবিত্র যয়তুন বৃক্ষের তৈল প্রজ্বলিত হয়, যা পূর্বমুখী নয় এবং পশ্চিমমুখীও নয়। অগ্নি স্পর্শ না করলেও তার তৈল যেন আলোকিত হওয়ার নিকটবর্তী। জ্যোতির উপর জ্যোতি। আল্লাহ যাকে ইচ্ছা পথ দেখান তাঁর জ্যোতির দিকে। আল্লাহ মানুষের জন্যে দৃষ্টান্তসমূহ বর্ণনা করেন এবং আল্লাহ সব বিষয়ে জ্ঞাত। আল্লাহ যেসব গৃহকে মর্যাদায় উন্নীত করার এবং সেগুলোতে তাঁর নাম উচ্চারণ করার আদেশ দিয়েছেন, সেখানে সকাল ও সন্ধ্যায় তাঁর পবিত্রতা ও মহিমা ঘোষণা করে; মন লোকেরা, যাদেরকে ব্যবসা-বাণিজ্য ও ক্রয়-বিক্রয় আল্লাহর স্মরণ থেকে, নামায কায়েম করা থেকে এবং যাকাত প্রদান করা থেকে বিরত রাখে না। তারা ভয় করে সেই দিনকে, যেদিন অন্তর ও দৃষ্টিসমূহ উল্টে যাবে। (তারা আল্লাহর পবিত্রতা ঘোষণা করে) যাতে আল্লাহ তাদের উৎকৃষ্টতর কাজের প্রতিদান দেন এবং নিজ অনুগ্রহে আরও অধিক দেন। আল্লাহ যাকে ইচ্ছা অপরিমিত রুযী দান করেন। যারা কাফের, তাদের কর্ম মরুভুমির মরীচিকা সদৃশ, যাকে পিপাসার্ত ব্যক্তি পানি মনে করে। এমনকি, সে যখন তার কাছে যায়, তখন কিছুই পায় না এবং পায় সেখানে আল্লাহকে, অতঃপর আল্লাহ তার হিসাব চুকিয়ে দেন। আল্লাহ দ্রুত হিসাব গ্রহণকারী। - (সূরা আন-নূর - ৩৫-৩৯)\n« Reply #18 on: May 07, 2020, 02:05:11 AM »\n১৯। আপনার পালনকর্তা যা ইচ্ছা সৃষ্টি করেন এবং পছন্দ করেন। তাদের কোন ক্ষমতা নেই। আল্লাহ পবিত্র এবং তারা যাকে শরীক করে, তা থেকে উর্ধ্বে। - (সূরা ক্বাসাস - ৬৮)\n« Reply #19 on: May 07, 2020, 02:05:19 AM »\n২০। যদি আপনি দেখতেন যখন অপরাধীরা তাদের পালনকর্তার সামনে নতশির হয়ে বলবে, হে আমাদের পালনকর্তা, আমরা দেখলাম ও শ্রবণ করলাম। এখন আমাদেরকে পাঠিয়ে দিন, আমরা সৎকর্ম করব। আমরা দৃঢ়বিশ্বাসী হয়ে গেছি। আমি ইচ্ছা করলে প্রত্যেককে সঠিক দিক নির্দেশ দিতাম; কিন্তু আমার এ উক্তি অবধারিত সত্য যে, আমি জিন ও মানব সকলকে দিয়ে অবশ্যই জাহান্নাম পূর্ণ করব। অতএব এ দিবসকে ভূলে যাওয়ার কারণে তোমরা মজা আস্বাদন কর। আমিও তোমাদেরকে ভুলে গেলাম। তোমরা তোমাদের কৃতকর্মের কারণে স্থায়ী আযাব ভোগ কর। - (সূরা সেজদাহ - ১২-১৪)\n« Reply #20 on: May 07, 2020, 02:05:30 AM »\n২১। অথচ তারা পূর্ব থেকে সত্যকে অস্বীকার করছিল। আর তারা সত্য হতে দূরে থেকে অজ্ঞাত বিষয়ের উপর মন্তব্য করত। - (সূরা সাবা - ৫৩)\n« Reply #21 on: May 07, 2020, 02:05:39 AM »\n২২। তিনি তো তোমাদের সৃষ্টি করেছেন মাটির দ্বারা, অতঃপর শুক্রবিন্দু দ্বারা, অতঃপর জমাট রক্ত দ্বারা, অতঃপর তোমাদেরকে বের করেন শিশুরূপে, অতঃপর তোমরা যৌবনে পদর্পণ কর, অতঃপর বার্ধক্যে উপনীত হও। তোমাদের কারও কারও এর পূর্বেই মৃত্যু ঘটে এবং তোমরা নির্ধারিত কালে পৌঁছ এবং তোমরা যাতে অনুধাবন কর। - (সূরা মু'মিন - ৬৭)\n« Reply #22 on: May 07, 2020, 02:05:49 AM »\n২৩। আমি তাদের পেছনে সঙ্গী লাগিয়ে দিয়েছিলাম, অতঃপর সঙ্গীরা তাদের অগ্র-পশ্চাতের আমল তাদের দৃষ্টিতে শোভনীয় করে দিয়েছিল। তাদের ব্যাপারেও শাস্তির আদেশ বাস্তবায়িত হল, যা বাস্তবায়িত হয়েছিল তাদের পূর্ববতী জিন ও মানুষের ব্যাপারে। নিশ্চয় তারা ক্ষতিগ্রস্ত। - (সূরা হা-মীম সেজদাহ - ২৫)\n« Reply #23 on: May 07, 2020, 02:05:59 AM »\n২৪। ভোমন্ডল ও ভূমন্ডলের রাজত্ব আল্লাহ তা’আলারই। তিনি যা ইচ্ছা, সৃষ্টি করেন, যাকে ইচ্ছা কন্যা-সন্তান এবং যাকে ইচ্ছা পুত্র সন্তান দান করেন। অথবা তাদেরকে দান করেন পুত্র ও কন্যা উভয়ই এবং যাকে ইচ্ছা বন্ধ্যা করে দেন। নিশ্চয় তিনি সর্বজ্ঞ, ক্ষমতাশীল। - (সূরা আশ-শুরা - ৪৯-৫০)\n« Reply #24 on: May 07, 2020, 02:06:09 AM »\n২৫। অতঃপর তাকে পূর্ণ প্রতিদান দেয়া হবে। তোমার পালনকর্তার কাছে সবকিছুর সমাপ্তি, এবং তিনিই হাসান ও কাঁদান এবং তিনিই মারেন ও বাঁচান, এবং তিনিই সৃষ্টি করেন যুগল-পুরুষ ও নারী। একবিন্দু বীর্য থেকে যখন স্খলিত করা হয়। পুনরুত্থানের দায়িত্ব তাঁরই, এবং তিনিই ধনবান করেন ও সম্পদ দান করেন। তিনি শিরা নক্ষত্রের মালিক। তিনিই প্রথম আদ সম্প্রদায়কে ধ্বংস করেছেন, এবং সামুদকেও; অতঃপর কাউকে অব্যহতি দেননি। এবং তাদের পূর্বে নূহের সম্প্রদায়কে, তারা ছিল আরও জালেম ও অবাধ্য। তিনিই জনপদকে শুন্যে উত্তোলন করে নিক্ষেপ করেছেন। অতঃপর তাকে আচ্ছন্ন করে নেয় যা আচ্ছন্ন করার। অতঃপর তুমি তোমার পালনকর্তার কোন অনুগ্রহকে মিথ্যা বলবে? - (সূরা আন-নাজম - ৪১-৫৫)\n« Reply #25 on: May 07, 2020, 02:06:19 AM »\n২৬। অতএব, তোমরা উভয়ে তোমাদের পালনকর্তার কোন কোন অবদানকে অস্বীকার করবে? উভয় উদ্যানে আছে বহমান দুই প্রস্রবন। - (সূরা আর রহমান - ৪৯-৫০)\n« Reply #26 on: May 07, 2020, 02:06:29 AM »\n২৭। পৃথিবীতে এবং ব্যক্তিগতভাবে তোমাদের উপর কোন বিপদ আসে না; কিন্তু তা জগত সৃষ্টির পূর্বেই কিতাবে লিপিবদ্ধ আছে। নিশ্চয় এটা আল্লাহর পক্ষে সহজ। - সূরা আল হাদীদ - ২২)\n« Reply #27 on: May 07, 2020, 02:06:39 AM »\n২৮। আল্লাহর নির্দেশ ব্যতিরেকে কোন বিপদ আসে না এবং যে আল্লাহর প্রতি বিশ্বাস করে, তিনি তার অন্তরকে সৎপথ প্রদর্শন করেন। আল্লাহ সর্ববিষয়ে সম্যক পরিজ্ঞাত। - (সূরা আত-তাগাবুন - ১১)\n« Reply #28 on: May 07, 2020, 02:06:49 AM »\n২৯। কখনও না, এটা তো উপদেশ মাত্র। অতএব, যার ইচ্ছা, সে একে স্মরণ করুক। তারা স্মরণ করবে না, কিন্তু যদি আল্লাহ চান। তিনিই ভয়ের যোগ্য এবং ক্ষমার অধিকারী। - (সূরা আল মুদ্দাসসির - ৫৪-৫৬)\n« Reply #29 on: May 07, 2020, 02:06:57 AM »\n৩০। এটা উপদেশ, অতএব যার ইচ্ছা হয় সে তার পালনকর্তার পথ অবলম্বন করুক। আল্লাহর অভিপ্রায় ব্যতিরেকে তোমরা অন্য কোন অভিপ্রায় পোষণ করবে না। আল্লাহ সর্বজ্ঞ প্রজ্ঞাময়। তিনি যাকে ইচ্ছা তাঁর রহমতে দাখিল করেন। আর যালেমদের জন্যে তো প্রস্তুত রেখেছেন মর্মন্তুদ শাস্তি। - (সূরা দাহর - ২৯-৩১)


শিক্ষাপ্রতিষ্ঠানের শিক্ষক এবং কর্মকর্তা-কর্মচারীদের অগ্রাধিকার ভিত্তিতে টিকা দেওয়া হবে। দ্রম্নত স্কুল-কলেজ-বিশ্ববিদ্যালয় খোলার লক্ষ্যে এ উদ্যোগ নেওয়া হয়েছে বলে জানিয়েছেন সংশ্লিষ্টরা। এরই অংশ হিসেবে সারাদেশের সরকারি-বেসরকারি শিক্ষাপ্রতিষ্ঠানের প্রায় সাড়ে সাত লাখ শিক্ষক, কর্মকর্তা ও কর্মচারীর তালিকা পাঠানো হয়েছে স্বাস্থ্য অধিদপ্তরে।\nশিক্ষাপ্রতিষ্ঠানের জন্য আলাদা ক্যাটাগরিতে নিবন্ধনও শুরু হয়েছে গত বৃহস্পতিবার থেকে। টিকা প্রদানে জন্য স্বাস্থ্য মন্ত্রণালয়ের অধীনে পরিচালিত 'সুরক্ষা ওয়েবসাইটে' এ সংযুক্ত করা হয়েছে। এর ফলে তালিকায় তথ্য থাকা চলিস্নশের কম বয়সি শিক্ষক, কর্মকর্তা-কর্মচারীরাও ওই ওয়েবসাইটে গিয়ে নিবন্ধন করে টিকা নিতে পারবেন। শিক্ষা মন্ত্রণালয়ের দেওয়া ডেটাবেইজে তথ্য\nজমা না থাকলে টিকা পাওয়ার ক্ষেত্রে শিক্ষাপ্রতিষ্ঠানের কেউ অগ্রাধিকার পাবেন না।\nআগামী ২৭ মে থেকে বিশ্ববিদ্যালয় এবং তার আগে আবাসিক হল খুলে দেওয়ার সরকারি সিদ্ধান্তের কথা গত ২২ ফেব্রম্নয়ারি ঘোষণা করেন শিক্ষামন্ত্রী ডা. দীপু মনি। তার সঙ্গে মন্ত্রী এও জানান, শিক্ষাপ্রতিষ্ঠান খোলার আগে শিক্ষক, কর্মকর্তা-কর্মচারীদের টিকা দেওয়া হবে। এরও আগে গত ৯ ফেব্রম্নয়ারি প্রাথমিক ও গণশিক্ষা প্রতিমন্ত্রী জাকির হোসেন জানিয়েছিলেন, প্রধানমন্ত্রী সব শিক্ষককে টিকা দিতে স্বাস্থ্য মন্ত্রণালয়কে নির্দেশনা দিয়েছেন।\nশিক্ষা মন্ত্রণালয়ের তথ্য অনুযায়ী, দেশে মাধ্যমিক ও উচ্চ মাধ্যমিকে ৪ লাখ ৬ হাজার ৪৬৯ জন শিক্ষক এবং ১ লাখ ৬২ হাজার ৮৬১ জন কর্মচারী রয়েছেন। আর বিশ্ববিদ্যালয়ের শিক্ষক রয়েছেন ১৫ হাজার ৫২৪ জন। প্রাথমিক ও গণশিক্ষা মন্ত্রণালয়ের তথ্য অনুযায়ী, প্রাথমিক পর্যায়ে শিক্ষক রয়েছেন ৬ লাখ ৮৫ হাজার ৪০০ জন।\nস্বাস্থ্য অধিদপ্তরের ম্যানেজমেন্ট ইনফরমেশন সেন্টারের (এমআইএস) পরিচালক অধ্যাপক ডা. মিজানুর রহমান জানিয়েছেন, যেসব শিক্ষক, কর্মকর্তা ও কর্মচারীর তালিকায় এসেছেন, তারা ওয়েবসাইটে শিক্ষাপ্রতিষ্ঠানের আলাদা ক্যাটাগরি দিয়ে রেজিস্ট্রেশন করে টিকা নিতে পারবেন। তিনি আরও বলেন, 'শিক্ষা মন্ত্রণালয় থেকে যে তালিকা পাঠানো হয়েছে, সেটি কমপাইল করে আইসিটি মন্ত্রণালয়ে পাঠিয়ে দেওয়া হয়েছে। আইসিটি সার্ভারে সেই ডেটা এন্ট্রি করে রাখে। জন্ম তারিখ ও এনআইডি নম্বর মিলে গেলে শিক্ষাপ্রতিষ্ঠানে কর্মরতরা রেজিস্ট্রেশন ও টিকা নিতে পারবেন।' এ পর্যন্ত প্রাথমিক, মাধ্যমিক, উচ্চ মাধ্যমিক, মাদ্রাসা, কারিগরি ও বিশ্ববিদ্যালয়ের প্রায় সাড়ে সাত লাখ শিক্ষক, কর্মকর্তা ও কর্মচারীর তালিকা পেয়েছেন বলে জানান তিনি।\nনিবন্ধন করলেই শিক্ষকরা টিকা নিতে পারবেন বলে স্বাস্থ্য অধিদপ্তরের অতিরিক্ত মহাপরিচালক অধ্যাপক নাসিমা সুলতানা জানিয়েছেন। তিনি বলেন, 'এমনিতেই তো ৪০ বছরের উপরের সবাই টিকা পাচ্ছেন। আমাদের কলেজ বা বিশ্ববিদ্যালয়ের খুব কম শিক্ষকের বয়স চলিস্নশের কম, শুধু প্রাথমিক বা মাধ্যমিক স্কুলে কিছু শিক্ষকের বয়স চলিস্নশের কম। তারা রেজিস্ট্রেশন করবে, সেজন্য অগ্রাধিকার তালিকায় তাদের নাম আছে। তারা রেজিস্ট্রেশন করবে, টিকা নেবে।'\nমাধ্যমিক ও উচ্চ শিক্ষা অধিদপ্তরের মহাপরিচালক অধ্যাপক সৈয়দ গোলাম ফারুক বলেন, 'মাননীয় প্রধানমন্ত্রী তো বলেছেন, টিকার ব্যাপারে আমরা একটা অগ্রাধিকার পাব। শিক্ষকরা আগে থেকেও টিকা পেত। এখন থেকে শিক্ষকদের ক্যাটাগরি থাকায় আরও একটু সহজ হলো বিষয়টি। শিক্ষকদের একটি তালিকা পাঠানো হয়েছে স্বাস্থ্য মন্ত্রণালয়ে। শিক্ষকরা এখন এনআইডি কার্ড দিয়ে রেজিস্ট্রেশন করে অগ্রাধিকার ভিত্তিতে টিকা নিতে পারবেন।'\nএখনই টিকা পাচ্ছেন না শিক্ষার্থীরা\nবিশ্ববিদ্যালয় খোলার আগে আবাসিক শিক্ষার্থীদেরও টিকা নেওয়ার কথা বলেছিলেন শিক্ষামন্ত্রী দীপু মনি। তবে বিশ্ববিদ্যালয় ও উচ্চ মাধ্যমিক পর্যায়ের ১৮ বছরের বেশি বয়সি শিক্ষার্থীদের টিকা দেওয়ার প্রক্রিয়া এখনো শুরু হয়নি।\nস্বাস্থ্য অধিদপ্তরের এমআইএসের পরিচালক মিজানুর রহমান বলেন, 'শিক্ষার্থীদের ব্যাপারে এখনো কোনো নির্দেশনা আসেনি। আসলে আমরা দিয়ে দেব।\nশিক্ষার্থীদের টিকার বিষয়ে জানতে চাইলে মাধ্যমিক ও উচ্চ শিক্ষা অধিদপ্তরের মহাপরিচালক গোলাম ফারুক বলেন, '১৮ বছরের ওপরের শিক্ষার্থীদের টিকার বিষয়ে সরকার কিছু বলেনি। আমরাও এখন শিক্ষার্থীদের কথা বলছি না, শিক্ষক-কর্মচারীদের কথাই বলছি।'


আখলাক সিরিজ ( ১০টি বই ): ইয়াহইয়া ইউসুফ নদভী - Akhlak Series ( 10 Books ): Eyaheya Yusuf Nodvi | Rokomari.com\nআখলাক সিরিজ ( ১০টি বই ) (পেপারব্যাক)\nTK. 1,000 (You can Save TK. 230)\n১০টি বই : ১। আমিও হব বিশ্বস্ত ২। সবে মিলে করি কাজ ৩। আমি হব বিনয়ী ৪। ভরসা রাখি আল্লাহর উপর ৫। আমি সত্য কথা বলি ৬। আমরা সবাই সমান সমান ৭। ক্ষমা করা মহৎ গুণ ৮। মেহমানের যত্ন করি ৯। কথা দিয়ে কথা রাখি ১০। লোভ করা ভালো না\nTotal Amount: TK. 1495\nSave TK. 655\nআদর্শ প্রজন্ম গড়তে হলে সুচিন্তিত পরিকল্পনা হাতে নিতে হবে। শিশুমনের গভীরে সুন্দর সু্ন্দর গুণের বীজ বুনতে হবে। তারপর সঠিক পরিচর্যায় সেই বীজগুলোই সুন্দর করে অঙ্কুরিত হবে। ৮ বয়সের শিশু-কিশোরদের মনে এমন সুন্দর সুন্দর গুণের বীজ বুনতেই আমাদের এবারের আয়োজন ‘আখলাক সিরিজ’। ছোটরা যেকোনো কাজের শেষটা খুব উপভোগ করে। একটি কাজ শেষ করে তারা উদযাপন করতে ভালোবাসে। শিশুদের এই বিষয়টি সামনে রেখে আমরা একটি বইয়ে কেবল একটি গল্প রেখেছি। যেন তারা দ্রুত একটি বই শেষ করে সকলের কাছে আনন্দিত মনে বলতে পারে যে, আমি একটি বই শেষ করে ফেলেছি।\nপ্রতিটি বই সচিত্র। গল্পের সাথে মিল রেখে প্রতি পৃষ্ঠায় আঁকা হয়েছে রঙিন ছবি। যেন শিশু-কিশোররা আনন্দের সাথে পড়তে পারে। আনন্দের সাথে অর্জন করে নেয় প্রতিটি গুণ।\nTitle আখলাক সিরিজ ( ১০টি বই )\nAuthor ইয়াহইয়া ইউসুফ নদভী


১৭ জুন ২০১৭ শনিবার, ০৯:০৫ পিএম\nশনিবার ঢাবি সিনেটের বার্ষিক অধিবেশনে এ বাজেট উপস্থাপন করা হয়। অধিবেশনে ঢাবি উপাচার্য অধ্যাপক ড. আ আ ম স আরেফিন সিদ্দিক বাংলা ভাষায় উচ্চশিক্ষা গ্রহণের ওপর গুরুত্বারোপ করে বলেন, শিক্ষক সমাজ মাতৃভাষায় জ্ঞান পরিবেশনে কুণ্ঠাবোধ করেন।\nসকালে শুরু হওয়া সিনেট অধিবেশনে ঢাবি উপাচার্য বলেন, বিশ্বের বহু জাতি নিজেদের মাতৃভাষায় উচ্চশিক্ষা গ্রহণ করছেন। নোবেল পুরস্কারে তারাই ভূষিত হচ্ছেন। কিন্তু আমাদের শিক্ষক সমাজ মাতৃভাষায় জ্ঞান পরিবেশনে কুণ্ঠাবোধ করেন। অনেকে পরিভাষার ধুয়া তুলে দায় এড়িয়ে যান। অথচ বিজ্ঞানের শিক্ষকরাই নিজ নিজ বিষয়ে উপযুক্ত পরিভাষা তৈরি করতে পারেন।\nনবাব নওয়াব আলী চৌধুরী সিনেট ভবনে অনুষ্ঠিত সিনেট অধিবেশনে আরেফিন সিদ্দিক বলেন, বিশ্ববিদ্যালয় কোনো অবস্থাতেই বাণিজ্য কেন্দ্র নয়। দক্ষ মানব সম্পদ তৈরি উচ্চশিক্ষার মূল লক্ষ্য। যেকোনো সমস্যা সমাধানে বিশ্ববিদ্যালয় শিক্ষার্থীদের সক্ষমতা অর্জন করতে হবে।\nউচ্চশিক্ষার গুণগত মান নিশ্চিত করার ওপর গুরুত্বারোপ করে তিনি বলেন, বিশ্ববিদ্যালয় থেকে অদক্ষ পেশাজীবী বের হলে শুধু সমাজ নয়, জনজীবনে দুর্ভোগ নেমে আসবে। এতে ক্ষতিগ্রস্ত হবে নতুন প্রজন্ম। উচ্চশিক্ষা ক্ষেত্রে অধিক সংখ্যক ছাত্র-ছাত্রী ভর্তির প্রলোভন থেকে বিরত থাকতে হবে। সর্বোচ্চ সিজিপিএ অর্জনকেই একমাত্র আরাধ্য ভাবা রীতিমত কুসংস্কার বলে তিনি মন্তব্য করেন।\nউপাচার্যের অভিভাষণের পর ঢাকা বিশ্ববিদ্যালয়ের কোষাধ্যক্ষ অধ্যাপক ড. মো: কামাল উদ্দীন প্রস্তাবিত ও সংশোধিত বাজেট উপস্থাপন করেন। তিনি ২০১৭-২০১৮ অর্থবছরের ৬৬৪ কোটি ৩৭ লাখ টাকার রাজস্ব ব্যয় সংবলিত প্রস্তাবিত বাজেট উপস্থাপন করেন।\nপ্রস্তাবিত বাজেটে বিশ্ববিদ্যালয় মঞ্জুরি কমিশন থেকে প্রাপ্য ৬১০ কোটি ১০ লাখ টাকা এবং বিশ্ববিদ্যালয়ের নিজস্ব আয় থেকে ৪২ কোটি ৫৫ লাখ টাকা পাওয়া যাবে। ফলে এ বছর বাজেটে ১১ কোটি ৭২ লাখ টাকা ঘাটতি হবে।\nঅধিবেশনে ২০১৬-২০১৭ অর্থবছরে ৬৬৭ কোটি ১৯ লাখ টাকার সংশোধিত বাজেট উপস্থাপন করা হয়।


মহাজোটে মহাজট, ময়মনসিংহে স্বতন্ত্র প্রার্থীর ছড়াছড়ি :: Online BanglaNews Portal || BDlive24\nমহাজোটে মহাজট, ময়মনসিংহে স্বতন্ত্র প্রার্থীর ছড়াছড়ি\nএকাদশ জাতীয় সংসদ নির্বাচনে আওয়ামী লীগের দলীয় টিকিট না পেয়ে বিদ্রোহী (স্বতন্ত্র) হিসেবে মনোনয়নপত্র দাখিল করেছেন ক্ষমতাসীন দলটির নেতারা।\nআওয়ামী লীগের শরীক দলগুলোর মধ্যে আসন ভাগাভাগি চূড়ান্ত হলেও একে অপরের বিরুদ্ধে প্রার্থী হয়েছেন। এ নিয়ে ময়মনসিংহের মহাজোটে মহাজট লেগেছে। কেউ কাউকে ছাড় দিতে চাইছে না। তবে স্বতন্ত্র প্রার্থী হিসেবে মনোনয়ন দাখিলকারী এসব নেতা বিদ্রোহী হিসেবে নিজেদের প্রকাশ করতে নারাজ। তারা নিজ-নিজ দলের নীতি নির্ধারকদের প্রার্থিতা পুনর্বিবেচনার দাবি জানিয়েছেন।\n৯ ডিসেম্বর প্রার্থিতা প্রত্যাহারের শেষ দিন। এর আগে দল থেকে তাদের ব্যাপারে সিদ্ধান্ত নেওয়া না হলে পরবর্তী সময়ে কী সিদ্ধান্ত নিবেন তা পরে জানাবেন বলে ওই সব প্রার্থী জানিয়েছেন। বিদ্রোহী কয়েক নেতার সঙ্গে কথা বলে তাদের এমন মনোভাব জানা যায়।\nময়মনসিংহ জেলা রিটার্নিং অফিসারের কার্যালয় সূত্রে জানা গেছে, একাদশ সংসদ নির্বাচনে জেলার ১১টি সংসদীয় আসনে প্রতিদ্বন্দ্বিতার লক্ষ্যে বিএনপি, আওয়ামী লীগ, জাতীয় পার্টি, জাসদসহ বিভিন্ন রাজনৈতিক দল ও ব্যক্তি ১১৯টি মনোনয়ন পত্র জমা দিয়েছেন। আগামী ২ ডিসেম্বর এসব মনোনয়ন পত্র যাচাই বাছাই শেষে চূড়ান্ত প্রার্থীদের নাম ঘোষণা করা হবে।\nবিদ্রোহী প্রার্থী :\nময়মনসিংহ-১ (হালুয়াঘাট-ধোবাউড়া) আসনে আওয়ামী লীগের নেতৃত্বাধীন মহাজোটের মনোনীত প্রার্থী জুয়েল আরেং (এমপি)। কিন্তু এই আসনে আওয়ামী লীগের বিদ্রোহী (স্বতন্ত্র) হিসেবে মনোনয়নপত্র দাখিল করেছেন জেলা মুক্তিযোদ্ধা সংসদের সাবেক কমান্ডার আনোয়ার হোসেন।\nময়মনসিংহ-৩ (গৌরীপুর) আসনে আওয়ামী লীগের নেতৃত্বাধীন মহাজোটের মনোনীত প্রার্থী বীর মুক্তিযোদ্ধা নাজিম উদ্দিন আহম্মেদ (এমপি)। কিন্তু এই আসনে মহাজোটের বিদ্রোহী (স্বতন্ত্র) হিসেবে মনোনয়নপত্র দাখিল করেছেন জেলা আওয়ামী লীগের সাংগঠনিক সম্পাদক শরীফ হাসান অনু ও কৃষিবিদ ড. সামিউল আলম লিটন, জেলা আওয়ামী লীগের কৃষি বিষয়ক সম্পাদক ডক্টর অধ্যক্ষ একেএম আব্দুর রফিক, সদস্য নাজনীন আলম, আওয়ামী লীগ নেতা ডা. মতিউর রহমান, আলী আহাম্মদ খান পাঠান সেলভী ও মুর্শেদুজ্জামান সেলিম।\nময়মনসিংহ-৪ (সদর) আসনে আওয়ামী লীগের নেতৃত্বাধীন মহাজোটের মনোনীত প্রার্থী জাতীয় পার্টির কো-চেয়ারম্যান বেগম রওশন এরশাদ (এমপি)। কিন্তু এই আসনে মহাজোটের বিদ্রোহী (স্বতন্ত্র) হিসেবে মনোনয়নপত্র দাখিল করেছেন ময়মনসিংহ জেলা আওয়ামী লীগের সহ-সভাপতি আমিনুল হক শামীম।\nময়মনসিংহ-৮ (ঈশ্বরগঞ্জ) আসনে আওয়ামী লীগের নেতৃত্বাধীন মহাজোটের মনোনীত প্রার্থী জাতীয় পার্টির প্রেসিডিয়াম সদস্য ফকরুল ইমাম (এমপি)। কিন্তু এই আসনে উপজেলা চেয়ারম্যান পদ থেকে পদত্যাগ করে মহাজোটের বিদ্রোহী (স্বতন্ত্র) হিসেবে মনোনয়নপত্র দাখিল করেছেন মাহমুদ হাসান সুমন, আওয়ামী লীগ নেতা সৌমেন্দ্র কিশোর রায় চৌধুরী।\nময়মনসিংহ-৯ (নান্দাইল) আসনে আওয়ামী লীগের নেতৃত্বাধীন মহাজোটের মনোনীত প্রার্থী আনোয়ারুল আবেদীন খান তুহিন (এমপি)। কিন্তু এই আসনে মহাজোটের বিদ্রোহী (স্বতন্ত্র) হিসেবে মনোনয়নপত্র দাখিল করেছেন উপজেলা আওয়ামী লীগের আহ্বায়ক ও সাবেক সংসদ সদস্য মেজর জেনারেল (অব) আব্দুস সালাম।\nময়মনসিংহ-১০ (গফরগাঁও) আসনে আওয়ামী লীগের নেতৃত্বাধীন মহাজোটের মনোনীত প্রার্থী ফাহমী গোলন্দাজ বাবেল (এমপি)। কিন্তু এই আসনে মহাজোটের বিদ্রোহী (স্বতন্ত্র) হিসেবে মনোনয়নপত্র দাখিল করেছেন আওয়ামী লীগ নেতা ওবায়দুল্লাহ আনোয়ার বুলবুল।\nময়মনসিংহ-১১ (ভালুকা) আসনে আওয়ামী লীগের নেতৃত্বাধীন মহাজোটের মনোনীত প্রার্থী কাজিম উদ্দিন আহম্মেদ ধনু। কিন্তু এই আসনে মহাজোটের বিদ্রোহী (স্বতন্ত্র) হিসেবে মনোনয়নপত্র দাখিল করেছেন আওয়ামী লীগ নেতা অ্যাডভোকেট আশরাফুল হক।\nএ বিষয়ে ময়মনসিংহ জেলা আওয়ামী লীগের সাধারণ সম্পাদক এডভোকেট মোয়াজ্জেম হোসেন বাবুল বলেন, ময়মনসিংহের আসন গুলোতে প্রার্থী পরিবর্তন হতে পারে এমন চিন্তা থেকেই মনোনয়ন জমা দিয়েছেন। তবে শেষ পর্যন্ত দল মনোনীত প্রার্থীর বাইরে যারা মনোনয়ন জমা দিয়েছেন, তারা অবশ্যই নির্দিষ্ট সময়ের আগেই মনোনয়ন প্রত্যাহার করে নিবেন।\nময়মনসিংহ থেকে, মো. মেরাজ উদ্দিন বাপ্পী।\nঢাকা, শুক্রবার, নভেম্বর ৩০, ২০১৮ (বিডিলাইভ২৪) // এস আর এই লেখাটি ১৫০০ বার পড়া হয়েছে


গ’র্ভাব’স্থায় কত মাস পর্যন্ত স’হবা’স করা উচিত? জেনে রাখুন কাজে আসবে সকলের - BrightBengal\nহোম/নিউজ/গ’র্ভাব’স্থায় কত মাস পর্যন্ত স’হবা’স করা উচিত? জেনে রাখুন কাজে আসবে সকলের\nগ’র্ভাব’স্থায় কত মাস পর্যন্ত স’হবা’স করা উচিত? জেনে রাখুন কাজে আসবে সকলের\nনিজস্ব প্রতিবেদন:-মা হল এমন এক ধরনের শব্দ যার মধ্যে জড়িয়ে থাকে আবেগ-অনুভূতি ভালোবাসা হাসি কানা সমস্ত কিছু। পৃথিবীর কোন কিছুর সাথে মায়ের তুলনা করা যায় না । এবং মায়ের কোন প্রকার ভেদে হয়না । পৃথিবীর সব মা এক এবং একই ধরনের । মাতৃত্বের স্বাদ পেতে চাই প্রত্যেকে নারী ।\nঅনেকে হয়তো পেয়ে থাকেন আবার অনেকে কোন কারণের জন্য পেয়ে থাকেন না । সেক্ষেত্রে তারা কোন বাচ্চাকে দত্তক নেয় । তবে যে প্রশ্নটিই এতদিন ধরে সবার মনে ঘুরপাক খায় এবং যার উত্তর খুঁজে চলে অনেকেই সেটি হল যে অন্তঃসত্ত্বা থাকা কালীন স-হ-বা-স করা উচিত কি উচিত নয় ? যদিও এ বিষয়ে রয়েছে অনেক দ্বিমত । তবে আসুন দেখে নেয়া যাক আসলে ডাক্তাররা কি বলছেন এ বিষয়ে ।\nঅনেক নারীর অন্তস্বত্তা থাকা কালীন ও শারীরিক মি-ল-ন এ মিলিত হতে চাই । কিন্তু এটি কি সুরক্ষিত? সে প্রশ্ন থাকে মনে । এই বিষয়ে ডাক্তাররা বলছেন, গর্ভাবস্থায় স-হ-বা-স করা নিরাপদ । তবে সেটি প্রসব বেদনা শুরু হওয়ার আগে পর্যন্ত । আরেই ক্ষেত্রে খেয়াল রাখতে হবে যে, শিশুটির উপর যেন কোন ভাবে চাপ না পড়ে।\nঅর্থাৎ পেটের উপর চাপ দিয়ে কোনভাবেই যৌ-ন মি-ল-ন করা যাবে না।এছাড়া অন্য যে কোন ভাবেই স-হ-বা-স করা যেতে পারে, বেশ কিছুদিন পর্যন্ত। কিছু নিয়ম কানুন অনুসরণ করলে কোনো প্রকার বিপত্তির সম্ভাবনা থাকে না। সহবাসের সময় স্বাভাবিক নড়াচড়া গর্ভে থাকা শিশুর কোন ক্ষতি করে না।\nতবে কিছু ক্ষেত্রে এটি ঝুঁ-কিপূর্ণ হতে পারে । আসুন তাহলে জেনে নেয়া যাক ঠিক কোন কোন ক্ষেত্রে এই স-হ-বা-স ঝুঁকিপূর্ণ হতে পারে ।\n১) যমজ সন্তান:- যদি যমজ সন্তানের জন্ম হয়, তাহলে স-হ-বা-স করা উচিত নয়।\n২) গর্ভপা-ত :- যদি আগে গর্ভপা-ত করান বা এবারেও গর্ভপা-ত করানোর পরিকল্পনা থাকে, তাহলে গর্ভাবস্থায় স-হ-বা-স করা উচিত নয়।\nসংক্রা-ম-ক ব্যাধি :- আপনি বা আপনার স্বামীর কোনো সং-ক্রা-মক ব্যাধি থাকলে গর্ভাবস্থায় শারীরিক মি-ল-ন না করাই ভালো।\nদুটি দারুন গো'পন ও মোক্ষম এই উপায়ে একদম চিরতরে বাড়ি থেকে দূর করুন ইঁদুর, দারুন গো'পন ট্রিকস!


ঝিনাইদহে চিনি, চুন, ফিটকিরি ও সরিষার তেল দিয়ে তৈরী হচ্ছে খেজুরের গুড়! ঝিনাইদহে চিনি, চুন, ফিটকিরি ও সরিষার তেল দিয়ে তৈরী হচ্ছে খেজুরের গুড়! – Daily Banglar Chokh\nমঙ্গলবার, ২৭ জুলাই ২০২১, ০৯:০১ পূর্বাহ্ন\nঝিনাইদহে চিনি, চুন, ফিটকিরি ও সরিষার তেল দিয়ে তৈরী হচ্ছে খেজুরের গুড়!\nহালনাগাদ : বুধবার, ৩ ফেব্রুয়ারি, ২০২১, ৮:৫৩ অপরাহ্ণ\nতিন হাজার টাকা জরিমানা আদায়!\nঝিনাইদহে এবার চিনি, চুন, ফিটকিরি ও সরিষার তেল দিয়ে তৈরী করা ভেজাল খেজুরের গুড় ধ্বংস করেছে জাতীয় ভোক্তা অধিকার সংরক্ষণ অধিদপ্তর। ঝিনাইদহ সদর উপজেলার কোদালিয়া ও শৈলকুপা উপজেলার জুগনি গ্রামে তৈরী হচ্ছিল খেজুরের গুড়। রাজশাহী বাঘা উপজেলার টুটুল, আব্দুল কাদের ও আকবর মোল্লা কৃষকদের কাছ থেকে গাছ কিনে গুড় উৎপাদন করে আসছিল। খবর পেয়ে বুধবার সকালে সেখানে হানা দেয় ঝিনাইদহ ভোক্তা অধিকারের নেতৃত্বে পরিচালিত মার্কেট মনিটরিং টিম। ঝিনাইদহ জেলা জাতীয় ভোক্তা অধিকার সংরক্ষন অধিদপ্তরের সহকারী পরিচালক সুচন্দন মন্ডল জানান, অভিযানকালে চিনি, চুন, ফিটকিরি ও সরিষার তেল মিশিয়ে খেজুরের গুড় তৈরির অপরাধে তিন ব্যাবসায়ী টুটুল, আব্দুল কাদের ও আকবর মোল্লাকে তিন হাজার টাকা জরিমানা করা হয়। এ সময় নিরাপদ খাদ্য অফিসার মোঃ রাসেল ও নমুনা সংগ্রহ সহকারী মোঃ রাজিব হোসেনসহ ঝিনাইদহ জেলা পুলিশের একটি টিম উপস্থিত ছিলেন।


নানা সমস্যায় জর্জরিত কুবির শারীরিক শিক্ষা বিভাগ\nপ্রকাশিত: ২৩:২০ ৮ নভেম্বর ২০১৯\nবাজেট ও জনবল সংকটসহ নানা সমস্যায় জর্জরিত কুমিল্লা বিশ্ববিদ্যালয়ের শারীরিক শিক্ষা বিভাগ। দীর্ঘদিন দাবি জানিয়ে আসলেও কুবি কর্তৃপক্ষ দৃশ্যমান কোনো উদ্যোগ না নেয়ায় ক্রমেই ক্ষোভ বাড়ছে শিক্ষার্থীদের।\n২০১০ সালে একজন সহকারী পরিচালক নিয়ে কুমিল্লা বিশ্ববিদ্যালয়ের শারীরিক শিক্ষা বিভাগের যাত্রা শুরু হয়। বিশ্ববিদ্যালয় প্রতিষ্ঠার ১৩ বছর পার হয়ে গেলেও একজন সহকারী পরিচালক ও পিয়ন দিয়ে বিশ্ববিদ্যালয়ের শারীরিক শিক্ষা বিভাগের কার্যক্রম চলছে। যার ফলে শিক্ষার্থীরা খেলাধুলার পর্যাপ্ত সুযোগ-সুবিধা না পেয়ে দায়সারাভাবে বিশ্ববিদ্যালয়ে খেলাধুলা চালানো হচ্ছে বলে শিক্ষার্থীদের অভিযোগ।\nএদিকে গেল বছর ঢাকায় অনুষ্ঠিত ‘আন্তঃ বিশ্ববিদ্যালয় বঙ্গবন্ধু চ্যাম্প ১৯' প্রতিযোগিতায় একটি মাত্র ইভেন্টে অংশগ্রহণ ছাড়া বাজেটের অভাবে বাকি প্রায় ২৩ ইভেন্টের একটিওতে অংশগ্রহণ করেনি কুমিল্লা বিশ্ববিদ্যালয় ।\n২০১৮-১৯ সালে শারীরিক শিক্ষা বিভাগে বাজেট বরাদ্দ দেয়া হয়েছিল মাত্র পাঁচ লাখ টাকা। বিশ্ববিদ্যালয়ে ফুটবল, ক্রিকেট, ভলিবল ও ব্যাডমিন্টন খেলার আয়োজন করতে চলে যায় প্রায় সাড়ে চার লাখ টাকা। ফলে বাজেট স্বল্পতার কারণে ‘বাংলাদেশ আন্তঃ বিশ্বদ্যালয় ক্রীড়া সংস্থা’ কোনো ইভেন্টে বা দল পাঠায়নি কুমিল্লা বিশ্ববিদ্যালয় প্রশাসন। তবে ২০১৯ সালে ঢাকায় ‘আন্তঃ বিশ্ববিদ্যালয় বঙ্গবন্ধু চ্যাম্প-১৯' এ ভলিবল টিম অংশ গ্রহণ করলেও আর কোনো দল বা ইভেন্ট পাঠানো হয়নি। যেখানে প্রতি বছর ‘বাংলাদেশ আন্তঃ বিশ্বদ্যালয় ক্রীড়া সংস্থা ১৩টি ইভেন্ট ও ‘আন্তঃ বিশ্ববিদ্যালয় বঙ্গবন্ধু চ্যাম্প’ ১০টি ইলেন্ট আয়োজন করে থাকে।\n২০১৯-২০ সালের জন্য ১৪ লাখ টাকার বাজেট প্রস্তাব পেশ করা হলে বিশ্ববিদ্যালয় প্রশাসন খেলাধুলার জন্য ছয় লাখ টাকা ও ক্রীড়া সামগ্রী ক্রয় করার জন্য এক লাখ বাজেট দেয়। এই বাজেট নিয়ে শিক্ষার্থীদের মধ্যেও হতাশা বিরাজ করছে।\n‘বাংলাদেশ আন্তঃ বিশ্বদ্যালয় ক্রীড়া সংস্থা’ আয়োজিত হকি টুর্নামেন্টে ‘কুমিল্লা বিশ্ববিদ্যালয়’ পরপর দুইবার বোঞ্জ পদকের সাফল্য অর্জন করে হকি দল। ২০১৯ সালের প্রতিযোগিতার জন্য খেলোয়াড়রা দেড় মাস প্র্যাক্টিস করার পরও বাজেটের অভাবে দল পাঠায়নি কুমিল্লা বিশ্ববিদ্যালয় প্রশাসন। হকি না গিয়ে ফুটবল দল পাঠানো হবে বলে আশ্বাস দিলেও সেটাও যাওয়া হয়নি বাজেটের অভাবে। যার ফলে বাজেট বেশি না থাকায় পাঠানো হয় ভলিবল দল।\nআন্তঃবিশ্ববিদ্যালয়ে ক্যারাম ও দাবাতে সাফল্য থাকলেও সেই ইভেন্ট গুলো ধামাচাপা পড়ে যাচ্ছে বাজেট ও সদিচ্ছার না থাকার কারণে। যেখাণে ক্যারাম চার বার অংশগ্রহণ করে সোনা, রৌপ্য ও বোঞ্জসহ তিনটি পদক অর্জন করে। দাবার অবস্থানও সম্মানজনক অবস্থায় ছিল।\nহতাশা ব্যাক্ত করে হকি দলের অন্তত দুই-তিনজন খেলোয়াড় বলেন, দেড় মাস প্র্যাক্টিস করার পর বলা হয় ‘আন্তঃ বিশ্ববিদ্যালয় গেমসে’ হকি দল যাবেনা। বিশ্ববিদ্যালয়কে পরিচিত করার জন্য এই হকি ভরসা ছিল। বিশ্ববিদ্যালয় প্রশাসন যদি হকি দল না পাঠায় অচিরে কুমিল্লা বিশ্ববিদ্যালয়ে হকির ভবিষ্যত শেষ হয়ে যাবে বলে জানান তারা।\nপ্রতি বছর ২৬ মার্চ বিশ্ববিদ্যালয় পরিবার স্বাধীনতা দিবস পালন ও জমকালোভাবে খেলাধুলার নানা ইভেন্ট আয়োজন করে। গত তিন বছর চার-পাঁচটি ইভেন্ট দিয়ে দায়সারাভাবে বিশ্ববিদ্যালয়ের খেলাধুলার আয়োজন করে আসছে বিশ্ববিদ্যালয় প্রশাসন।\nএক শিক্ষার্থী বলেন, বিশ্ববিদ্যালয় এতো উন্নয়নের ও আশ্বাসের কথা শুনি এই খেলাধুলায় এতো কম বাজেট কিভাবে দেয়। বিশ্ববিদ্যালয়কে পরিচিত করার জন্য খেলাধুলায় গুরুত্বপূর্ণ ভূমিকা পালন করে। খেলাধুলার পুরস্কার নিম্মমানের দেয়া হয় বলে অভিযোগ করেন এই শিক্ষার্থী।\nক্রীড়া পরিচালনা কমিটির আহ্বায়ক ড. মো. শামিমুল ইসলাম বলেন, ‘পরিকল্পনা অনুযায়ী ফুটবল, ক্রিকেট, হ্যান্ডবল ও ভলিবল আয়োজন করে যাবো। মাঠের পাশে কমপ্লেক্স ভবন নির্মাণের প্রস্তাবনা দিয়েছি, শিগগিরই এটা পেয়ে যাবো’।\nবিশ্ববিদ্যালয়ের উপাচার্য অধ্যাপক ড. এমরান কবির চৌধুরী বলেন, শারীরিক শিক্ষা বিভাগে লোকবল নিয়োগ দেয়া হবে ও আগামী বছরে খেলাধুলার জন্য বাজেট বাড়ানো হবে।


প্রেশার বেড়ে ঘাড় ব্যথা হলে তৎক্ষণাৎ যা করবেন ? -\nউচ্চ রক্তচাপ বা হাই ব্লাড প্রেশার মুহূর্তেই বয়ে আনতে পারে চরম পরিণতি। উচ্চ রক্তচাপের কারণে করোনারি হার্ট ডিজিজ, হার্টফেল, স্ট্রোক ও কিডনি অকেজো হয়ে মারাত্মক সমস্যা দেখা দিতে পারে। কেন হাই ব্লাড প্রেসার হয়, হলে করণীয় কি? জানাচ্ছেন বাংলাদেশ আকুপ্রেশার সোসাইটির আকুপ্রেশার বিশেষজ্ঞ মনোজ সাহা রক্ত চাপ যখন স্বাভাবিকের চেয়ে বেশি হয়, তখন উচ্চ রক্তচাপ হয়। মস্তিষ্ক মেরুজল হৃৎপিণ্ডের তৃতীয় অংশ থেকে ওপরে উঠে স্নায়ুতন্ত্রে প্রবেশ করে। যখন মস্তিষ্ক মেরুজলে লবণের পরিমাণ বেড়ে যায়, তখন বহির্গত নালির বাল্বের ভেতরে অবস্থিত চুলের মতো সূক্ষ কোষগুলো শক্ত হয়ে যায়। এর ফলে মস্তিষ্ক মেরুজলের প্রবাহ ব্যাহত হয়। হৃৎপিণ্ডের তৃতীয় অংশে এই মস্তিষ্ক মেরুজলকে ওপরে ঠেলার জন্য যে চাপের সৃষ্টি হয় তাই উচ্চ রক্তচাপ। অনেক সময় দুশ্চিন্তাজনিত কারণ থেকেও এটি হতে পারে। উচ্চ রক্তচাপের ফলে করোনারি হার্ট ডিজিজ, হার্টফেল, স্ট্রোক, কিডনি অকেজো ইত্যাদি মারাত্মক সমস্যা দেখা দেয়।\nলক্ষণ – মাথাব্যথা, বিশেষ করে পেছনের দিকে ব্যথা। অনেক সময় সকালে ঘুম থেকে উঠার পর ব্যথা অনুভূত হয়। দু-চার ঘণ্টা পর কমে যায়, মাথা ঘোরা, বুক ধড়ফড় করা, মনোযোগের অভাব, অল্পতে হাঁপিয়ে যাওয়া, মাংসপেশির দুর্বলতা, পা ফোলা, বুকে ব্যথা, নাক দিয়ে রক্ত পড়া, ক্লান্তিবোধ, ঘাড় ব্যথা। কারণ, ধূমপান, ওজন বেশি, অলস জীবন-যাপন, খাবারের সঙ্গে বেশি লবণ গ্রহণ, নেশাজাতীয় দ্রব্য সেবন, বংশগত কারণে, ক্রনিক কিডনি রোগ, অ্যাড্রেনাল ও থাইরয়েড গ্রন্থির সমস্যা। পথ্য – এক মাস সকাল ও সন্ধ্যায় দুই চামচ করে থানকুনি পাতার রস সেবন করুন। অথবা রসুন ১ কোয়া করে দুবেলা ভাতের সঙ্গে ১৫ দিন খান।৪টি তুলসীপাতা ও ২টি নিমপাতা ১ চা চামচ পানিতে চটকিয়ে খেয়ে নিন। ১০০ গ্রাম পানিতে মাঝারি আকারের অর্ধেকটা লেবু চিপে দিনে ২-৩ বার পান করতে হবে। যা করবেন – ওজন কামানো, লবণ ও সোডিয়ামযুক্ত খাদ্য কম গ্রহণ, হাঁটা, দৌড়ানো, সাঁতার কাটা ও শারীরিক পরিশ্রম করা, রেড মিট বর্জন করা। রিফ্লেক্সো্লজি বিন্দুসমূহ ৩, ৪, ৮, ২৫, ২৮, ৩৬, NP, MF উচ্চ রক্তচাপের জন্য ওপরের প্রতিটি পয়েন্টে ৭০ থেকে ৮০ বা ২ মিনিট একটি সুচালো ভোঁতা কাঠি দ্বারা চাপ প্রয়োগ করতে হয়।\nপ্রতি ১ সেকেন্ডে ১টি করে চাপ দিতে হবে। ৬ ঘণ্টা পর পর দিনে সর্বোচ্চ ৩-৪ বার রিফ্লেক্সোলজি করা যায়। একেবারে খালি পেটে অথবা ভরা পেটে রিফ্লেক্সোলজি করা ঠিক নয়। খাওয়ার আধ ঘণ্টা পরে করা যাবে। রোগের বয়স যত দিন তার ১ : ১০ ভাগ সময়কাল পর্যন্ত থেরাপি করলে রোগ নিরাময় সম্ভব। টিপস উচ্চ রক্তচাপ হলে চোখ বন্ধ করে দুই হাতের কনিষ্ঠ আঙুল কানের মধ্যে দিয়ে ২-৩ মিনিট কান ঝাঁকুনি দিন। ঘাড়ে ব্যথার কারণ ও প্রতিকার: আমাদের বেশির ভাগ মানুষই জীবনের কোনো এক সময় ঘাড়ের ব্যাথায় ভোগেন।মেরুদণ্ডের ঘাড়ের অংশকে মেডিক্যাল ভাষায় সারভাইক্যাল স্পাইন বলে। মেরুদণ্ডের ওপরের সাতটি কশেরুকা ও দুই কশেরুকার মাঝখানের ডিস্ক, পেশি ও লিগামেন্ট নিয়ে সারভাইক্যাল স্পাইন বা ঘাড় গঠিত। মাথার হাড় (স্কাল) থেকে মেরুদণ্ডের সপ্তম কশেরুকা পর্যন্ত ঘাড় বিস্তৃত। আট জোড়া সারভাইক্যাল স্পাইন নার্ভ (স্নায়ু) ঘাড়, কাঁধ, বাহু, নিচু বাহু এবং হাত ও আঙুলের চামড়ার অনুভূতি ও পেশির মুভমেন্ট প্রদান করে। এ জন্য ঘাড়ের সমস্যায় রোগী ঘাড়, কাঁধ, বাহু ও হাত বা শুধু হাতের বিভিন্ন উপসর্গ নিয়ে চিকিৎসকের শরণাপন্ন হন।\nঘাড়ের সমস্যা পুরুষের তুলনায় নারীদের বেশি হয়। ঘাড়ে দুই ধরনের ব্যথা হয়ঃ(i) লোকাল বা স্থানীয় ব্যথা, (ii) রেফার্ড পেইন বা দূরে ছড়িয়ে যাওয়া ব্যাথা।, ঘাড়ব্যথার কারণঃ অনেকগুলো কারণে ঘাড়ে ব্যথা হতে পারে, তার মধ্যে উল্লেখযোগ্য(i) সারভাইক্যাল স্পনডাইলোসিস, (ii) সারভাইক্যাল স্পনডাইলাইটিস, (iii) সারভাইক্যাল স্পনডাইলিসথেসিস, (iv) সারভাইক্যাল রিবস, (v) সারভাইক্যাল ক্যানেল স্টেনোসিস বা স্পাইনাল ক্যানাল সরু হওয়া,(vi) সারভাইক্যাল ডিক্স প্রলেপস বা হারনিয়েশন, যেখানে হারনিয়াটেড ডিস্ক নার্ভের ওপর চাপ প্রয়োগ করে, (vii) মাংসপেশী, হাড়, জোড়া, লিগামেন্ট, ডিস্ক (দুই কশেরুকার মাঝখানে থাকে) ও স্নায়ুর রোগ বা ইনজুরি, (viii) অস্বাভাবিক পজিশনে নিদ্রা বা অনিদ্রা,, (ix) উচ্চ রক্তচাপ ও হৃদরোগ, (x) হাড় ও তরুণাস্থির প্রদাহ ও ক্ষয়, (xi) অস্টিওপরোসিস বা হাড়ের ক্ষয় ও ভঙ্গুরতা রোগ, (xii) হাড় নরম ও বাঁকা হওয়া, (xiii) রিউমাটয়েড-আর্থ্রাইটিস ও সেরো নেগেটিভ আর্থ্রাইটিস, (xiv) সারভাইক্যাল অস্টিও-আর্থ্রাইটিস, (xv) ফাইব্রোমায়ালজিয়া, উপসর্গঃ(i) ঘাড়ব্যথা এবং এই ব্যথা কাঁধ, বাহু, হাত ও আঙুল পর্যন্ত বিস্তৃত হতে পারে, (ii) কাঁধ, বাহু, হাত ও আঙুলে অস্বাভাবিক অনুভূতি বা অবশ ভাব, (iii) বাহু, হাত ও আঙুল দুর্বল হতে পারে, (iv) সব সময় ঘাড় ধরে বা জমে (স্টিফনেস) আছে এবং আস্তে আস্তে বাড়তে থাকে, (v) ঘাড়ের মুভমেন্ট ও দাঁড়ানো অবস্থায় কাজ করলে ব্যথা বেড়ে যায়, ল্যাবরেটরি পরীক্ষা-নিরীক্ষা: ঘাড়ব্যথার চিকিৎসা দেয়ার আগে কারণ নির্ণয় করার জন্য প্রয়োজনীয় ল্যাবরেটরি পরীক্ষা করতে হবে।চিকিৎসা: ঘাড়ব্যথার চিকিৎসা এর কারণগুলোর ওপর নির্ভর করে। চিকিৎসার মূল লক্ষ হল,(i) ব্যথা ও অন্যান্য উপসর্গ নিরাময় করা (ii) ঘাড়ের মুভমেন্ট স্বাভাবিক করা। কনজারভেটিভ চিকিৎসা: (i)অ্যান্টিইনফ্যামেটরি ওষুধ সেবন, ২.ফিজিওথেরাপি চিকিৎসা এটিই পার্শ্বপ্রতিক্রিয়াবিহীন আধুনিক চিকিৎসাপদ্ধতি। বিভিন্ন ধরনের ফিজিওথেরাপিচিকিৎসা কারণগুলোর উপর নির্ভর করে।\nএখানে বিভিন্ন ম্যানুয়াল বাম্যানুপুলেশন থেরাপি, থেরাপিউটিক এক্সারসাইজ এবং এই চিকিৎসাই ব্যবহৃত হয় বিভিন্ন ধরনের ইলেকট্রোমেডিক্যাল ইকুইপমেন্ট; যেমন- ইন্টারফ্যারেনশিয়াল থেরাপি, অতি লোহিত রশ্মি, মাইক্রো-ওয়েভ ডায়াথারমি,আল্ট্রাসাউন্ড থেরাপি, শর্টওয়েভ ডায়াথার্মি ও ইন্টারমিটেন্ট ট্র্যাকশন, ট্রান্সকিউটেনিয়াস ইলেক্ট্রিক্যাল স্টিমুলেশন ইত্যাদি। এবং কিছু কিছু রোগের ক্ষেত্রে দুই-তিন সপ্তাহ হাসপাতালে ভর্তি হয়ে সম্পূর্ণ বিশ্রামে থেকে চিকিৎসা নিতে হয়। সার্জিক্যাল চিকিৎসা, কনজারভেটিভ বা মেডিক্যাল চিকিৎসায় ভালো না হলে, ব্যথা ক্রমান্বয়ে বাড়তে থাকলে, স্নায়ু সমস্যা দেখা দিলে, বাহু, হাত ও আঙুলে দুর্বলতা এবং অবশ ভাব দেখা দিলে এবং প্রস্রাব বা পায়খানার নিয়ন্ত্রণ না থাকলে দ্রুত সার্জিক্যাল চিকিৎসা গ্রহণ করতে হবে বিভিন্ন ধরনের সার্জিক্যাল চিকিৎসা কারণগুলোর উপর নির্ভর করে। করণীয়: (i) সামনের দিকে ঝুঁকে দীর্ঘক্ষণ কাজ করবেন না। (ii) মাথার ওপর কোনো ওজন নেবেন না। (iii) প্রয়োজনীয় বিশ্রাম নিতে হবে। (iv) শক্ত বিছানায় ঘুমাবেন। (v) শোবার সময় একটা মধ্যম সাইজের বালিশ ব্যবহার করবেন, যার অর্ধেকটুকু মাথা ও অর্ধেকটুকু ঘাড়ের নিচে দেবেন। (vi) তীব্র ব্যথা কমে গেলেও ঘাড় নিচু বা উঁচু করা, মোচড়ানো (টুইসটিং) পজিশন বন্ধ করা। (vii) অতিরিক্ত শারীরিক পরিশ্রম কমাতে হবে। (viii) সেলুনে কখনোই ঘাড় মটকাবেন না। (ix) কাত হয়ে শুয়ে দীর্ঘক্ষণ পড়বেন না বা টেলিভিশন দেখবেন না। (x)কম্পিউটারে কাজ করার সময় মনিটর চোখের লেভেলে রাখবেন।


যে বাংলাকে চিনতাম তাকে চিনতে পারছি না – ৪ নম্বর প্ল্যাটফর্ম\nMarch 27, 2019 চার নম্বর প্ল্যাটফর্ম যে যেখানে লড়ে যায় 0\nঠিক কীভাবে এ লেখা শুরু করব তাই নিয়ে বড় দ্বিধায় আছি। দিনক্ষণ, সংখ্যা তারিখ সব কেমন আবছা হয়ে যাচ্ছে। খোলা আকাশের নিচে যারা অনশনে বসে আছেন তাদের বিষণ্ণ অথচ ক্রুদ্ধ মুখগুলো চোখে ভাসছে। এমন এক রাজ্যে আমরা আছি সেখানে কোনও দাবি অধিকার চাওয়া ‘অপরাধ’। মাননীয়ার মর্জিমাফিক সব চলবে। তিনি কবিতা লিখবেন। চাটুকারের দল বলবে— এ লেখা রবীন্দ্রনাথ ঠাকুরও পারতেন না। তিনি ছবি আঁকবেন, ভাঁড়ের দল মুগ্ধ হয়ে তারিফ করবে। তিনি সকাল থেকে রাত আমাদের সকল কাজের অনুপ্রেরণা। তিনি একদা নন-ইস্যুকে অনায়াসে ইস্যু করে আসর মাত করে দিতেন। চম্পলা সর্দার থেকে বিধানসভায় ভাঙচুর। আমরা ‘গণতন্ত্রের স্বার্থে’ কিছু মনে রাখিনি। মনে রাখিনি তানিয়া ভরদ্বাজ ডাক্তার গড়াই কামদুনি পার্ক স্ট্রিট কালনা কাটোয়া কার্টুন কাণ্ড। সাম্প্রতিক ভবিষ্যতের ভূত। আদ্যন্ত স্বৈরতন্ত্রের রাজত্বে দিনের পর দিন ভবিষ্যতের শিক্ষকেরা নিজেদের যথার্থ দাবি সামনে রেখে অনশন চালিয়ে যাচ্ছে আর তাতে মাননীয়া কর্ণপাত করছেন না বলে আমি অন্তত বিস্মিত হচ্ছি না।\nবিস্মিত হচ্ছি যে বাংলাকে চিনতাম তাকে চিনতে পারছি না বলে। বামপন্থী বাংলা অনেক দিন ধরেই দক্ষিণপন্থার হাত ধরেছে। জনমোহিনী রাজনীতি আর সংস্কৃতি যখন থেকে বামপন্থী দলের একমাত্র চালিকাশক্তি হয়েছে তখন থেকেই পরিবর্তনের সূচনা। নব্বই-পরবর্তী মুক্ত অর্থনীতির দৌলতে যে নব্যবাবু সম্প্রদায় আমাদের চেতনায় এক সুবিধাবাদী ধারার জন্ম দিয়েছে, সেটাই এই দক্ষিণপন্থার ভিত্তি মজবুত করেছে। এত দিন হয়ে গেল ছেলেমেয়েরা না খেয়ে রাস্তায় শুয়ে আছে, ইতিমধ্যেই অনেকে অসুস্থ হয়ে পড়েছেন, আর আমরা অধিকাংশ লোক শুধু সমাজমাধ্যমে তাদের জন্য সহমর্মিতা জানাচ্ছি। অনেকে মেয়ো রোডেও যাচ্ছেন সহমর্মিতা জানাতে। কিন্তু তা যত না পাশে থাকা তার চেয়ে বেশি আত্মপ্রচার। না, সবাই নিশ্চয়ই তা নন। কিন্তু অনেকের মধ্যেই যে এ প্রবণতা আছে সেটা ফেসবুক পোস্ট দেখলেই পরিষ্কার হবে। বামপন্থী সব দল নিঃসন্দেহে প্রথম থেকেই অনশনকারীদের সঙ্গে আছেন। তাদের নেতাকর্মীদের আন্তরিকতার অভাব নেই। ছাত্ররাও আছেন। এখন যাদবপুর প্রেসিডেন্সির ছাত্ররাও আন্দোলনের সমর্থনে প্রতীকী অনশনে বসেছেন। ভালো কথা। কিন্তু কোথায় যেন গোটা বিষয়টির তাল কেটে যাওয়া চেহারা। ঝাঁঝ নেই। বামপন্থীদের অজস্র গোষ্ঠী আলাদা আলাদা কম্পার্টমেন্টে ভাগ হয়ে ভিড় করছে। গোটা চত্বরেই কেমন মেলা মেলা মেজাজ। শুধু মাটি আঁকড়ে পড়ে আছেন তাঁরাই যাঁদের দেওয়ালে পিঠ ঠেকে গেছে। দীর্ঘ দিন ধরে সংসদীয় রাজনীতি বামপন্থীদেরও কীভাবে শৌখিন করে তোলে তা আর একবার পরিষ্কার হবে অনশনস্থলে এলে। অবাক হয়ে ভাবছি এরকম পরিস্থিতিতে মমতা ব্যানার্জি কী করতেন! কিম্বা ষাটের, সত্তর দশকের বামেরা! অতি মাত্রায় ছাপোষা, সুবোধ এই বামেদের জন্য কষ্ট হচ্ছে। মেলা মেলা পরিবেশ আর যাই হোক গণআন্দোলনের হাত শক্তিশালী করতে পারে না। এবার কিন্তু অনশনে বসা ছেলেমেয়েদের জন্য সত্যি সত্যি চিন্তা হচ্ছে।\nচিন্তা হচ্ছে এজন্যই যে নাগরিক সমাজ যতই চাপ সৃষ্টি করুক রাজনৈতিক বিরোধী দল আন্দোলনের রাশ নিজেদের হাতে তুলে নিতে না পারলে সমস্যা সমাধান হওয়া কঠিন। আর একটা দিক হতে পারে। স্বয়ং মমতা ব্যানার্জি এগিয়ে এসে জট খোলার ব্যাপারে সক্রিয় ভূমিকা নিলেন। তখন এতদিনের এত জটিলতা নিমেষে মিটে যাবে। আজ শোনাও যাচ্ছে শিক্ষাদপ্তরের কাছ থেকে এ বিষয়ে রিপোর্ট চেয়ে পাঠিয়েছেন তিনি। অর্থাৎ সেদিকেই বিষয়টি এগিয়েছে। তাই যদি হয়, তাহলে ভোটের আগে একসঙ্গে অনেকগুলি বার্তা দিতে পারবেন মাননীয়া। এক, শিক্ষামন্ত্রীটন্ত্রী কেউ নয়। যা করার আমাকেই করতে হয়। নিজের দলের লোকদেরও বুঝিয়ে দেওয়া। তোমরা যে সব অকম্মার ঢেঁকি তা আর একবার জনসমক্ষে নিয়ে আসা। মধ্যবিত্ত এক বড় অংশের চোখে মুখ্যমন্ত্রীর ভাবমূর্তি বলা বাহুল্য আরও উজ্জ্বল হবে। প্রশ্ন উঠতে পারে যে তাহলে এতদিন তিনি চুপ করে ছিলেন কেন! এটাও তো এক রণকৌশল। জনসাধারণকে বুঝিয়ে দেওয়া সমস্যা সমাধান যখন অসম্ভব হয়ে যাচ্ছে তখন একজনই পারে তার মীমাংসা করতে। এটা যদি হয়, তখন বিরোধী বিশেষ করে বামেদের ওপর আস্থা আজকের অনশনকারীদেরও কতটা থাকবে তা নিয়ে সন্দেহ আছে। মনে রাখবেন এই ছেলেমেয়েদের অধিকাংশই কিন্তু ঘোষিতভাবে অরাজনৈতিক মানসিকতার। ফলে মমতা ব্যানার্জি আসরে নামলে খুব কমজন মনে রাখবেন বিমান বসু বা সূর্য মিশ্ররা তাদের কী সান্ত্বনা দিয়ে গিয়েছিলেন। সেই জনসাইকি মমতা ব্যানার্জি খুব ভালো বোঝেন। ‘শত্রু’কে ছোট করে দেখার প্রবণতা আর যাই হোক পরিণত বোধের পরিচয় দেয় না। বামপন্থী চেতনার মানুষ কিন্তু দলে দলে যোগ দিয়েছে এই সঙ্কট সময়ে।\nপাশাপাশি, এই আন্দোলনের সবচেয়ে ইতিবাচক দিক বোধহয় সমাজের নানা স্তরকে বিষয়টি ভাবিয়েছে। এবং তৃণমূল রেজিমে সম্ভবত এই প্রথম বুদ্ধিজীবীদের একটা বড় অংশকে আমরা যাবতীয় ভয় ভীতি উপেক্ষা করে প্রতিবাদ করতে দেখলাম। তাদের মধ্যে তথাকথিত সেলিব্রিটি সংখ্যায় কম হলেও কবি অভিনেতা গায়ক নাট্যব্যক্তিত্ব আবৃত্তিকার লেখক নিজের নিজের মতো করে আন্দোলনকারীদের পাশে ছিলেন। যদিও তাদের অনেকেই আবার এসেছিলেন প্রচার পেতে। এতদিনের অনশন তাও নাগরিক সমাজকে সেভাবে নাড়া দিল না বলে অনেকেই আক্ষেপ করছেন। আমি সেই দলে নেই। অর্থনীতি যে নব্য বাবু সম্প্রদায়ের জন্ম দিয়েছে তারা স্বাভাবিকভাবেই আত্মকেন্দ্রিক, সংগ্রামবিমুখ অরাজনৈতিক। ফলে তাদের কাছে কোনও প্রত্যাশা নেই। বামপন্থীরাও সেই বাবু ভদ্দরলোকের অংশ এটা মেনে নিতে এখনও খারাপ লাগে। তাদের শ্রেণিচরিত্র মূলত এলিট মধ্যবিত্ত তা কিন্তু এই বিরাট লড়াইয়েও স্পষ্ট হয়ে গেল।\nস্বপ্নে শোনা একটা কথোপকথন


গুগলের চাকরি ছেড়ে সিঙ্গারা বিক্রি, লাভ ৫০ লাখ! – মুক্তিনিউজ24.কম, সত্যের সাথে সারাক্ষণ\nগুগলের চাকরি ছেড়ে সিঙ্গারা বিক্রি, লাভ ৫০ লাখ!\nমুক্তিনিউজ২৪.কম ডেস্ক: মার্কিন যুক্তরাষ্ট্রে গুগলের আকর্ষণীয় বেতনের চাকরিতে তার মোটেই ভালো লাগত না। মায়ের হাতের রান্না আর বন্ধুদের সঙ্গে সিঙ্গারা খেতে খেতে আড্ডা দেওয়ার জন্যই মন টানত। আর তাই পরিকল্পনা করে ফেলেন যুক্তরাষ্ট্রের সেই চাকরি ছেড়ে বাড়িতে ফিরে সিঙ্গারা বিক্রির দোকান দেবেন। যদিও তা শুনে অনেকেই বলেছেন পাগলাটে চিন্তা। আরাম আয়েশের চাকরি ছেড়ে কি কারো সিঙ্গারা বিক্রি করে পোষাবে?\nভারতের মুম্বাইয়ের বাসিন্দা মুনাফ কাপাডিয়া অবশ্য এ চিন্তাকেই সফল করে তুলেছেন। তবে তার পাগলাটে চিন্তা কিন্তু ফ্লপ করেনি। ভালোই জমেছে তার সিঙ্গারা বিক্রির ব্যবসা। বর্তমানে তার রেস্তোরাঁর সিঙ্গারা বিক্রির আয়ই অর্ধকোটি রূপি। কিন্তু কেন এই পাগলাটে চিন্তা ও তার বাস্তবায়ন? এমন প্রশ্নের জবাবে মুনাফ জানান, মুম্বাইয়ের নার্সি মনজি থেকে এমবিএ করে বছরখানেক দেশেই চাকরি করেছিলেন তিনি। এরপর ডাক পান গুগল থেকে। আমেরিকায় কয়েক বছর লেগে রইলেন মুনাফ। কিন্তু সাহেবদের দেশে তার মন বসেনি। সব রকম প্রলোভন ছাপিয়ে মায়ের হাতের রান্না করা খাবারের জন্য মুনাফের জিভ আনচান করত। সঙ্গে স্মৃতিতে ভর করে আসত বন্ধুদের আড্ডা। বন্ধুদের সঙ্গে দোকানে বসে চা-সিঙ্গাড়া খাওয়ার সময়টার কথা ভেবে বুকের ভেতরটা মোচড় দিয়ে উঠত। অগত্যা বাক্স-প্যাঁটরা গুছিয়ে ঘরের ছেলে ফিরলেন ঘরে।\nমুনাফের মতে, স্বপ্নের নগরী মুম্বাইয়ে বহু মানুষ আসেন কাজের সন্ধানে। তারা সবাই নিজের ঘর আর প্রিয়জনের হাতের রান্না মিস করেন। তাদের জন্যই রেস্তোরাঁর ট্যাগলাইন তিনি দিয়েছেন ‘ঘর কা খানা’ (ঘরের খাবার) স্লোগান। ঘরের খাবারের স্বাদ দেয়ার চেষ্টাই থাকে তার খাবারে। তবে শুধুমাত্র সিঙ্গারাই নয়। মা-ছেলে মিলে আরও বেশ কিছু খাবার যোগ করেছেন মেনুতে। দুপুর থেকে সন্ধ্যা পর্যন্ত মুনাফের রেস্তোরাঁর সামনে লেগে থাকে ভোজনরসিকদের লাইন।


স্টাফ রিপোর্টার | ২ জুন ২০২০, মঙ্গলবার, ২:২৯\nকরোনা ভাইরাসে আক্রান্ত গণস্বাস্থ্যের প্রতিষ্ঠাতা ডা. জাফরুল্লাহ চৌধুরীর শারীরিক অবস্থা স্থিতিশীল রয়েছে। তবে তার গলায় সামান্য ব্যথা।দ্রুত সুস্থতার জন্য তিনি দেশবাসীর কাছে দোয়া চেয়েছেন।\nধানমন্ডির গণস্বাস্থ্য হাসপাতালে চিকিৎসাধীন জাফরুল্লাহ চৌধুরীর সঙ্গে সাক্ষাৎ শেষে এমনটাই জানিয়েছেন ঐক্যফ্রন্টের দপ্তর সম্পাদক জাহাঙ্গীর আলম মিন্টু। আজ মঙ্গলবার বেলা ১টা ৩০ মিনিটে জাফরুল্লাহ চৌধুরীর সঙ্গে গণস্বাস্থ্য কেন্দ্রে সাক্ষাৎ করেন তিনি।\nজাহাঙ্গীর আলম মিন্টু বলেন, উনি এখন আলহামদুলিল্লাহ ভালো আছেন। তার গলায় সামান্য ব্যথা রয়েছে। তিনি দেশবাসীর কাছে দোয়া চেয়েছেন।\n৩ জুন ২০২০, বুধবার, ৬:১০\nডা. জাফরুল্লাহ চৌধুরীর কে সন্মান আর শ্রদ্ধা জানানোর ভাষা নেই, সাদা মনের মানুষ আমাদের দেশে খুবই অভাব তাঁর মধ্যে এই নক্ষত্রটা যেন ঝরে না যায় সে জন্য অনেক অনেক শুভকামনা।\n২ জুন ২০২০, মঙ্গলবার, ৪:৪২\nআল্লাহ উনাকে সহ সবাইকে শেফা দান করুন।\n২ জুন ২০২০, মঙ্গলবার, ৮:২১\nহে আল্লাহ সুবহানআল্লাহ তায়ালা! এই নিঃস্বার্থ, পর-উপকারী, আজীবন সংগ্রামী, সৎ-সাহসী, বীর মুক্তিযোদ্ধা, বাংলাদেশের মানুষের প্রিয়জনকে তুমি দ্রুত রোগমুক্ত করে গরিব মেহনতি মানুষের সেবা করার সুযোগ করে দাও।\n২ জুন ২০২০, মঙ্গলবার, ৭:৪৯\n২ জুন ২০২০, মঙ্গলবার, ৬:২৯\n২ জুন ২০২০, মঙ্গলবার, ৪:২৫\nআল্লাহ উনাকে সুস্তাদানকর আমিন\n২ জুন ২০২০, মঙ্গলবার, ৩:৩৩\nMay Allah bless him insha Allah.\n২ জুন ২০২০, মঙ্গলবার, ২:৪৪\nShahidul Islam faruk\n২ জুন ২০২০, মঙ্গলবার, ২:২৬\nMohan Allah onake tara tari susta kore din. Ameen\n২ জুন ২০২০, মঙ্গলবার, ১:৫৬\nPray to Allah for his early recovery.\nKamal Uddin Ahmed C\n২ জুন ২০২০, মঙ্গলবার, ১:৪৮\nমহান আল্লাহ আপনা কে সুস্থ করে দিন।


‘এফবিআই আল-কায়েদাকে বাংলাদেশে প্রতিষ্ঠিত করে দিল′ | বিশ্ব | DW | 04.05.2015\nভারতীয় উপমহাদেশের আল-কায়েদার প্রধান আসিম উমর এক ভিডিও বার্তায় মুক্তমনা ব্লগের প্রতিষ্ঠাতা ব্লগার অভিজিৎ রায় হত্যাকাণ্ডের দায়িত্ব স্বীকার করেছেন বলে জানিয়েছে জঙ্গি হুমকি পর্যবেক্ষণকারী একটি ওয়েবসাইট৷\n‘সাইট ইন্টিলিজেন্স' নামের ঐ ওয়েবসাইটে বলা হয়, অভিজিৎ হত্যার দায় স্বীকার করে দেয়া একটি ভিডিও বার্তা শনিবার ইন্টারনেটে প্রকাশ করেন আসিম উমর৷\nগণমাধ্যমে এ খবর প্রকাশিত হওয়ার পর সামাজিক মাধ্যমে প্রতিক্রিয়া জানিয়েছেন অনেকে৷ শাহবাগ আন্দোলনের সক্রিয় কর্মী মাহমুদুল হক মুন্সীর মনে কয়েকটি বিষয় ঘুরপাক খাচ্ছে৷ ফেসবুক স্ট্যাটাসের মাধ্যমে তিনি সেটা তুলে ধরেছেন৷ প্রথমত তিনি মনে করছেন, বাংলাদেশের আনসারুল্লাহ বাংলা টিমের সঙ্গে হয়ত সত্যিই আল-কায়েদার যোগাযোগ রয়েছে৷ আল-কায়েদার কাছ থেকে অর্থ নিয়ে বাংলাদেশে তারা আল-কায়েদার একটি ‘ফ্র্যাঞ্চাইজি' খুলেছে৷ শুরুটা তারা করেছে নাস্তিক হত্যা করে৷ ভবিষ্যতে হয়ত বড়কিছুর জন্য তৈরি হচ্ছে আনসারুল্লাহ, এমনটাই ধারণা মুন্সীর৷\nতাঁর আরেকটি ধারণা, এর মাধ্যমে যুক্তরাষ্ট্র হয়ত বাংলাদেশের সেন্টমার্টিন এলাকায় সামরিক উপস্থিতির পরিকল্পনা করছে৷ ‘‘বাংলাদেশে জঙ্গি গোষ্ঠীর দোহাই দিয়ে অ্যামেরিকার সেন্টমার্টিনে বেইজ করার লোভের ভিত্তি গড়ে দেয়া হচ্ছে আল-কায়েদার ঘোষণার মাধ্যমে৷ যেহেতু গুজব রয়েছে আমেরিকা নিজেই আল-কায়েদা, সুতরাং ‘শান্তি প্রতিষ্ঠায়' বাংলাদেশে আব্বাহুজুরেরা তশরিফ রাখতে আসতেই পারেন'', বলে মনে করেন তিনি৷\nঅভিজিতের হত্যাকাণ্ডে প্রতিবাদ ও বিক্ষোভ\nউল্লেখ্য, যুক্তরাষ্ট্রের নাগরিক হওয়ায় অভিজিৎ হত্যার তদন্ত করতে বাংলাদেশে গিয়েছিল মার্কিন গোয়েন্দা সংস্থা এফবিআই৷ আল-কায়েদা হতার দায় স্বীকার করায় সুপ্রীতি ধর মনে করছেন, এর মাধ্যমে এফবিআই আল-কায়েদাকেই বাংলাদেশে প্রতিষ্ঠিত করে দিলো৷ ‘‘...শেষপর্যন্ত আল-কায়দা অভিজিৎ হত্যার দায় স্বীকার করলো৷ ফারাবির স্বীকারোক্তি তাহলে বিফলে গেল, কী বলেন? ফারাবিকে কবে ছাড়া হচ্ছে বা হয়ে গেছে কিনা তলে তলে, কেউ কী জানাবে! আল-কায়েদা তো ওই ৪৮ ঘণ্টার মতোই একটা বায়বীয় বিষয়৷ এফবিআই এতদিন ধরে খুঁজে খুঁজে হয়রান হয়ে আল-কায়দাকেই বাংলাদেশে প্রতিষ্ঠিত করে দিলো....বিশ্বমানের প্রহসন বলেই মনে হচ্ছে...৷''\nএদিকে, আল-কায়েদার দায় স্বীকারের সঙ্গে বাংলাদেশের বর্তমান সরকারের একটা সংযোগ রয়েছে বলে মনে করছেন মুহাম্মদ খন্দকার৷ তিনি লিখেছেন, ‘‘সাবাশ! এই তো বের হয়ে গেছে! ব্লগার-লেখক অভিজিত রায়ের হত্যাকাণ্ডের দায় স্বীকার করেছে আল-কায়েদার ভারতীয় উপমহাদেশ শাখা৷ তাদের নেত্রীকে দায়মুক্তি দেওয়ার জন্য এর চেয়ে মুখরোচক খাবার আর কি হতে পারতো? এরপর বিডিআর ম্যাসাকার, সাগর-রুনি হত্যাকাণ্ড, হেফাজতের গণহত্যা – এ সব থেকেও নেত্রীকে দায়মুক্তি দেওয়ার জন্য এ ধরণের সংগঠনের আত্মপ্রকাশের অপেক্ষায় থাকলাম৷ কিন্তু প্রশ্ন হচ্ছে, এভাবে দায়মুক্তি নিয়ে আর কতকাল তিনি চলতে পারবেন?\nআর ইসলামকে গালি দিয়ে ‘বিজ্ঞানমনস্ক' আর ‘মুক্তমনা' সাজা ব্লগাররা সাবধান! আপনাদের নেত্রী কিন্তু দেশে ইতিমধ্যে আল-কায়েদা নিয়ে এসেছেন!! একটা একটা করে ব্লগার খাওয়াও শুরু হয়ে গেছে!!! এরপর হতে পারে আপনারই পালা, হু নোউজ?''\nঅভিজিত রায়ের ফেসবুক পাতা\nঅভিজিৎ হত্যাকাণ্ডের এতদিন পরও এর সঙ্গে জড়িতদের ধরতে না পারায় হতাশ আজম খান৷ এর মধ্যে এতদিন পর হত্যার সঙ্গে আল কায়েদার দায় স্বীকারের ঘটনাকে ব্যঙ্গ করে তিনি লিখেছেন, ‘‘আল-কায়েদার বাজার এই দুই বছর আগেও বেশ ভালো ছিল৷ পশ্চিমা বিশ্বের ডলার-পাউন্ড-ইউরো মুদ্রার দেশ সমুহ হতে প্রচুর মুসলমান ছাগু চুরি করে ডোনেশন দিতো৷....মার্কেট পড়ে গেল নাট্যমঞ্চে আইসিস আসার পরে৷ এরা উগ্রতা এবং নৃশংসতায় গুরু আল-কায়েদাকে ছাড়িয়ে গেল৷ গুরু মারা বিদ্যা দেখে মুমিনেরা দলে দলে হাততালি দিতে দিতে আইসিসের দিকে ঝুঁকে পড়লো৷ পুরা রমরমা অবস্থা৷ ওদিকে আল-কায়েদার পেটে লাথি পড়ছে৷ কোনো কৌশলেই মুরগি ধরা যাচ্ছে না৷ অবস্থা এতই খারাপ দাঁড়াইল যে অভিজিৎ হত্যাকাণ্ডের দায় ঘটনার তিন মাস পরে স্বীকার করতে হইলো৷''\nএতদিনেও কাউকে গ্রেপ্তার করতে না পারায় হতাশ আজম খান লিখেছেন, ‘‘... মূল্য ব্যাপার হচ্ছে অভিজিৎ রায় আর আমাদের মাঝে নেই৷ খুনের তিন মাস চলে যাবার পরেও দোষীদের গ্রেপ্তার করা দূরে থাক, কোনো কূলকিনারা করে উঠতে পারে নাই৷ লজ্জা, বিরাট লজ্জা৷ এভাবে লজ্জা পেতে পেতে দেশটা এক সময়ে লজ্জাবতী রাজকুমারীর মত নির্বাক হয়ে যাবে৷''\nশওগাত আলী সাগর লিখেছেন, ‘‘আল-কায়েদাও তো দেখছি সরকার সমর্থক হয়ে গেছে৷ ব্লগার অভিজিৎ রায় হত্যার দায় স্বীকার করে পুলিশকে খাটাখাটির হাত থেকে বাঁচিয়ে দিয়েছে৷ পুলিশের তো এখন আর কোনো কাজ নেই৷''\nকি-ওয়ার্ডস অভিজিৎ রায়, আল-কায়েদা, সাইট ইন্টিলিজেন্স, আসিম উমর


১৭ জুলাই ২০১৭, ১৯:৪৭\nশ্রম ও কর্মসংস্থান প্রতিমন্ত্রী মো. মুজিবুল হক বলেছেন, ‘আমাদের লক্ষ্য ২০২১ সালের মধ্যে যেকোনোভাবেই হোক দেশ থেকে ঝুঁকিপূর্ণ শিশুশ্রম নিরসন করা। ২০২৫ সালের মধ্যে এ দেশ থেকে শিশুশ্রম চিরতরে বিদায় করব।’\nরাজধানীর ডেইলি স্টার ভবনের আজিমুর রহমান মিলনায়তনে আজ বেলা তিনটায় এক গোলটেবিল বৈঠকে সরকারের এই প্রত্যয়ের কথা জানান শ্রম ও কর্মসংস্থান প্রতিমন্ত্রী মো. মুজিবুল হক। বাংলাদেশ শিশু অধিকার ফোরাম ‘টেকসই উন্নয়ন লক্ষ্যমাত্রার আলোকে ঝুঁকিপূর্ণ শিশুশ্রম নিরসন এবং করণীয়’ শীর্ষক এই গোলটেবিলের আয়োজন করে।\nপ্রধান অতিথির বক্তব্যে প্রতিমন্ত্রী মো. মুজিবুল হক জানান, ঝুঁকিপূর্ণ শিশুশ্রম নিরসনের কারণ অনুসন্ধানে সরকার দেশব্যাপী একটি জরিপ শুরু করেছে। এই জরিপের সারা দেশে কী পরিমাণ শিশু ঝুঁকিপূর্ণ কাজে নিয়োজিত রয়েছে, তা বের করা হবে। এরপর এটাকে সামনে রেখে কর্মপরিকল্পনা নেওয়া হবে।\nগোলটেবিল বৈঠকে মূল প্রবন্ধ উপস্থাপন করেন ঢাকা বিশ্ববিদ্যালয়ের আইন বিভাগের অধ্যাপক মোহাম্মদ নাজমুজ্জামান ভুঁইয়া। তিনি জাতিসংঘের টেকসই উন্নয়ন লক্ষ্যমাত্রার (এসডিজি) সঙ্গে শিশুশ্রম, বিশেষ করে ঝুঁকিপূর্ণ শিশুশ্রমের বিষয়টি কীভাবে সম্পৃক্ত তা তুলে ধরেন।\n২০১৩ সালে বাংলাদেশ পরিসংখ্যান ব্যুরোর (বিবিএস) জাতীয় শিশুশ্রম সমীক্ষার ফলাফল তুলে ধরে অধ্যাপক মোহাম্মদ নাজমুজ্জামান ভুঁইয়া বলেন, দেশে সাড়ে ৩৪ লাখ শিশু শ্রম দিচ্ছে। এর মধ্যে পাঁচ থেকে ১১ বছর বয়সী ১৭ লাখ শিশু রয়েছে, যাদের কাজ শিশুশ্রমের আওতায় পড়ে। আর এদের মধ্যে ১২ লাখ ৮০ হাজার শিশু ঝুঁকিপূর্ণ শ্রমে নিয়োজিত রয়েছে।\nমোহাম্মদ নাজমুজ্জামান ভুঁইয়া বলেন, ১৭টি টেকসই উন্নয়ন লক্ষ্যমাত্রা নিয়ে এই সরকার কাজ করছে। লক্ষ্যমাত্রাগুলোর আট নম্বর লক্ষ্য হচ্ছে শিশুশ্রম নিরসন করা। কিন্তু এই সরকার ঝুঁকিপূর্ণ শিশুশ্রম নির্মূল করাকে জাতীয়ভাবে প্রাধান্য দিচ্ছে না। এমনকি সরকারের সপ্তম পঞ্চম বার্ষিকী পরিকল্পনাতে এই বিষয়টিকে আলোকপাত করা হয়নি। কর্মপরিকল্পনার মাধ্যমে ঝুঁকিপূর্ণ শিশুশ্রম নির্মূলে অগ্রাধিকার ভিত্তিতে কাজ করতে তিনি সরকারের প্রতি আহ্বান জানান।\nজীবিতকে মৃত দেখিয়ে প্রতিবেদন, ওসিকে তলব


জারণ-বিজারণ অর্ধবিক্রিয়া - 10 Minute School: HSC Section\nবাংলা ১ম পত্রঃ পদ্য\n১. ফেব্রুয়ারি ১৯৬৯\n২. লোক লোকান্তর\n৩. আঠারো বছর বয়স\n৪. আমি কিংবদন্তির কথা বলছি\n৫. এই পৃথিবীতে এক স্থান আছে\n৬. তাহারেই পড়ে মনে\n৭. রক্তে আমার অনাদি অস্থি\n৮. বিভীষণের প্রতি মেঘনাদ\n৯. সেই অস্ত্র\n১১. নূরলদীনের কথা মনে পড়ে যায়\n১. বাংলা উচ্চারণের নিয়ম ও উচ্চারণ ভান্ডার\nশিখন, পাভলভ, সামাজিক আচরণ -পারস্পরিক সহযোগিতা, মৌমাছির সামাজিক সংগঠন\nকাজ, বিভিন্ন প্রকার বল দ্বারা কৃত কাজ, শক্তি ও প্রকারভেদ\nগ্যাসের গতিতত্ত্ব ও আদর্শ গ্যাসের সূত্র\nহাইলাইট করা শব্দগুলোর উপর মাউসের কার্সর ধরতে হবে। মোবাইল ব্যবহারকারীরা শব্দগুলোর উপর স্পর্শ করো-\nটুটুল প্রতিদিন তার বাসা থেকে স্কুলে যাবার সময় একটি লোহার ব্রিজ ব্যবহার করে থাকে। এক ছুটির দিন টুটুল বিকাল বেলা খেলতে বের হল। খেলার সময় টুটুল হঠাৎ করে বিকট একটি শব্দ শুনল এবং শুনার সাথে সাথেই ও দেখল ঐ লোহার ব্রিজটি দুমড়ে মুচড়ে ভেঙ্গে নিচে পরে গিয়েছে। এটা দেখে টুটুল চিন্তা করা শুরু করলো লোহার ব্রিজটিকে কেউতো কোন আঘাত করেনি, তাহলে এটা ভাঙল কিভাবে?\nআচ্ছা বন্ধুরা তোমরা কি বুঝতে পেরেছ এখানে আসলে কী হয়েছে?\nএকটু খেয়াল করে দেখ লোহার ব্রিজটির উপর খয়েরী একটি আবরণ পড়েছে যাকে সাধারণত মরিচা বলা হয়ে থাকে। লোহার উপর মরিচা পরার প্রক্রিয়াটি আসলে একটি জারণ-বিজারণ প্রক্রিয়া। আজকের স্মার্টবুকটিতে আমরা কিভাবে জারণ-বিজারণ অর্ধ বিক্রিয়া কাজে লাগিয়ে কোন বিক্রিয়ার সমতাবিধান করা যায় তা জানবো। চলো বন্ধুরা পুরো ব্যপারটির সাথে পরিচিত হয়ে আসা যাক,\nমরিচা হলো আয়রন অক্সাইড(Fe₂O₃.nH₂O)। লোহা (Fe) জলীয়বাষ্পের অক্সিজেনের(O₂) সাথে বিক্রিয়া করে এটি তৈরি করে। এখানে n হলো আয়রন অক্সাইড এর সাথে কয়টি পানির অণু যুক্ত হবে তার সংখ্যা।\nজারণ-বিজারণ বিক্রিয়া নিয়ে বিস্তারিত জানতে ঘুরে আসতে পার নিচের স্মার্টবুকটি থেকে-\n► জারণ-বিজারণ বিক্রিয়া(এখানে ক্লিক করো)\nজারণ-বিজারণ বিক্রিয়াটি দুইটি অংশে বিভক্ত। যেমন,\nযখন কোন পদার্থ ইলেকট্রন ত্যাগ করে তখন জারণ অর্ধবিক্রিয়া ঘটে। অপরদিকে যখন কোন পদার্থ ইলেকট্রন গ্রহণ করে তখন তাকে বিজারণ অর্ধবিক্রিয়া বলে। এই দুইটি অর্ধবিক্রিয়া মিলিত হয়ে একটি পূর্ণ জারণ বিজারণ বিক্রিয়া দিবে।\nজারণ-বিজারণ অর্ধবিক্রিয়া সম্পর্কিত কিছু সংজ্ঞা\nজারণ-বিজারণ অর্ধ বিক্রিয়া বোঝার আগে চলো আমরা এই সম্পর্কিত কিছু বিষয়ের সাথে পরিচিত হয়ে আসি।\nড্রপডাউনগুলোতে ক্লিক করে জেনে নাও বিস্তারিত-\nজারণ মানে ছাড়ন।প্রশ্ন- কী ছাড়বে?\nউত্তর- ইলেকট্রন ছাড়বে।\nযেমন, Mg2টি ইলেকট্রন ছেড়ে Mg²⁺ আয়নে পরিণত হয়েছে। সুতরাং এখানে Mg এর জারণ ঘটেছে।\nবিজারণ মানে বৃদ্ধি। প্রশ্ন- কী বৃদ্ধি পাবে?\nউত্তর- ইলেকট্রন সংখ্যা বৃদ্ধি পাবে।\nযেমন, Cl ১ টি ইলেকট্রন গ্রহণ Cl⁻ আয়নে পরিণত হয়েছে। সুতরাং এখানে Cl এর বিজারণ ঘটেছে।\nজারক কোন পদার্থকে জারিত করে এবং নিজে বিজারিত হয়। কারণ আমরা জানি, জারক → বিজারণ → বিজারিত। জারণ-বিজারণ বিক্রিয়ায় জারক পদার্থগুলো ইলেকট্রন গ্রহণ করে থাকে এবং এর ফলে এদের জারণ সংখ্যা কমে যায়। সুতরাং আমরা বলতে পারি, যে সকল পদার্থের বিক্রিয়ার পর জারণ সংখ্যা কমে যায় তাদেরকে জারক বলে।\nবিজারক কোন পদার্থকে বিজারিত করে এবং নিজে জারিত হয়। কারণ আমরা জানি, বিজারক → জারণ → জারিত। জারণ-বিজারণ বিক্রিয়ায় বিজারক পদার্থগুলো ইলেকট্রন ছেড়ে দেয় এবং এর ফলে এদের জারণ সংখ্যা বেড়ে যায়। সুতরাং আমরা বলতে পারি, যে সকল পদার্থের বিক্রিয়ার পর জারণ সংখ্যা বৃদ্ধি পায় তাদেরকে বিজারক বলে।\nউপরের সবগুলো জিনিস বুঝে থাকলে তোমরা খুব সহজেই জারণ-বিজারণ অর্ধবিক্রিয়া বুঝে যাবে। যেমন, Zn এর সাথে CuSO₄ এর বিক্রয়াটি কিভাবে হয় তা কিছু স্লাইডের মাধ্যমে দেখে আসা যাক। এখানে,\nমোবাইলে ডানে বামে Swipe করে ব্যবহার করো এই স্মার্টবুকটি! পুরো স্ক্রিন হুড়ে দেখার জন্য স্লাইডের নিচে পাবে আলদা একটি বাটন-\nসত্য মিথ্যা যাচাই করো-\nবিক্রিয়া সমতাকরণ পদ্ধতি\nআশা করি তোমরা সবাই উপরের বিক্রিয়াটি বুঝে গিয়েছ। এই একই পদ্ধতিতে আমরা অন্য সব বিক্রিয়া করব। অর্থাৎ, প্রথমে জারণ অর্ধবিক্রিয়া বের করব, পরবর্তীতে বিজারণ অর্ধবিক্রিয়া বের করব এবং সবার শেষে এই দুইটি অর্ধবিক্রিয়া কাজে লাগিয়ে একটি পূর্ণ বিক্রিয়া তৈরি করব।\nঅর্ধবিক্রিয়া কাজে লাগিয়ে কিভাবে একটি পূর্ণ বিক্রিয়া তৈরি করা যায় তা আজকে আমরা একটু অন্যভাবে শিখব। যেমন,\n► আমরা প্রথমেই পূর্ণ বিক্রিয়াটি লিখে ফেলব।\n► এই বিক্রিয়াটি দেখে আমরা জারণ-বিজারণ অর্ধবিক্রিয়া বের করব।\n► সবার শেষে আবার এই জারণ-বিজারণ অর্ধবিক্রিয়া কাজে লাগিয়ে একটি পূর্ণ বিক্রিয়া তৈরি করব।\nআসো প্রতিটি ধাপ ভালো করে বুঝে আসা যাক,\nপ্রথমেই আমাদের কিছু জিনিস খেয়াল রাখতে হবে-\n◙ বিক্রিয়কে যদি K, Mn, Cr মৌলগুলো এবং SO₄⁻² মূলক থাকে তাহলে তারা বিক্রিয়া করার পর K₂SO₄, MnSO₄ এবং Cr₂(SO₄)₃ তৈরি করবে। যেমন, KMnO₄, K₂Cr₂O₇ এরা H2SO₄ এর সাথে বিক্রিয়া করে তৈরি করে K₂SO₄, MnSO₄ এবং Cr₂(SO₄)₃ তৈরি করবে। H₂SO₄ মূলকের যায়গায় HCl মূলক থাকলে KCl, MnCl₂, CrCl₃ তৈরি হত।\n◙ একইভাবে অন্য জিনিসগুলো বিক্রিয়ক থেকে উৎপাদে গেলে কিসে পরিণত হবে তা একটি ছকের মাধ্যমে দেখে নেই,\n◙ বিক্রিয়ক থেকে উৎপাদ তৈরি হবার পর আমাদের সমতা বিধান করতে হবে। সমতা বিধান করার পর দেখতে হবে বিক্রিয়কের KMnO₄, K₂Cr₂O₇ এ কতটি অক্সিজেন পরমাণু রয়েছে। বিক্রিয়কে যতটি অক্সিজেন পরমাণু থাকবে উৎপাদে ঠিক ততটি পানির অণু তৈরি হবে।\n◙ পানির অণু তৈরি হবার পর দেখতে হবে উৎপাদে কতটি হাইড্রোজেন পরমাণু রয়েছে এবং সে হিসেবে বিক্রিয়কেও ততটি হাইড্রোজেন পরমাণু করতে হবে।\n◙ যদি H₂SO₄ নেই তাহলে SO₄⁻² এর সমতা বিধান করব এবং যদি HCl নেই তাহলে Cl⁻ এর সমতা বিধান করব।\n◙ সবার শেষে বিক্রিয়কে অবশিষ্ট যা রয়েছে তার সমতা বিধান করব।\nলঘু H₂SO₄ মিশ্রিত KMnO₄ এর সাথে FeSO₄ এর রিডক্স বিক্রিয়াটির অর্ধ বিক্রিয়া\nআসো কিছু স্লাইডের মাধ্যমে বিক্রিয়ার সমতাকরণটি বুঝে নেই-\nএবার আসো এই বিক্রিয়ায় সাহায্যে রিডক্স বিক্রিয়াটি অর্ধ বিক্রিয়ার সমীকরণ বের করে ফেলি,\nপ্রথমেই বের করতে হবে কোনটি জারক এবং কোনটি বিজারক। বিক্রিয়াটিতে দেখা যাচ্ছে Mn এর জারণ সংখ্যা +7 থেকে +2 তে নেমে এসেছে এবং Fe এর জারণ সংখ্যা +2 থেকে +3 তে উন্নীত হয়েছে। সুতরাং এখানে KMnO₄ একটি জারক এবং হল FeSO₄ একটি বিজারক। এই বিক্রিয়ায় দর্শক আয়ন গুলো হল K⁺, SO₄⁻²। দর্শক আয়নগুলো বাদ দিলে MnO₄⁻ হবে একটি জারক এবং Fe²⁺ হবে একটি বিজারক।\n► জারণ বিক্রিয়া:\nযেহেতু একটি Fe²⁺ বিজারক সুতরাং এই বিক্রিয়ায় তার জারণ ঘটেছে। Fe²⁺ একটি ইলেকট্রন ছেড়ে Fe³⁺ এ পরিণত হয়েছে।\n► বিজারণ বিক্রিয়া:\nMnO₄⁻ একটি জারক। সুতরাং এই বিক্রিয়ায় তার বিজারণ ঘটেছে। Mn⁷⁺ আয়ন5টি ইলেকট্রন গ্রহণ করে Mn²⁺ আয়নে পরিণত হয়েছে। যেহেতু এখানে4টি অক্সিজেন রয়েছে এরা বিক্রিয়া করার পর 8 অণু পানিতে পরিণত হবে। এর ফলে উৎপাদে 8 টি হাইড্রোজেন আয়ন তৈরি হয়েছে। সমতাবিধান করার জন্য আমরা বিক্রিয়কে ও 8 টি হাইড্রোজেন আয়ন যোগ করবো।\nএখন (1) নং সমীকরণের সাথে5যোগ করে (1) এবং (2) নং সমীকরণ যোগ করে পাই,\nদেখা যাচ্ছে যে, আমরা জারণ-বিজারণ অর্ধবিক্রিয়া কাজে লাগিয়ে মোটামুটি একটি পূর্ণ বিক্রিয়া বানিয়ে ফেলেছি। এতটুকু করলেই ধরে নিবে তোমাদের কাজ শেষ। মনে আছে, তোমাদের একবারে শুরুতে বলা হয়েছিল যে আগেই তোমরা পূর্ণ বিক্রিয়াটি করে ফেলবে। ঐ পূর্ণ বিক্রিয়াটি দেখে এখন তোমরা শুধু দর্শক আয়ন K⁺, SO₄⁻² আনবে এবং এই বিক্রিয়াটি সাজিয়ে ফেলবে।\nতাহলে উপরের চিত্রটিতে দর্শক আয়ন K⁺, SO₄⁻² আনার পর পূর্ণ বিক্রিয়াটি হবে নিম্নরুপ,\nলঘু H₂SO₄ মিশ্রিত K₂Cr₂O₇ এর সাথে FeSO₄ এর রিডক্স বিক্রিয়াটির অর্ধ বিক্রিয়া\nএই নিয়মে চলো আরেকটি বিক্রিয়া দেখে নেয়া যাক। বিস্তারিত জানতে (+) চিহ্নগুলো ক্লিক করো,\nপুরো বিক্রিয়াতি সমতাবিধান করার জন্য প্রতিটি যৌগের আগে যে যে সংখ্যা বসবে তা মিলিয়ে ফেলো-\nএভাবে করে একটু হিসাবের মাধ্যমে তোমরা অন্য সকল বিক্রিয়া সমতাবিধান করতে পারবে।\nআশা করি, এই স্মার্ট বুকটি থেকে তোমরা জারণ-বিজারণ অর্ধবিক্রিয়া সম্পর্কে পরিষ্কার ধারণা পেয়েছো। 10 Minute School এর পক্ষ থেকে তোমাদের জন্য শুভকামনা রইলো।


ঈদের পর পোশাক কারখানা খোলা না বন্ধ? ঈদের পর পোশাক কারখানা খোলা না বন্ধ? – Dailykhabor24 | ডেইলি খবর টুয়েন্টিফোর\nঈদের পর তৈরি পোশাক কারখানা খোলা-বন্ধ নিয়ে সংশয় কাটছে না। গতকাল শনিবার ‘লকডাউনে পোশাক কারখানা বন্ধ থাকবে’ জনপ্রশাসন প্রতিমন্ত্রীর এমন মন্তব্যে আবারও উৎকণ্ঠায় পড়েছেন এ খাতের উদ্যোক্তারা।\nউদ্যোক্তাদের আশা, ঈদের ছুটি সংক্ষিপ্ত করা হবে এবং লকডাউনের সময় আগের মতোই বস্ত্র ও পোশাক কারখানা খোলা রাখার সিদ্ধান্ত নেবে সরকার। পোশাক খাতের উদ্যোক্তাদের সঙ্গে কথা বলে এসব তথ্য জানা গেছে।\nউদ্যোক্তারা বলেন, সরকার পোশাক ও বস্ত্র খাতের চাওয়া-পাওয়ার বিষয়ে অত্যন্ত আন্তরিক। এর আগে তারা যা চেয়েছেন, তা পেয়েছেন। ফলে তারা বিশ্বব্যাপী করোনাভাইরাসের প্রভাব থেকে ধীরে ধীরে ঘুরে দাঁড়াতে শুরু করেছেন। এদিকে ঈদের লম্বা ছুটি তাদের আবারও বড় ধরনের সংকটে ফেলে দেবে। ছুটি সংক্ষিপ্ত করা না হলে পোশাক খাতের জন্য ভয়াবহ সংকট তৈরি হবে বলে তাঁদের আশঙ্কা।\nজানতে চাইলে তৈরি পোশাক খাতের শীর্ষ সংগঠন বিজিএমইএর সহসভাপতি মো. শাহীদউল্লা আজিম কালের কণ্ঠকে বলেন, ‘ছুটি সংক্ষিপ্ত করা নিয়ে সরকারের উচ্চ পর্যায়ে আলোচনা চলছে। এটা করা না হলে দেশের পোশাক খাত বড় ধরনের সংকটে পড়বে। আমাদের আশা, আজ রবিবার সরকারের কাছ থেকে একটা ইতিবাচক বার্তা পাওয়া যাবে।’\nএর আগে গত বৃহস্পতিবার জনপ্রশাসন প্রতিমন্ত্রীর সঙ্গে বৈঠক শেষে বিজিএমইএর সভাপতি মো. ফারুক হাসান গণমাধ্যমকর্মীদের বলেছিলেন, তারা আশাবাদী, সরকার পরিস্থিতি বিবেচনায় নিয়ে কঠোর লকডাউনকালে আগের মতোই বস্ত্র ও পোশাক কারখানা খোলা রাখার সিদ্ধান্ত নেবে। কারণ শিল্প-কারখানা খোলা রাখা না হলে অর্থনীতিতে মারাত্মক নেতিবাচক প্রভাব পড়বে এবং গতকাল একটি ইতিবাচক সিদ্ধান্ত পাওয়ার অপেক্ষায় ছিলেন তিনি।


কানাইঘাটে কে হাসবেন বিজয়ের শেষ হাসি? - Kanaighat News\nকানাইঘাটে কে হাসবেন বিজয়ের শেষ হাসি?\nআগামীকাল সোমবার দ্বিতীয় ধাপে কানাইঘাট উপজেলা পরিষদের নির্বাচন অনুষ্ঠিত হবে।\nউক্ত নির্বাচন নিয়ে ভোটারদের মধ্যে তেমন আগ্রহ নেই। এখন পর্যন্ত নির্বাচনী এলাকার পরিস্থিতি শান্ত রয়েছে। বিচ্ছিন্ন কিছু ঘটনা ছাড়া কোথাও নির্বাচন নিয়ে প্রার্থী ও সমর্থদের মধ্যে অপ্রীতিকর ঘটনার খবর পাওয়া যায়নি।\nনির্বাচনী প্রচারণার শেষ দিন গতকাল শনিবার ভোটের লড়াইয়ে থাকা আওয়ামী লীগ সমর্থিত প্রার্থী আলহাজ্ব আব্দুল মুমিন চৌধুরী, আওয়ামী লীগের (বিদ্রোহী) স্বতন্ত্র চেয়ারম্যান প্রার্থী আলহাজ্ব মস্তাক আহমদ পলাশের মোটরসাইকেল ও স্বতন্ত্র চেয়ারম্যান প্রার্থী সাবেক কেন্দ্রীয় ছাত্রলীগ নেতা আবুল খায়ের চৌধুরীর আনারস মার্কার সমর্থনে কানাইঘাটের বিভিন্ন স্থানে সর্বশেষ নির্বাচনী সমাবেশ অনুষ্ঠিত হয়েছে।\nনির্বাচনী এলাকার নানা শ্রেণি পেশার ভোটারদের সাথে কথা বলে নির্বাচনী জরীপে চেয়ারম্যান পদে হাড্ডাহাড্ডি লড়াই হবে নৌকার প্রার্থী মুমিন চৌধুরী ও দলের (বিদ্রোহী) স্বতন্ত্রপ্রার্থী মস্তাক আহমদ পলাশের মোটরসাইকেল মার্কার মধ্যে এমন আবাস পাওয়া গেছে।\nএ দু’প্রার্থীর মধ্যে ভোটকেন্দ্রে যে প্রার্থী বেশি ভোটারদের নিয়ে আসতে পারবেন বিজয়ের পাল্লা তার দিকে ভারী হবে।\nএছাড়া নির্বাচনে চেয়ারম্যান ও ভাইস চেয়ারম্যান পদে জয়-পরাজয়ের ক্ষেত্রে বিএনপি-জামায়াত, জমিয়তে উলামায়ে ইসলামের ভোট বড় ফেক্টর হবে।\nনৌকা ও মোটরসাইকেল মার্কার প্রার্থী বিএনপি-জামায়াতের ভোট নিজেদের পক্ষে আনার জন্য নানা ভাবে প্রচেষ্টা চালিয়ে যাচ্ছেন।\nআওয়ামী লীগ সমর্থিত প্রার্থী মুমিন চৌধুরী ব্যক্তিগত ভাবে একজন সৎ নিষ্ঠাবান, সমাজসেবী ব্যক্তিত্ব ও সাদা মনের মানুষ হিসেবে দলের বাহিরেও অন্যান্য দলের নেতাকর্মীরা তাকে পছন্দ করে থাকেন। বিএনপি-জামায়াতের অনেক প্রভাবশালী নেতাদের সাথে তার পারিবারিক ও আত্মীয় সম্পর্ক রয়েছে। আত্মীয়তা কাজে লাগিয়ে ভোট তার পক্ষে আনার চেষ্টা করছেন তিনি। মুমিন চৌধুরীর বিভিন্ন সভা-সমাবেশে বিরোধী জোটের নেতাকর্মীদের উপস্থিতি দেখা গেছে।\nঅপরদিকে দলের বিদ্রোহী চেয়ারম্যান প্রার্থী মস্তাক আহমদ পলাশ বিএনপি-জামায়াতের ভোট আদায়ে মরিয়া হয়ে উঠেছেন। এ জোটের ভোট তার পক্ষে আনার জন্য নির্বাচনী সবধরনের কৌশল গ্রহণ করেছেন তিনি। ইতিমধ্যে তার বিভিন্ন নির্বাচনী সভায় বিশেষ করে লক্ষীপ্রসাদ পূর্ব ও পশ্চিম, সাতবাঁক ইউনিয়ন, পৌরসভা, সদর এলাকার বিএনপির অনেক দায়িত্বশীল নেতৃবৃন্দ প্রকাশ্যে পলাশ কে সমর্থন জানিয়ে বক্তব্য রাখছেন। জামায়াতের কিছু কর্মী সমর্থককে তার মিছিল মিটিংয়ে উপস্থিত থেকে সমর্থন দিতে দেখা গেছে।\nতবে উপজেলা নির্বাচনে ভোট বর্জনকারী বিএনপি-জামায়াত ও জমিয়তে উলামায়ে ইসলামের নেতৃবৃন্দ জানিয়েছেন, যেহেতু নির্বাচনে আমরা নেই এবং আওয়ামী লীগ ঘরনার তিন চেয়ারম্যান প্রার্থীর মধ্যে যে কেউ নির্বাচিত হবেন এজন্য ভোট নিয়ে আমাদের নেতাকর্মীদের মধ্যে কোন আগ্রহ নেই। কোন চেয়ারম্যান প্রার্থীকে দলগত ভাবে আমরা সমর্থন দেইনি। যারা আওয়ামী লীগ ঘরনার চেয়ারম্যান প্রার্থীদের পক্ষে নির্বাচনী সভা-সমাবেশে প্রকাশ্যে বক্তব্য দিচ্ছেন নিবার্চন পরে দলীয় ভাবে তাদের বিরুদ্ধে সাংগঠনিক ব্যবস্থা গ্রহণ করা হবে।\nইতিমধ্যে বিএনপি-জামায়াত জোটের নেতাকর্মীদের ভোটকেন্দ্রে না যাওয়ার জন্য উপজেলা পরিষদের বর্তমান চেয়ারম্যান বিএনপি নেতা আশিক উদ্দিন চৌধুরী সামাজিক যোগাযোগ মাধ্যম ফেইসবুকে স্ট্যাটাসও দিয়েছেন।\nনানা শ্রেণি পেশার ভোটারদের সাথে কথা হলে জরিপ অনুযায়ী সাধারণ ভোটারদের মধ্যে আওয়ামী লীগ সমর্থিত প্রার্থী মুমিন চৌধুরীর পক্ষে বেশি সমর্থন পাওয়া গেছে।\nতাকে কেন ভোট দিবেন জানতে চাইলে অনেক ভোটার বলেন, নৌকা প্রতীকে নয় ব্যক্তিগত ভাবে একজন সৎ,ভালো মানুষ হিসাবে তারা মুমিন চৌধুরী কে ভোট দেবো। আওয়ামী লীগের কর্মী ও সমর্থকদের বেশির ভাগ ভোট পাবেন মুমিন চৌধুরী নৌকা প্রতীকের প্রার্থী হওয়ায়।\nঅপরদিকে জেলা আওয়ামী লীগের উপ-প্রচার ও প্রকাশনা সম্পাদক সাতবাঁক ইউপির ৩ বারের নির্বাচিত চেয়ারম্যান মস্তাক আহমদ পলাশের পক্ষে তুলনা মূলক ভাবে তরুণ ভোটারদের বেশির ভাগ সমর্থন পাওয়া গেছে। জনপ্রতিনিধি ও বিভিন্ন এলাকার বিশিষ্ট ব্যক্তিবর্গ যারা এলাকায় নানা ভাবে প্রভাব বিস্তার করতে পারেন তাদের মধ্যে পলাশের সমর্থনও রয়েছে উল্লেখযোগ্য।\nআওয়ামী লীগ ও সহযোগী সংগঠনের উপজেলা পর্যায়ের বড় একটি অংশের নেতাকর্মীরা পলাশের পক্ষে নির্বাচনী মাঠে সক্রিয় রয়েছেন। যার কারণে সব মিলিয়ে আওয়ামী লীগ সমর্থিত প্রার্থী মুমিন চৌধুরী ও দলের বিদ্রোহী প্রার্থী মস্তাক আহমদ পলাশের মধ্যে হাড্ডাহাড্ডি ভোটের লড়াই হবে। যে প্রার্থী ভোট কেন্দ্রে ভোটারদের উপস্থিতি বেশি করবেন এবং বিএনপি জামায়াত জোটের ভোট বেশি পাবেন বিজয়ের ধারপ্রান্তে পৌছে যাবেন, নির্বাচনী এলাকায় এমন সমীকরণ পাওয়া গেছে।\nচেয়ারম্যান পদে আনারস মার্কার প্রার্থী আবুল খায়ের চৌধুরী উল্লেখযোগ্য ভোট পেলেও নির্বাচনী মেরুকরণে তিনি মূল প্রতিদ্বন্ধিতায় আসতে পারবেন না বলে ভোটের জরিপে পাওয়া গেছে।\nকানাইঘাট উপজেলা পরিষদের নির্বাচনে চেয়ারম্যান ৪ জন প্রার্থী এবং ভাইস চেয়ারম্যান পদে ৫ জন প্রার্থী প্রতিদ্বন্ধিতা করছেন। এর মধ্যে মহিলা ভাইস চেয়ারম্যান পদে কোন প্রার্থী মনোনয়ন দাখিল না করায় একমাত্র প্রার্থী হিসাবে খাদিজা বেগম বিনা প্রতিদ্বন্ধিতায় নির্বাচিত হয়েছেন।\nভাইস চেয়ারম্যান পদে সাংবাদিক শাহিন আহমদের মাইক ও জমিয়তে উলামা নেতা আব্দুলাহ শাকিরের চশমা এবং সাবেক ছাত্রলীগ নেতা এমাদ উদ্দিনের ডিবটিউওয়েব মার্কার মধ্যে তৃতীয় মুখী লড়াই হবে।\nঅবাধ, সুষ্টু, নিরপেক্ষ ও শান্তিপূর্ণ পরিবেশে ভোট গ্রহণের লক্ষ্যে প্রশাসনের পক্ষ থেকে ইতিমধ্যে সব ধরনের প্রস্তুতি সম্পন্ন হয়েছে। নির্বাচনে ৮১ টি ভোটকেন্দ্রে মোট ১ লক্ষ ৭০ হাজার ২২৮ জন ভোটার তাদের ভোটাধিকার প্রয়োগ করবেন। তার মধ্যে পুরুষ ভোটারের সংখ্যা ৮৪ হাজার ৮২৭ জন এবং নারী ভোটারের সংখ্যা ৮৫ হাজার ২০১ জন।\nন্যাপ সমর্থিত প্রার্থী সাংবাদিক এহসানুল হক জসীম নির্বাচনী মাঠ থেকে দূরে রয়েছেন। মনোনয়ন দাখিলের পর থেকে তাকে নির্বাচনী এলাকায় একবারও দেখা যায়নি, কোথাও তার গাভী মার্কার পোষ্টার ও নেই।\nআওয়ামী লীগ সমর্থিত প্রার্থী মুমিন চৌধুরী ও দলের বিদ্রোহী চেযারম্যান প্রার্থী মস্তাক আহমদ পলাশের মধ্যে ভোটের লড়াই হওয়ায় ৮১টি ভোট কেন্দ্রের মধ্যে বেশির ভাগ ভোট কেন্দ্র ঝুকিপূর্ণ রয়েছে। তার মধ্যে অধিক ঝুকিপূর্ণ কানাইঘাট পৌরসভা, সদর ইউনিয়ন, ৫নং বড়চতুল, ১নং লক্ষীপ্রসাদ পূর্ব, ২নং লক্ষী প্রসাদ পশ্চিম, সাতবাক ও দিঘীরপার ইউনিয়নের প্রতিটি ভোট কেন্দ্র সার্বক্ষণিক ভাবে নিরাপত্তার ব্যবস্থা নেওয়ার জন্য সচেতন মহল নির্বাচন কমিশনের প্রতি আহ্বান জানিয়েছেন।\nউপজেলা নির্বাহী কর্মকর্তা তানিয়া সুলতানা জানান, আগামীকাল সোমবার অনুষ্ঠিত কানাইঘাট উপজেলা পরিষদের নির্বাচন শান্তিপূর্ণ ও উৎসব মুখর পরিবেশে ভোট গ্রহণের লক্ষ্যে সব ধরনের ব্যবস্থা গ্রহণ করা হয়েছে। কোন প্রার্থী পেশী শক্তি ব্যবহার করে নির্বাচন প্রভাবিত করতে পারবেন না। প্রতিটি ভোট কেন্দ্রে নিরাপত্তার চাদরে ঢাকা হবে। কেউ কেন্দ্রে প্রভাব বিস্তার ও নির্বাচনের দায়িত্বে থাকা ব্যক্তিরা পক্ষপাতিত্বে চেষ্টা করলে সাথে সাথে ব্যবস্থা গ্রহণ করা হবে।


মঙ্গল জয়ের স্বপ্নে বিভোর অ্যালিসা কারসন | Prothom Bhor\nআপডেট : ২২ ফেব্রুয়ারি, ২০২১ ১৪:৪৫\nগতকাল ১৯ ফেব্রুয়ারি মঙ্গলে অবতরণ করল রোভার পারসেভারেন্স। এখনো মনুষ্য বিহীন। কিন্তু যাবে তো! আর সেই যাত্রার স্বপ্নে বিভোর যে মেয়েটি এখন পর্যন্ত নির্বাচিত হয়ে আছে তার নাম অ্যালিসা কারসন। মাত্র ১৯ বছর বয়েসি স্বপ্নবাজ এই কিশোরী মঙ্গল গ্রহে পা রাখতে যাচ্ছে ২০৩৩ সালে! খবরটি বেশ পুরোনোই, তবে কিছু সংবাদ কখনো পুরোনো হয় না। কারসনের সংবাদটিও তাই।\nবেশ অবাক করার মতো ঘটনা হলেও, ২০১৫ সালেই অ্যালিসা আনুষ্ঠানিকভাবে নাসার কাছ থেকে খুদে নভোচারী হওয়ার আমন্ত্রণপত্র গ্রহণ করে। অর্থাত্ আমাদের প্রতিবেশী মঙ্গলগ্রহে প্রথম মানব হিসাবে পা ফেলবে এই অনুসন্ধিত্সু কিশোরী।\nস্পেসএক্স এবং মার্সওয়ান মঙ্গলগ্রহে মানুষ পাঠানোর জন্য বেশ কয়েক বছর ধরেই উঠেপড়ে লেগেছে, তারা তাদের সামনের দুই বা তিনটি মহাকাশ মিশনেও অ্যালিসাকে প্রথম খুদে নভোচারী করার আগ্রহ প্রকাশ করছে যা অনেকটা মঙ্গল মিশনের পূর্ব প্রস্তুতি। অ্যালিসা পৃথিবীতে ফিরে আসতে পারবে কি না, তা নিয়ে সংশয় কাটেনি বিজ্ঞানীদের। তাঁরা দিনরাত গবেষণা চালিয়ে যাচ্ছেন যেন মঙ্গলে সফল অবতরণের পর অ্যালিসা নিরাপদে পৃথিবীতে ফিরে আসে।\nঅ্যালিসা কারসনের জন্ম ২০০১ সালের ১০ মার্চ যুক্তরাষ্ট্রের লুইজিয়ানা রাজ্যের হ্যামন্ডে। ছোটবেলা থেকেই অ্যানিমেটেড কার্টুন দেখতে ভালোবাসত অ্যালিসা। তার খুব প্রিয় একটি কার্টুন সিরিজ ‘The Backyardigans’। কার্টুন সিরিজটির একটি পর্বে পাঁচ বন্ধু মিলে কল্পনার মাধ্যমে মঙ্গলে ঘুরতে যাওয়ার কাহিনি অনুপ্রাণিত করে অ্যালিসাকে। তারপর থেকে ছোট্ট অ্যালিসার মনে লালগ্রহ জয়ের স্বপ্ন জাগে, মেয়ের স্বপ্ন পূরণ করতে দুঃসাহসিক অভিযানের জন্য অনুপ্রেরণা দেয় অ্যালিসার বাবা বের্ট কারসন। অ্যালিসার বয়স যখন ৭, তার বাবা তাকে আলাবামার হান্টসভিলেতে একটি স্পেস ক্যাম্পে নিয়ে যান।\nঅ্যালিসা নিজের স্বপ্ন পূরণের লক্ষ্যে এতটাই প্রতিজ্ঞাবদ্ধ যে, ১২ বছর বয়সেই সে আমেরিকার ৯টি অঙ্গরাজ্যে অবস্থিত নাসার ১৪টি ভিজিটরস সেন্টার পরিদর্শন করে। ২০০৮ সাল থেকে এখন পর্যন্ত প্রায় ১৮বার স্পেসক্যাম্প পরিদর্শন করার সুযোগ পায় সে। মিশন মার্সের জন্য ২০১৩ সালের জানুয়ারি মাসে অ্যালিসা ডাক পায় ওয়াশিংটন ডিসির নাসা টিভির এমইআর ১০ প্যানেলে, পরবর্তী সময়ে মঙ্গলে প্রথম মানব হিসেবে পা রাখার মিশনে নির্বাচিত সাত ব্যক্তির একজন হিসেবে একটি ডেনমার্ক কোম্পানির অগ্রদূত হিসেবে নির্বাচিত হয়।\n২০১৬ সালে অ্যাডভান্সড পসম একাডেমির সর্বকনিষ্ঠ গ্র্যাজুয়েট হিসেবে ইতিহাসের পাতায় নাম লেখায় স্বপ্নবিলাসী অ্যালিসা। ইতিমধ্যে অ্যালিসা কয়েকজন নভোচারীর সঙ্গে বেশ কিছু কৃত্রিম মিশনে কাজ করে ফেলেছে। সে অনুযায়ী প্রশিক্ষণের অংশ হিসেবে বিমান চালনা, মাইক্রোগ্র্যাভিটি, অক্সিজেনের অভাবে দেহের পরিবর্তন, পানির নিচে প্রশিক্ষণের মাধ্যমে শূন্যতায় ভাসা ইত্যাদি প্রাথমিক কোর্স সম্পন্ন করেছে অ্যালিসা। বর্তমানে অ্যালিসা ফ্লোরিডা ইন্সটিটিউট অফ টেকনোলজিতে অ্যাস্ট্রোবায়োলজির ওপর পড়াশোনা করছে।


সৌদি বিনিয়োগ, পাট চাষীদের জন্য সুখবর\nপ্রকাশিত: ২৬ আগস্ট ২০২১ | আপডেট: ২৯ আগস্ট ২০২১\nসৌদি আরব সরকার বাংলাদেশ পাটকল করপোরেশনের (বিজেএমসি) বন্ধ মিলগুলো আবারো চালু করার মাধ্যমে পাট জাতীয় পণ্য উৎপাদনে বিনিয়োগ করতে আগ্রহ প্রকাশ করেছে। যা বাংলাদেশি পাট চাষীদের জন্য সুখবর বলেই মনে করা হচ্ছে।\nজানা যায়, সচিবালয়ে আজ বুধবার দুপুরে বস্ত্র ও পাটমন্ত্রী গোলাম দস্তগীর গাজীর সঙ্গে সৌজন্য সাক্ষাত করেন বাংলাদেশে নিযুক্ত সৌদি আরবের রাষ্ট্রদূত ইসসা ইউসেফ ইসসা আল দুহাআলান। এ সময় তিনি বাংলাদেশের পাট খাতে বিনিয়োগের আশা ব্যক্ত করেন। মন্ত্রণালয়ের সচিব মো. আবদুল মান্নান এ সময় উপস্থিত ছিলেন।\nসাক্ষাৎকালে সৌদি রাষ্ট্রদূত জানান, বাংলাদেশ তাদের বন্ধুপ্রতিম দেশ, সেটা আন্তরিকভাবে বিশ্বাস করে সৌদি আরব। সে কারণেই বাংলাদেশের বস্ত্র ও পাট খাতে ব্যবসা-বাণিজ্যের সম্প্রসারণ ও উন্নয়ন ঘটাতে আগ্রহী সৌদি আরব।\nএ সময় বাংলাদেশের বস্ত্র ও পাটমন্ত্রী বলেন, বাংলাদেশের অন্যতম বন্ধু দেশ হলো সৌদি আরব। আমাদের বস্ত্র ও পাট খাতে সৌদি আরবের বিনিয়োগকে আমরা স্বাগত জানাই। পাট থেকে এখন উচ্চমানের পণ্য উৎপাদিত হচ্ছে। পাট জাতীয় পণ্য পরিবেশবান্ধব। বাংলাদেশে সেরামানের পাট চাষ হয়।\nজানা যায়, পরিবেশ সম্পর্কে সচেতনতা বৃদ্ধির অংশ হিসেবে সৌদি আরবে পাটপণ্যের চাহিদা বেড়ে গেছে। বাংলাদেশ বিশ্বের বিভিন্ন দেশে বহুমুখী পাটপণ্য রপ্তানি করে থাকে। রপ্তানির এই তালিকায় সৌদি আরব অন্যতম দেশ।\nপ্রাথমিক শিক্ষা সমাপনী পরীক্ষার সময়সূচি নির্ধারণ\nশান্তিপূর্ণ দায়িত্বশীল আফগানিস্তান দেখতে চায় বাংলাদেশ\nতালেবানের প্রাণ ফিরিয়ে দিল ইরান!\n৪ মাসে উপহার আসবে ৬ কোটি টিকা\nআরও ১ কোটি টিকা আসবে আগস্টে: স্বাস্থ্যমন্ত্রী\nরূপপুরের পর্দাকাণ্ড: আলোচিত সেই টেন্ডার বাতিল\nমশা নিধনে ধামরাইয়ের সকল ইউনিয়নে নতুন বরাদ্দ


চট্টগ্রামে চিকিৎসক ধর্মঘট স্থগিত ।। songbadprotidinbd.com | সংবাদ প্রতিদিন বিডি ::...\nHome / সারাবাংলা / চট্টগ্রাম / চট্টগ্রামে চিকিৎসক ধর্মঘট স্থগিত ।। songbadprotidinbd.com\nচট্টগ্রাম প্রতিনিধি: চট্টগ্রামে বেসরকারি মেডিকেল কলেজ হাসপাতাল মালিক সমিতির ডাকা ধর্মঘট সাময়িকভাবে স্থগিত করা হয়েছে। সোমবার (৯ জুলাই) দুপুরে গণমাধ্যমকে এই তথ্য নিশ্চিত করেছেন বেসরকারি মালিক সমিতির সাধারন সম্পাদক ডা. লিয়াকত আলী।\nপ্রশাসনের আশ্বাসে এবং জনদুর্ভোগের কথা বিবেচনা করে ধর্মঘট সাময়িকভাবে স্থগিত করা হয়েছে বলে জানান ডা. লিয়াকত। প্রশাসন কী আশ্বাস দিয়েছে জানতে চাইলে এই চিকিৎসক বলেন, চিকিৎসক ও হাসপাতাল-ক্লিনিকগুলো যে সব দাবি জানিয়েছে তা বিবেচনার করার আশ্বাস দিয়েছে প্রশাসন। এ কারণে এবং রোগীদের দুর্ভোগের কথা বিবেচনা করে তারা আপাতত ধর্মঘট স্থগিত করা হলো।\nরোববার (৮ জুলাই) চট্টগ্রামের বেসরকারি ম্যাক্স হাসপাতালে র‌্যাপিড অ্যাকশন ব্যাটালিয়নের (র‌্যাব) ভ্রাম্যমান আদালত অভিযান চালায়। এই অভিযানের প্রতিবাদে ধর্মঘটের ডাক দেয় বেসরকারি হাসপাতাল মালিক সমিতি।\nওই অভিযানে ম্যাক্স হাসপাতালে নানা অনিয়ম-অসঙ্গতি খুঁজে পায় র‌্যাবের ভ্রাম্যমান আদালত। এর প্রেক্ষিতে হাসপাতালটিকে ১০ লাখ টাকা জরিমানা করা হয়। এছাড়া ত্রুটি সংশোধনে ১৫ দিন সময়ও বেঁধে দেওয়া হয়।\nএর আগে গত ২৯ জুলাই ম্যাক্স হাসপাতালে চিকিৎসাধীন অবস্থায় মারা যায় চট্টগ্রামের সাংবাদিক রুবেল খানের আড়াই বছর বয়সী মেয়ে রাইফা খান। ভুল চিকিৎসায় ও চিকিৎসকদের অবহেলায় রাইফার মৃত্যু হয়েছে বলে অভিযোগ করেন তার স্বজনরা। এই অভিযোগের ভিত্তিতে আন্দোলনে নামের চট্টগ্রামের সর্বস্তরের সাংবাদিক।\nপরে সিভিল সার্জনকে প্রধান করে পাঁচ সদস্য বিশিষ্ট তদন্ত কমিটি গঠন করা হয়। পাঁচদিন তদন্ত শেষে প্রতিবেদন দেয় কমিটি। সেখানে বলা হয়, রাইফার মৃত্যুতে চিতিৎসকদের অবহেলাই দায়ী।\nPrevious: ঢাকা বিশ্ববিদ্যালয় ক্যাম্পাসে বহিরাগতদের প্রবেশ নিষিদ্ধ ।। songbadprotidinbd.com\nNext: কোটা আন্দোলনের সুবিধা নিতে চাইছে বিএনপি: কাদের ।। songbadprotidinbd.com


ধর্ষণ মামলা থেকে অব্যাহতি পেলেন নুরুল হকসহ পাঁচজন | প্রথম আলো\nধর্ষণ মামলা থেকে অব্যাহতি পেলেন নুরুল হকসহ পাঁচজন\nপ্রকাশ: ০৩ নভেম্বর ২০২১, ১৬: ০৯\nধর্ষণের অভিযোগে ঢাকা বিশ্ববিদ্যালয়ের এক শিক্ষার্থীর করা মামলা থেকে অব্যাহতি পেয়েছেন ডাকসুর সাবেক ভিপি নুরুল হকসহ পাঁচজন। তবে ধর্ষণের মামলায় বাংলাদেশ ছাত্র অধিকার পরিষদের সাবেক আহ্বায়ক হাসান আল মামুনের বিরুদ্ধে অভিযোগ গঠনের শুনানির জন্য ৩০ নভেম্বর দিন ঠিক করেছেন আদালত।\nঢাকার নারী ও শিশু নির্যাতন দমন ট্রাইব্যুনাল-২-এর বিচারক মুহাম্মদ হাবিবুর রহমান সিদ্দিকী আজ বুধবার এ আদেশ দেন। প্রথম আলোকে এ তথ্য নিশ্চিত করেন ওই ট্রাইব্যুনালের সরকারি কৌঁসুলি (পিপি) আলী আকবর।\nআলী আকবর বলেন, ধর্ষণের অভিযোগে করা মামলায় আসামি হাসান আল মামুনের বিরুদ্ধে অভিযোগপত্র জমা দেয় পুলিশ। একই মামলা থেকে নুরুল হকসহ পাঁচজনকে অব্যাহতি দেওয়ার আবেদন করে পুলিশ। আদালত পুলিশের দেওয়া অভিযোগপত্র আজ বুধবার আমলে নিয়েছেন। আর মামলা থেকে নুরুল হকসহ পাঁচজনকে অব্যাহতি দিয়েছেন। এর আগে গতকাল হাসান আল মামুন আদালতে আত্মসমর্পণ করে জামিনের আবেদন করেন। আদালত তাঁর জামিন আবেদন নাকচ করে কারাগারে পাঠানোর আদেশ দেন।\nডাকসুর সাবেক ভিপি নুরুল হক বাদে যে চারজন অব্যাহতি পেলেন, তাঁরা হলেন ছাত্র অধিকার সংরক্ষণ পরিষদের সাবেক যুগ্ম আহ্বায়ক নাজমুল হাসান, যুগ্ম আহ্বায়ক মো. সাইফুল ইসলাম, সহসভাপতি মো. নাজমুল হুদা ও শিক্ষার্থী মো. আবদুল্লাহ হিল বাকী।\nগত বছরের ২২ সেপ্টেম্বর ঢাকা বিশ্ববিদ্যালয়ের ওই শিক্ষার্থী ডাকসুর সাবেক ভিপি নুরুল হক, ছাত্র অধিকার পরিষদের আহ্বায়ক হাসান আল মামুনসহ ছয়জনের বিরুদ্ধে ধর্ষণ ও ধর্ষণে সহযোগিতার অভিযোগে মামলা করেন। রাজধানীর লালবাগ থানায় করা মামলাটি তদন্ত করে গত ১৭ জুন নুরুল হকসহ পাঁচজনকে মামলা থেকে অব্যাহতি দেওয়ার আবেদন করে পুলিশ। তবে হাসান আল মামুনের বিরুদ্ধে আদালতে অভিযোগপত্র দেওয়া হয়। অভিযোগপত্রে বলা হয়, আসামি হাসান আল মামুন বিয়ের আশ্বাস দিয়ে তাঁকে ধর্ষণ করেন।